AC in hashigandah kuranee kon kahala asaru thakeh? – Iru\nއޭސީ އިން ހަށިގަނޑަށް ކުރަނީ ކޮންކަހަލަ އަސަރުތަކެއް؟\nހޫނު ދުވަހެއްގައި އޭސީ ޖައްސާފައި ތަނަކަށް ވަދެވުމުން މުޅި ހަށިގަނޑަށް ފިނިވެ، އަރާމު ލިބިގެންދެއެވެ. މިއާއެކު އުފެދޭ ސުވާލަކީ، އޭސީއިން ހަށިގަނޑަށް ލިއްބައިދެނީ ހުސް ފައިދާ ތޯއެވެ؟ މިކަމާ ބެހޭގޮތުން ދިރާސާ ކޮށްފައިވާ ސައިންސްވެރިން ބުނާ ގޮތުގައި، އޭސީއިން ހަށިގަނޑަށް ކުރަނީ ހުސް އެކަނި ރަނގަޅު އަސަރު ނޫނަސް، ގިނައީ ރަނގަޅު އަސަރު ކަމެވެ.\nއެގޮތުން ޑރ. ސީމާ ސަރިން (ޑައިރެކްޓާ އޮފް ލައިފްސްޓައިލް މެޑިސިން އެޓް އީއެޗްއީ ހެލްތު) ބުނާ ގޮތުގައި، އޭސީ އަކީ ރަނގަޅަށް މޮނިޓާ ނުކޮށް މެއިންޓެއިން ނުކޮށް ހުންނަ އެއްޗެއް ނަމަ އޭގެ ސަބަބުން މީހާގެ ސިއްހަތަށް ނުބައި އަސަރުކުރާ ކަމަށެވެ.\nއޭސީއިން ސިއްހަތަށް ލިބޭ ފައިދާތަކުގެ ތެރެއިން މައިގަނޑު ފައިދާއަކީ ނިދަން ފަސޭހަކޮށްދީ، ހަށިގަނޑަށް ބޭނުންވާ ނިދި ހަމަކޮށްދިނުމެވެ. ޑރ. ޖެނެޓް ނެޝީވަޓް (ފެމެލީ އެންޑް އިމަޖެންސީ ފިޒިޝަން) ހާމަކުރާ ގޮތުގައި ނިދަން އެންމެ ރަނގަޅު ފިނިހޫނުމިނަކީ އޭސީ 16 އާއި 22 ޑިގްރީ ސެލްސިއަސް ގައި ބަހައްޓައިގެނެވެ.\nހޫނު ތަނެއްގައި ދިރިއުޅުމާއި، ހޫނު މާހައުލެއްގައި މަސައްކަތް ކުރުމަކީ ސިކުނޑިއަށް ވެސް އޭގެން އަސަރު ކުރާ ކަމެއް ކަމަށް ދިރާސާއިން ބުނެއެވެ. އެގޮތުން ހާވާޑް އިން 2018 ގައި އާންމުކުރި ދިރާސާއަކުން އެނގުނު ގޮތުގައި، އޭސީ އަކައި ނުލާ ދިރިއުޅޭ ދަރިވަރުން ހެދި ވިސްނުމުގެ ޓެސްޓުތަކުން، އޭސީގައި ދިރިއުޅޭ ކުދިންނަށްވުރެ ދަށުން މާކްސް ލިބިފައިވެއެވެ.\nނަމަވެސް ވަރަށް ހޫނުގަދަ ތަނެއްގައި އުޅެފައި އައިސް ކުއްލިއަކަށް އޭސީ ޖައްސާފައި ހުރި ފިނިގަދަ ތަނަކަށް ވަނުމަކީ ހަށިގަނޑަށް ކޮންމެވެސް ކަހަލަ ގެއްލުންތަކެއް ކުރިމަތިކުރުވާ ކަމެކެވެ. އެގޮތުން ‘ކްލިނިކަލް އެންޑް ޓްރާންސްލޭޝަނަލް އެލާޖީ’ އިން 2018 ގައި އާންމުކުރި ދިރާސާއެއްގައި ބުނީ، އާދަކޮށް އެގޮތަށް ކަންތައް ކުރާނަމަ ފުއްޕާމެއަށް ގެއްލުންވާ ކަމަށެވެ. އޭގެ ނަތީޖާއެއްގެ ގޮތުން ފުއްޕާމެއާ ގުޅުންހުރި ބަލިތަކަށް މަގުފަހިވެގެން ދެއެވެ.\nމީގެ އިތުރުން ވެސް މާ ފިނިގަދަ ވެއްޖެނަމަ ގައިގެ މަސްތަކަށް ވެސް އަސަރުކުރާ ކަމަށް ޑރ. ނެޝީވަޓް ފާހަގަކުރެއެވެ. “މާ ގިނައިރު ވަންދެން ވަރަށް ފިނިގަދަ ތަނެއްގައި ހުރެއްޖަނަމަ ހުޅުހުޅުގައި ރިއްސުމާއި، ގައިގައި ރިއްސުން ފަދަ ކަންކަން ދިމާވެދާނެ. ހާއްސަކޮށް އެކަށީގެންވާ ވަރަށް ފެން ނުބޯނަމަ މިކަމުގެ ފުރުސަތު ބޮޑުވެގެންދޭ”. ހަމައެހެންމެ، ނޭވާހިއްލުމުގެ ބަލި (އެސްތުމާ) ހުންނަ މީހުންގެ އެ ބަލި ބޮޑުވެގެންދާ ކަމަށް ވެސް ބުނެއެވެ.\nޑރ. ސަރިން ފާހަގަކުރާ ގޮތުގައި، ގައިގެ ހަންގަނޑު ހިކި، ލޮލުން ފެންމަދުވެ، ޑީހައިޑްރޭޓް ވާނަމަ އެއީ އޭސީގެ ސަބަބުން ދިމާވާ ކަމަކަށް ވުން އެކަށީގެންވެއެވެ. އެއީ ސާފު ވައި ނުލިބުމާއި، ވައިގައި ތެތްކަން ނެތުން ފަދަ ކަންކަމުން ދިމާވާ ކަމެކެވެ.\nނަމަވެސް އަބަދު އޭސީގައި އުޅުމުގެ ބަދަލުގައި، އެއްބައި ފަހަރަށް އޭސީ ބޭނުންކޮށް، އޭސީގެ ފިލްޓާ ބަރާބަރަށް ބަދަލުކުރާ ނަމަ އޭގެން ހަށިގަނޑަށް ރަނގަޅު އަސަރުތަކެއް ކުރާ ކަމަށް ވެސް ޑރ. ސަރިން ބުނެއެވެ. އެގޮތުން ‘އެންވާރަމެންޓަލް އިންޓަނޭޝަނަލް’ އިން 2018 ގައި އާންމުކުރި ދިރާސާއެއްގައި ވާގޮތުން، ފިލްޓާޑް ވައި ހަށިގަނޑަށް ލިބޭނަމަ ވައިގެ ޒަރިއްޔާއިން ކުރިމަތިވާ ޕޮލިއުޝަން ތަކާ ދުރުކޮށްދީ މީހާގެ ހިތާއި ފުއްޕާމޭ ދުޅަހެޔޮކޮށް ބަހައްޓަދެއެވެ.\nއެލާޖީ ހުންނަ މީހެއްނަމަ، މަހަކު އެއްފަހަރު އޭސީގެ ފިލްޓާ ބަދަލުކުރުމަށް ‘ދި އެމެރިކަން އެކެޑަމީ އޮފް އެލާޖީ، އެސްތުމާ އެންޑް އިމިއުނޮލޮޖީ’ އިން ލަފާދެއެވެ.\nސުވާލަކީ، އޭސީ ގެ ފިލްޓެރް އެއި ބަދަލު ކުރާ އެއްޗެއް ހޭ ނޫނީ ސާފު ކުރާ އެއްޗެއް ހޭ


ފުރަތަމަ ސަފުހާ - Aafathis\nރާއްޖެއާ ބެހޭ ރިޕޯޓު\n22 އޭޕްރީލް 2018 (އާދީއްތަ) - 12:33 | މަޅުމަތި: ކާއްކާއްކާއް\n22 އޭޕްރީލް 2018 (އާދީއްތަ) - 12:04 | ރައްޔިތުން ހަނާކޮށްލައިގެން، ދީނާއި އަޤީދާ ވިއްކާލައިގެންވެސް ބޭނުމީ ވެރިކަން....\n22 އޭޕްރީލް 2018 (އާދީއްތަ) - 11:22 | އިސްރާއީލުގެ މިނިވަންދުވަހުގެ މުނާސަބަތުގައި ތަހުނިޔާ ކިޔަން: ސައޫދީ ލިޔުންތެރިއެއް\n22 އޭޕްރީލް 2018 (އާދީއްތަ) - 10:21 | މުދާ އުފުލާ ދޯންޏެއް އަޑިއަށް ހިންގެއްޖެ\n22 އޭޕްރީލް 2018 (އާދީއްތަ) - 10:14 | ގެއްލުނު ކުދިންގެ ތެރެއިން އެއްކުއްޖެގެ ޓީޝާޓު ފެނިއްޖެ\nޚިޔާލު, ރިޕޯޓު 22 އޭޕްރީލް 2018 (އާދީއްތަ) - 12:04\nރައްޔިތުން ހަނާކޮށްލައިގެން، ދީނާއި އަޤީދާ ވިއްކާލައިގެންވެސް ބޭނުމީ ވެރިކަން....\nމިއީ ދިވެހި ދަރިއަކަށްވީތީ ދައްކަން ތަންކޮޅެއް އުނދަގޫ ވާހަކައެކެވެ. މިއީ ދިވެއްސަކަށް ވީތީ ގަބޫލުކުރަން ދަތި، އަޑުއަހާލަން ވެސް ތަންކޮޅެއް އުނދަގޫ ވާހަކައެކެވެ. ނަމަވެސް މިއީ ހަމަ ހަޤީގަތެވެ. ވެރިކަމަށްޓަކާ ނުވަތަ ވެރިކަން ހޯދުމަށްޓަކާ...\nމެދުއިރުމަތި, ދުނިޔޭގެ ޚަބަރު\nއިސްރާއީލުގެ މިނިވަންދުވަހުގެ މުނާސަބަތުގައި ތަހުނިޔާ ކިޔަން: ސައޫދީ ލިޔުންތެރިއެއް\nރާއްޖޭގެ ޚަބަރު, މާލެ\nމުދާ އުފުލާ ދޯންޏެއް އަޑިއަށް ހިންގެއްޖެ\nރާއްޖޭގެ ޚަބަރު, އަތޮޅުތަކުން\nގެއްލުނު ކުދިންގެ ތެރެއިން އެއްކުއްޖެގެ ޓީޝާޓު ފެނިއްޖެ\nއެފްރިކާ, ދުނިޔޭގެ ޚަބަރު\nބޯކޯ ހަރާމުން ވަގަށް ނެގި ކުދިންގެ އަދަދު އެއްހާހަށް އަރައިފި\nސިފައިންގެ މަސައްކަތްތައް ދައްކުވައިދޭ ފޮޓޯ މައުރަޒެއް މޮޅަދޫގައި ބާއްވައިފި\nއަދުގެ އިސްލާމީ ދުނިޔެ – 8\nފުވައްމުލަކަށް އުދައަރައި ރައްޔިތުން ބިރުވެރި ކަމެއްގެ ތެރޭގައި: ކައުންސިލް\nމެދުއިރުމަތި, ދުނިޔޭގެ ޚަބަރު 22 އޭޕްރީލް 2018 (އާދީއްތަ) - 11:22\nއިއްޔެއަކީ ފަލަސްޠީނުގެ ބިމުން ބައެއް ފޭރިގަނެގެން، ޔަހޫދީން އެބިމުގައި އިސްރާއީލުގެ ނަމުގައި ދައުލެއް އުފެއްދިތާ 70 އަހަރު ފުރުން ފާހަގަކުރި ދުވަހެވެ. އެދުވަހަކީ ފަލަސްޠީނު މީހުންނަށް މުޞީބާތުގެ ދުވަހެވެ. އަދި ހަމައެއާއެކު ދުނިޔޭގެ ކަންކޮޅުތަކުގައި...\nއެފްރިކާ, ދުނިޔޭގެ ޚަބަރު 22 އޭޕްރީލް 2018 (އާދީއްތަ) - 07:52\nނައިޖީރިޔާގައި ހަރަކާތްތެރިވާ ހަތިޔާރުއެޅި ހަރުކަށި އިސްލާމީ ޖަމާއަތް، ބޯކޯ ހަރާމުން އެގައުމުގައި ވަގަށް ނަގާފައިވާ ކުދިންގެ އަދަދު 1000 އަށް އަރައިފި ކަމުގައި ޔުނިސެފުން ބުނެފިއެވެ. 2014 ވަނަ އަހަރުގެ އެޕްރީލު މަހު ޗިބޮކްގެ...\nމެދުއިރުމަތި, ދުނިޔޭގެ ޚަބަރު 21 އޭޕްރީލް 2018 (ހޮނިހިރު) - 11:32\n'އަލިފާން ގުޑި': ފަލަސްޠީނު ޒުވާނުންގެ އާ ހަތިޔާރު\nޒުވާން ކުދިންތަކެއް ޣައްޒާގައި ބޯޓުދެލި ހިފައިގެން އޭގެ ބޭރުގައި ކެންވަސް ފޮތި އޮޅަން ތިއްބެވެ. ދެން އޭގެ މައްޗަށް ޑީސަލާއި ކަޅުތެޔޮ އެމީހުން އެޅިއެވެ. އެއަށް ފަހު އޭގައި އަލިފާން ރޯކޮށްފައި ގުޑިތަކުގެ ނިގުލުގައި...\nއޭޝިއާ, ދުނިޔޭގެ ޚަބަރު 21 އޭޕްރީލް 2018 (ހޮނިހިރު) - 08:22\nކުޑަކުދިންގެ އިއްފަތްތެރިކަން ނަގާލާ މީހުންނަށް މަރުގެ އަދަބު ދޭން އިންޑިޔާއިން ވިސްނަނީ\n12 އަހަރު ނުފުރޭ ކުޑަކުދިންގެ އިއްފަތްތެރިކަން ނަގާލާ މީހުންނަށް މަރުގެ އަދަބު ދިނުމާމެދު ވިސްނަމުންދާކަމަށް އިންޑިޔާ ސަރުކާރުން ބުނެފިއެެވެ. މިއަދު ބާއްވާ ވަޒީރުންގެ މަޖިލީހުގެ ޖަލްސާގައި އެމައްސަލައިގައި ސުޕްރީމް ކޯޓުގެ އަމުރަކަށް ސަރުކާރުން އެދެން...\n22 އޭޕްރީލް 2018 (އާދީއްތަ) - 12:04\n20 އޭޕްރީލް 2018 (ހުކުރު) - 17:26\nސީރިޔާގެ ދާޚިލީ ހަނގުރާމަ: ކާކު ކޮން މަގުސަދެއްގައި؟- 4\n14 އޭޕްރީލް 2018 (ހޮނިހިރު) - 18:21\nއަދުގެ އިސްލާމީ ދުނިޔެ – 7\n14 އޭޕްރީލް 2018 (ހޮނިހިރު) - 17:56\nޒުވާނުން ބޭނުން ގޮތަކަށް އުޅުމުގެ ފުރުޞަތު ދޭނެ މެނިފެސްޓޯއެއް ކަމުދޭތަ؟\n13 އޭޕްރީލް 2018 (ހުކުރު) - 19:18\nސީރިޔާގެ ދާޚިލީ ހަނގުރާމަ: ކާކު ކޮން މަގުސަދެއްގައި؟- 3\n20 އޭޕްރީލް 2018 (ހުކުރު) - 09:43\nއިސްލާމްދީނުގައި އަސާސީ ބޭނުންތައް ފުއްދުމުގެ ޙައްޤު (2)\n(13 އޭޕްރީލް 2018 ގައި ޝާއިއުކުރި ބަޔާ ގުޅޭ) ގެދޮރު ހޯދުމުގެ ޙައްޤު ގެދޮރަކީވެސް އިންސާނާގެ އަސާސީ ބޭނުމެކެވެ. އޭނާއަށް ލިބެންޖެހޭ އަސާސީ ޙައްޤެކެވެ. ގެދޮރުގެ ތަފާތު ވައްތަރުތައް ހުރެއެވެ. އެއިން ކޮންމެ ބާވަތަކީވެސް...\n13 އޭޕްރީލް 2018 (ހުކުރު) - 16:08\nއިސްލާމްދީނުގައި އަސާސީ ބޭނުންތައް ފުއްދުމުގެ ޙައްޤު (1)\n6 އޭޕްރީލް 2018 (ހުކުރު) - 09:54\nއިސްލާމް ދީނުގައި އަފުރާދުންގެ ޝަޚްޞީ އަދި ޒާތީ ޙައްޤު (4)\n30 މާރިޗު 2018 (ހުކުރު) - 10:17\nއިސްލާމް ދީނުގައި އަފުރާދުންގެ ޝަޚްޞީ އަދި ޒާތީ ޙައްޤު (3)\n23 މާރިޗު 2018 (ހުކުރު) - 06:00\nއިސްލާމް ދީނުގައި އަފުރާދުންގެ ޝަޚްޞީ އަދި ޒާތީ ޙައްޤު (2)\n21 އޭޕްރީލް 2018 (ހޮނިހިރު) - 09:42\nލޯކަލް ޓޫރިޒަމަށް ލިބުނު ހީނަރުކަން އަދިވެސް ރަނގަޅެއްނުވޭ:އެމްޓީޔޫ\nރާއްޖޭގައި ސްޓޭޓުއޮފް އިމަޖެންސީ (އެސްއޯއީ) އިއުލާންކޮށް 45 ދުވަހަށް ދިގު ދެންމުމުގެ ސަބަބުން ލޯކަލް ޓޫރީޒަމަށް ލިބުނު ގެއްލުމުން އަދިވެސް އަރައި ނުގަނެވޭ ކަމަށް މޯލްޑިވްސް ޓްރޭޑު ޔޫނިއަން (އެމްޓީޔޫ) އިން ވިދާޅުވެއްޖެއެވެ. އެމްޓީޔޫގެ...\n20 އޭޕްރީލް 2018 (ހުކުރު) - 10:41\nދަސިޓީ އެފަރޓްސް އެވޯޑަށް ކުރިމަތި ލުމުގެ ފުރުސަތު ހުޅުވައިލައިފި\n19 އޭޕްރީލް 2018 (ބުރާސްފަތި) - 18:34\nރޯދަމަހު މުދަލުގެ އަގު އުފުލޭނެ:އެމްޓީޔޫ\n18 އޭޕްރީލް 2018 (ބުދަ) - 13:20\nގެއްލުން ލިބޭތަކެތި ނުވިއްކާ ގޮތަށް ތީމްޕާކާއި ކެފޭ ކުއްޔަށްދެނީ\n14 އޭޕްރީލް 2018 (ހޮނިހިރު) - 13:17\nޗައިނާއިން ތަރައްގީއަށް ދޫކުރާ ލޯން ނެގުމުގައި ސަމާލުވޭ: ވޯލްޑް ބޭންކް\n16 އޭޕްރީލް 2018 (ހޯމަ) - 10:27\nސިފައިންގެ ދުވުމުގައި އަދިވެސް ބައިވެރިވެވޭނެ\nދިވެހި ސިފައިންގެ 126 ވަނަ އަހަރީ ދުވާހުގެ މުނާސަބަތުގައި ބާއްވާ "126 ރަން" ގައި ބައިވެރިވުމުގެ މުއްދަތު އިއްޔެއަށް ހަމަވެއްޖެއެވެ. މުއްދަތު ހަމަވިޔަސް ބައިވެރިވާން ބޭނުންވާ މީހުންނަށް އަދިވެސް ބައިވެރިވެވޭނެ ކަމަށް މައުލޫމާތު ލިބިފައިވެއެވެ....\n4 އޭޕްރީލް 2018 (ބުދަ) - 15:34\nވޭތުވެދިޔަ4އަހަރު ކުޅިވަރު ޖަމްއިޔާތަކަށް 268 މިލިއަން ރުފިޔާ ޚަރަދުކޮށްފި\n2 އޭޕްރީލް 2018 (ހޯމަ) - 00:07\nހިތަދޫ އިން މަރަދޫ ކޮޅަށް ތިންލަނޑު ޖަހައިފި\n31 މާރިޗު 2018 (ހޮނިހިރު) - 22:02\nމަރަދޫފޭދޫ ބަލިކޮށް ފޭދޫ ހަމަޖެހިލައިފި\n30 މާރިޗު 2018 (ހުކުރު) - 06:26\nމަރަދޫ އަތުން މަރަދޫފޭދޫއަށް މޮޅެއް\n28 މާރިޗު 2018 (ބުދަ) - 13:40\nސްމިތާއި ވޯނަރ ސަސްޕެންޑް ކޮށްފި\nއޮސްޓްރޭލިއާގެ ކުރީގެ ކްރިކެޓް ކެޕްޓަން ސްޓީވަން ސްމިތާއި، ކުރީގެ ވައިސް ކެޕްޓަން ޑޭވިޑް ވޯނަރ ކްރިކެޓް ނުކުޅެވޭ ގޮތަށް ބާރަ މަސް ދުވަހަށް ސަސްޕެންޑް ކޮށްފިއެވެ. އޮސްޓްރޭލިއާގެ ކްރިކެޓް ބޯޑުން ދާދި ދެންމެއަކު އިއުލާނު...\n18 މާރިޗު 2018 (އާދީއްތަ) - 17:10\nލިވަޕޫލް ތިންވަނަ މަގާމަށް ޖެހިލިއިރު ސަލާހް ތާރިހުގެ ތެރެއަށް\n14 މާރިޗު 2018 (ބުދަ) - 11:53\nވިލިއަން ހުއްޓުވަން ހާއްސަ ސަމާލު ކަމެއްދޭން ބާސެލޯނާ ތައްޔާރު\n11 މާރިޗު 2018 (އާދީއްތަ) - 17:06\nދުނިޔޭގެ އެންމެ މުއްސަނދި ފުޓްބޯޅަ ކުޅުންތެރިޔަކީ ކޮބާ؟\n7 މާރިޗު 2018 (ބުދަ) - 14:43\nޕީއެސްޖީ ބަލިކޮށް ކުއާޓާފައިނަލުން ރެއާލް މެޑްރިޑް ޖާގަ ހޯދައިފި\n20 އޭޕްރީލް 2018 (ހުކުރު) - 21:54\nޝާހިދު ކަޕޫރް އަށް ދެވަނަ ދަރިއަކު ލިބެން އުޅޭކަން އޭނާ ކަށަވަރު ކޮށްދީފި\nބޮލީވުޑްގެ ތަރި ޝާހިދް ކަޕޫރް އޭނާ އަށް ދެވަނަ ދަރިއަކު ލިބެން އުޅޭކަން ކަށަވަރު ކޮށްދީފިއެވެ. މިދިޔަ ހަފްތާ އިން ފެށިގެން މީޑިއާއިން ދިޔައީ ޝާހިދުގެ އަންހެނުން މީރާ ބަލިވެ އިން ކަމަށް ބުނެ...\n19 އޭޕްރީލް 2018 (ބުރާސްފަތި) - 23:13\nދުނިޔޭގެ އެންމެ ނުފޫޒު ގަދަ 100 މީހުންގެ ލިސްޓުން ދީޕިކާ ޖާގަ ހޯދައިފި\n19 އޭޕްރީލް 2018 (ބުރާސްފަތި) - 17:16\n18 އޭޕްރީލް 2018 (ބުދަ) - 12:10\nއަމީތާބް ބައްޗަން ބްލޮގް ކުރުމުގައި މެދު ކެނޑުމެއް ނެތި 3676 ދުވަސް\n18 އޭޕްރީލް 2018 (ބުދަ) - 10:49\nވަރުގަދަ ކާސްޓަކާ އެކު ކަރަން ޖޯހަރް ގެ ބައްޕަގެ ހުވަފެން ހަގީގަތަކަށް ވަނީ\n22 އޭޕްރީލް 2018 (އާދީއްތަ) - 12:33\nސިއްހަތު ރަނގަޅު ދިހަ ވަރަކަށް ކާޅު ގެންނާށެވެ. ވަރަށް ބާރަށް ކާއްކާއްކާއް ގޮވައި ބޮލަށް އުނދަގޫކުރާނޭ ހަކަތަ އެ ސޮރުމެން ގައިގައި ހުންނާން ވާނެއެވެ. ހައެއްކަ ރާމާމަކުނު ގެންނާށެވެ. ތަންތަނަށް އަރައި، ފުމެ، ވައްތަރު...\n19 އޭޕްރީލް 2018 (ބުރާސްފަތި) - 20:10\nކުރިމަގުގެ އުއްމީދީ ހުވަފެން ދުށުމަކީ ކުށެއްތަ؟\n17 އޭޕްރީލް 2018 (އަންގާރަ) - 18:24\nހޮރައިޒަން ފިޝަރީޒްގައި ފަޔަރ ސްކޮޑެއް ތަމްރީނު ކުރަން ފަށައިފި\n30 މާރިޗު 2018 (ހުކުރު) - 05:18\nޑރ. އާއިޝަތު އަލީ ޕީއެޗުޑީ ހާސިލް ކުރެއްވުމަށް ކުރެއްވި ދަތުރު\nޔުނިވަރސިޓީތަކުން އާންމުކޮށް ދޭ އެންމެ މަތީ ސަނަދަކީ ޑޮކްޓަރ އޮފް ފިލޯސަފީއެވެ. ފިލޯސަފީ އިން މާނަކުރަނީ އިލްމީ ރޮނގެއް ކަމުގައިވާ ފަލްސަފާ އެއް ނޫނެވެ. ޔޫނާނީ (ގްރީކް) ބަހުން، ފިލޯސަފީގެ އަސްލު މާނަކަމަށްވާ ”ހިކްމަތްތެރިކަމަށް...\n5 ފެބުރުއަރީ 2018 (ހޯމަ) - 12:14\nދިވެހިރާއްޖޭގައި އޮތް ހަމަނުޖެހުމުގެ އިސް މޭސްތިރިއަކީ އިންޑިއާ ކަމަށް ތުހުމަތުކޮށްފި\n17 އޭޕްރީލް 2018 (އަންގާރަ) - 05:41\nގައުމަށް އިޚްލާސްތެރި ޚިދުމަތް ކުރުމުގައި ދެމިހުންނާނަން: ޑރ. ސުނީނާ\n21 މާރިޗު 2018 (ބުދަ) - 06:52\nކުރީގެ ފަސްޓްލޭޑީ މަގުމައްޗަށް، ގައުމު ލަދުގަންނަންޖެހޭ ކަމެއް:އުމަރު\n11 ފެބުރުއަރީ 2018 (އާދީއްތަ) - 19:33\nމައުމޫނާއި، ނަޝީދާއި، އިމްރާނަކީ ޣައްދާރުން:އަދުރޭ\n25 އޮކްޓޯބަރު 2017 (ބުދަ) - 11:15\nރައްޔިތުންގެ ތާއީދު އެންމެބޮޑު ޕާޓީއަކީ ޕީޕީއެމް- ރައީސް\nރައީސް ވިދާޅުވި ގޮތުގައި ރައްޔިތުންގެ ތާއީދު އެންމެ ބޮޑަށް އޮތް ޕާޓީއަކީ ޕީޕީއެމެވެ. އަދި ރައްޔިތުންގެ ހައްގުތައް ހޯދުމަށް ވަކާލާތު ކުރުމަށާއި ދައުލަތުގެ މިސްރާބު ޖަހާނެ ގޮތް ކަނޑައަޅައިދޭން މަޖިލީހަށް އެންމެ ގިނަ އިން...\n16 ފެބުރުއަރީ 2018 (ހުކުރު) - 23:48\nދީނުގެ ވާހަކަތަކަށް ދީނާދުރު މީހުންދޭނީ ބީރުކަތްފަތެއް: މިނިސްޓަރ ޒިޔާދު\n10 ޖޫން 2016 (ހުކުރު) - 10:39\nކީރިތި ޤުރުއާނުގެ ޚަޞާއިޞު (3)\n21 އޯގަސްޓް 2017 (ހޯމަ) - 13:30\nވެރިކަންކުރާ ޕާޓީގެ ރައީސަކަށް ޝެހެބާޒް ޝަރީފް\n12 އޭޕްރީލް 2018 (ބުރާސްފަތި) - 23:58\nއޮލިމްޕަސް ކުއްޔަށް ދޫކުރާ އަގު ހެޔޮކޮށްފި\nހިތް އަތުލީ އޯގާތެރިކަން ރައީސް ނަޝީދު ރައީސް މައުމޫން ރައީސްޔާމީން ރައީސް ޔާމީން ރީޙާން-ނަތާޝާ ރޯދަ ކަނޑުމަތީ ހާދިސާ ކަނޑުމަތީގެ ހާދިސާ އަބުއްނަޞްރު އަލްފާރާބީ އައްދީބަޖާތު އައްޑޫ ސިޓީ އަދީބު އަދުގެ އިސްލާމީ ދުނިޔެ އަލްއުސްތާޒު ހަސަން ލަތީފް އަޙްމަދު ޝިޔާމް އާމިނަތުދީދީ އިންސާނީ ޙައްޤުތައް އިންޑިއާ އިދިކޮޅު އިއްތިހާދު އެކްސިޑެންޓް އެމްއެންޑީއެފް އެމްއެންޔޫ އެމްޑީޕީ އެމްޕީ އައިބީ އެމްޕީ އަލީ ހުސައިން އެސްޓީއޯ މިނިވަން ޗެމްޕިއަންޝިޕް މަޅުމަތި މައުމޫން މަސްވެރިކަން މަސްތުވާތަކެތި މާލެ މިނިސްޓަރ މުއިއްޒު މީރާ މުޒާހަރާ މޯލްޑިވްސް ޕޮލިސް ދިރާގު ތަރައްގީ ތިމާވެށި ލޭބޯފަނި ލޯ ސިޔާސީ ސީރިޔާ ޑރ. ޚަލީލް ޕީޕީއެމް\nއަރުޝީފު Select Month April 2018 March 2018 February 2018 January 2018 December 2017 November 2017 October 2017 September 2017 August 2017 July 2017 June 2017 May 2017 April 2017 March 2017 February 2017 January 2017 December 2016 November 2016 October 2016 September 2016 August 2016 July 2016 June 2016 May 2016 April 2016 March 2016\nCopyright © 2016 AAFATHIS Online


Transition committee thah ufehdhi gothun faadu kiyaifi | Mihaaru\nFriday December 13, 2019\nޓްރާންސިޝަން ކޮމިޓީއެއްގައި ތިއްބަވާ ބޭފުޅުންތަކެއް ޕީއެސްއެމްގެ އިސް ބޭފުޅުންނާ ބައްދަލު ކުރައްވަނީ.\nޓްރާންސިޝަން ކޮމެޓީތައް އުފެއްދި ގޮތުން ފާޑު ކިޔައިފި\n09 އޮކްޓޯބަރ 2018 - 13:45 61 comments\nވެރިކަމުގެ ބާރުތައް އާ ސަރުކާރަށް ބަދަލުކުރުމަށް އުފެއްދި ޓްރާންސިޝަން ކޮމެޓީތަކުގައި ތިއްބަވާ ބައެއް ބޭފުޅުންނާ މެދު ބައެއް ފަރާތްތަކުން ކަންބޮޑުވުން ފާޅުކުރަން ފަށައިފި އެވެ.\nއިންތިޚާބީ ރައީސް އިބްރާހިމް މުހައްމަދު ސޯލިހް (އިބޫ) ވަނީ ޑައިރެކްޓަ ޖެނެރަލް އޮފް ޓްރާންސިޝަންގެ މަގާމަށް އަހުމަދު ލަތީފް (ސީވީޑް ލަތީފް) އަދި ޗެއާމަން އޮފް ޓްރާންސިޝަންގެ މަގާމަށް ރައްޔިތުންގެ މަޖިލީހުގެ ހެންވޭރު އުތުރު ދާއިރާގެ މެމްބަރު އަބްދުﷲ ޝާހިދު އައްޔަން ކުރައްވައިފަ އެވެ. އަދި ސަރުކާރުގެ މިނިސްޓްރީތަކާއި ކުންފުނިތަކުގެ އިސް ވެރިންނާ ބައްދަލުކުރެއްވުމަށް، އެ މިނިސްޓްރީތަކުގެ ދާއިރާތަކާ ގުޅޭ ގޮތުން ޓްރާންސިޝަން ކޮމިޓީތަކެއް ވަނީ ހަދައިފަ އެވެ.\nޓްރާންސިޝަން ކޮމިޓީއެއްގައި ތިއްބަވާ ބޭފުޅުންތަކެއް.\nއިބޫގެ ދައްތާފުޅު، އައިމިނަތު ސޯލިހް ރޭ ކުރެއްވި ޓުވީޓެއްގައި ވިދާޅުވީ ޓްރާންސިޝަން ކޮމިޓީތަކުގައި ތިއްބަވާ ބައެއް ބޭފުޅުންގެ މޫނަށް ބަލާފައި "ބިރުވެރި ހުވަފެންތަކެއް" ފެންނަ ކަމަށެވެ. އަދި ރިޔާސީ ކެމްޕެއިންގައި އެންމެ ބުރަކޮށް އުޅުނު މީހުން ކޮބައިތޯ އޭނާ ސުވާލު ކުރެއްވި އެވެ.\nއެންމެ ގިނަ ބައެއްގެ ކަންބޮޑުވުމަކީ ޓްރާންސިޝަން ކޮމިޓީގައި އަންހެން ބޭފުޅުން މަދުވުމެވެ. އަދި ކޮމިޓީތަކުގައި ފިރިހެން ބޭފުޅުން ގިނައީ ކީއްވެތޯ އެ މީހުން ސުވާލު އުފައްދަ އެވެ. ބައެއް މީހުންގެ ވިސްނުމުގައި ކޮމިޓީތަކުގައި "ކޮރަޕްޓް" ބޭފުޅުންތަކެއް ވެސް އެބަތިއްބެވި އެވެ.\nOh dear! Some of the faces I’m seeing among the transition teams already giving me nightmares. BTW where are all the hard working women we saw during the campaign? Seeing very few women on these teams isadisappointment too 😢\n— Aminath Solih (@amsolih) October 8, 2018\nއައިމިނަތު ސޯލިހް ކުރެއްވި ޓުވީޓު.\n"ކޮބައިތޯ ކެމްޕެއިން ތެރޭގައި އެންމެ ބުރަކޮށް މަސައްކަތް ކުރި އަންހެނުން. ކޮމިޓީތަކުގައި މަދު އަދަދެއްގެ އަންހެނުން ތިބުމުން މާޔޫސް އެބަވޭ،" އައިމިނަތު ސޯލިހް ވިދާޅުވި އެވެ.\nEvery time I seeatransition committee photo, it makes me little less hopeful. So many businessmen, people who abused power, people who are accused of corruption and MPs are in many committees. When will our politics change?\n— Justice For Maldives (@MDVJustice) October 8, 2018\nޓުވީޓުގައި ފާޅު ކުރި ޝުއޫރެއް.\nނާސިފްގެ ނަމުގައި ޓުވިޓާގައި ޝުއޫރު ފާޅު ކުރި މީހަކު ބުނީ ކޮމިޓީތަކުގައި ކޮރަޕްޓް ބޭފުޅުން ތިއްބެވި ކަމަށެވެ. އަދި އިބޫ އަށް ލިބިވަޑައިގެންފައިވާ ރަނުގެ ފުރުސަތުގައި އިސްލާހީ ބަދަލުތައް ގެނެސް، ކޮރަޕްޝަނާއި ތަފާތު ކުރުންތައް ނައްތާލާނެ ކަމަށް އުންމީދު ކުރާ ކަމަށް އޭނާ ބުންޏެވެ.\nVery worrying. No women in many of the other meetings. I was hoping for more impulsivity. Sigh.\n— Adam Abdulla (@edzyadam) October 7, 2018\nކޮމިޓީތަކާ މެދު ހިތްހަމަނުޖެހުނު އެކަކު ކުރި ޓުވީޓެއް.\nބައެއް މީހުން ބުނީ ޓްރާންސިޝަން ކޮމިޓީތަކަށް މިހާރު އައްޔަން ކޮށްފައި ތިއްބެވި ބޭފުޅުންގެ ބަދަލުގައި ކަމަށް ގާބިލް ބޭފުޅުން އައްޔަން ކުރުން މުހިންމު ކަމަށެވެ. އަދި ސިޔާސީ އެކްޓިވިސްޓުން ލާނަމަ، ކުރި އަށް އޮތް ފަސް އަހަރަށް ކުރަހައިދެނީ ނުބައި މަންޒަރެއް ކަމަށް ވެސް ބައެއް މީހުން ބުންޏެވެ.\nވެރިކަން ބަދަލުވުމުގެ މަރުހަލާގެ ކަންކަން ވީހާ ވެސް އަމާން އޮމާން ކަމާ އެކު ކުރިއަށް ގެންދިއުމަށް ކުރަމުން ގެންދާ މަސައްކަތުގައި ޑައިރެކްޓާ އޮފް ޓްރާންސިޝަން އައްޔަންކޮށް، ސަރުކާރުގެ އެކި އޮފީސްތަކާއި، މިނިވަން މުއައްސަސާތަކާއި، އަދި ކުންފުނިތަކާ އެކު ދަނީ ބައްދަލުވުންތައް ބާއްވަމުންނެވެ.\nއިތުރު ލިޔުންތައް އެމްޑީޕީ ސަރުކާރު އިދިކޮޅު ފަރާތްތައް ޖުމްހޫރީ ޕާޓީ ރައީސް އިބްރާހިމް މުހައްމަދު ސޯލިހް\nސަރުކާރު ވައްޓާލައި، ލޮޓި ދޭކަށް ނޫޅެން: ގާސިމް\n8 months ago 16\nޓެކްސް ފިޔަވައި އެހެން ކަންކަން ހުށަހެޅޭ ގޮތް ހަދައިފި\nބިލްތަކުގައި ތައްގަނޑުޖެހުމުގެ ވިސްނުމެއް ނެތް: ރޮޒޭނާ\nދުނިޔޭގެ ގަދަ ދިހައެއްގައި ރާއްޖޭގެ ތިން ރިސޯޓް\n18 hours ago 45\nގާސިމް މަރާލަން ބޭނުންކުރި ހަތިޔާރު ހޯދައިފި\n1 day ago 83\nނަޝީދުގެ ފޮޓޯއާ ހެދި އާޒިމާއި ޖަމީލްގެ ކުރިމަތިލުމެއް!\nމުވައްޒަފުންނަށް 270،000 ޑޮލަރުގެ ބޯނަހެއް\n19 hours ago 42\nއެފްއޭއެމުން ވިކްޓްރީ ސަސްޕެންޑްކޮށްފި!\n17 hours ago 15\nއަންނަ އަހަރު ބަންދުގެ ގޮތުގައި އިތުރު ހަ ދުވަސް\nLecturer/Senior Lecturer In Human Resource Management\nVilla College Lecturer/Senior Lecturer In Human Resource Management 11 Dec 2019\nVilla College Manager, Accounts Receivable 11 Dec 2019\nVB Brothers Pvt Ltd HR Executive, Sales & Marketing Assistant 12 Dec 2019\nAlia Investments Pvt Ltd Sales Assistant9Dec 2019\nAJ Enterprises Pvt Ltd Senior Officer Mobile Money & Digital Commerce 12 Dec 2019


Mi aharu India Radar thah harukoh nimeynei: MNDF\nމިއަހަރު އިންޑިއާގެ ރާޑަރުތައް ހަރުކޮށް ނިމޭނެ: އެމްއެންޑީއެފް\nމޭޖާ އަހްމަދް މުޖްތަބާ: ރާޑަރުތައް މިއަހަރުގެ މެދުތެރޭ ހަރުކޮށް ނިމޭނެ -- އަހުމަދު އަޔާދު | އަވަސް\nރާއްޖޭގެ އިގްތިސޯދީ ސަރައްދު ބަލަހައްޓަން އިންޑިއާއިން ދީފައިވާ 10 ރާޑަރު ސިސްޓަމް މި އަހަރުގެ ތެރޭގައި ހަރުކޮށް ނިމޭނެ ކަމަށް އެމްއެންޑީއެފުން ބުނެފި އެވެ.\nއެމްއެންޑީއެފްގެ ކޯސްޓްގާޑުގެ އޮޕަރޭޝަންތަކާ ބެހޭގޮތުން މައުލޫމާތު ދޭން މިއަދު ކޯސްޓްގާޑް ބިލްޑިންގައި ބޭއްވި ނޫސްވެރިންގެ ބައްދަލުވުމެއްގައި މޭޖާ އަހްމަދް މުޖުތަބާ ވިދާޅުވީ އެ 10 ރާޑަރުގެ ތެރެއިން ހަތަރު ރާޑަރު ސްޓޭޝަނެއްގެ މަސައްކަތް މިހާރު ނިމިފައިވާ ކަމަށެވެ. އަނެއް ހަ ރާޑަރުގެ މަސައްކަތް މި އަހަރުގެ މެދުތެރެއަށް ނިމޭނެ ކަމަށާއި އެ ރާޑަރުތައް ކޯސްޓް ގާޑުގެ ކޮމާންޑް ސެންޓަރުތަކާ ގުޅާލައި މި އަހަރު ބޭނުން ކުރަން ފަށާނެ ކަަމަށެވެ.\n"ރާޑަރު ޕްރެޖެކްޓްގެ 10 ސްޓޭޝަންގެ ތެރެއިން ހަތަރު ސްޓޭޝަނެއް މިހާރު ވަނީ ނިމަފައި. އަޅުގަނޑުމެންނަށް އިރާދަ ކުރެއްވިއްޔާ މިއަހަރު މެދުތެރޭ އެހެން ސްޓޭޝަންތައް ކޮމާންޑް ސެންޓަރުތަކާ ގުޅާލެވޭނެ،" މުޖްތަބާ ވިދާޅުވި އެވެ.\nމުޖްތަބާ ވިދާޅުވީ ރާއްޖޭގެ ހާއްސަ އިގްތިސޯދީ ސަރައްދަކީ ހާއްސަ ސަމާލުކަމެއްދީ ބަހައްޓަން ޖެހޭ ސަރައްދަކަށް ވުމުން މީގެ ކުރިން ރާއްޖޭގައި ބޭނުންކުރި ރާޑަރު ސިސްޓަމްތަކާ ހިލާފަށް އާ ރާޑަރު ސިސްޓަމްތަކުގައި ހިމެނޭ އިލެކްޓްރޯ އޮބްޓިކަލް ސެންސަސްގެ އެހީގައި ކޮމާންޑް ސެންޓަރުން ބަލައިލެވޭނެ ކަމަށެވެ.\nއޭނާ އިތުރަށް ވިދާޅުވީ ރާޑަރު ސިސްޓަމްތައް ހަރުކޮށް ނިމުނު ކަމުގައިވިޔަސް މުޅި ރާއްޖޭގެ އިގްތިސޯދީ ސަރަހައްދު އެ ރާޑަރުތައް މެދުވެރިކޮށް ނުބެލެއްޓޭނެ ކަމަށާއި އެކަމަށް އެހެން ވަސީލަތްތައް ބޭނުންވާނެ ކަމަށެވެ.\nކޯސްޓް ގާޑުގެ ކޮމާންޑަރު އަލީ ޒުހެއިރު\nނޫސްވެރިންގެ ބައްދަލުވުމުގައި ބައިވެރިވެ ވަޑައިގެންނެވި ކޯސްޓް ގާޑުގެ ކޮމާންޑަރު ބްރިގޭޑިއާ ޖެނެރަލް އަލީ ޒުހެއިރު ވިދާޅުވީ، އިންޑިއާ ކަނޑުގެ ސަރަހައްދު ބެލެހެއްޓުމުގައި ކޯސްޓް ގާޑުން އެންމެ އިސްކަން ދެނީ އިންޑިއާގެ ކަނޑުގެ ސަރަހައްދުގައި ހިގާ ކަނޑު ފޭރުމުގެ ހާދިސާތަކާއި އެހެނިހެން ގާވައިދާ ހިލާފު ކަންތަށް ހުއްޓުވަން ކަމަށެވެ.\nރިސޯޓެއްގެ ފަޅުގައި އޮތް ސަޕްލައި ދޯންޏެއް ގެއްލިގެން ހޯދަނީ\nފަރަށް އެރި ސަފާރީއަކަށް ސިފައިން އެހީ ފޯރުކޮށް ދީފި\nޖަޕާނު ސިފައިންނާއެކު އެމްއެންޑީއެފް ތަމްރީނު ހަރަކާތެއް ބާއްވައިފި\nހާލު ޖެހުނު ބޭރުގެ ބޯޓަކަށް އެހީތެރިކަންދީފި


Inthigaalee Insaaf Ge Bill Ah Hiyaalu Hoadhan Anna Angaara Dhuvahu Majlis Gai Forum Eh Baavvanee - Vaguthu\nއިންތިގާލީ އިންސާފުގެ ބިލަށް ހިޔާލު ހޯދަން މަޖިލީހުގައި އަންނަ އަންގާރަ ދުވަހު ފޯރަމެއް ބާއްވަނީ\nމީގެ ކުރިން ރައްޔިތުންގެ މަޖިލީހުގައި ބޭއްވި އާންމުންގެ ހިޔާލު ހޯދުމުގެ ފޯރަމްއެއްގެ ތެރެއިން -- ފޮޓޯ: މަޖިލިސް\nކުރީގެ ސަރުކާރުތަކުގައި ވޭތުވެދިޔަ އަހަރުތަކުގެ ތެރޭގައި ރައްޔިތުންނަށް ލިބުނު އެކި ގެއްލުންތުކަށާއި، ނާއިންސާފުން ހިންގާފައިވާ ކަންކަމަށް އިންސާފު ހޯދަން ސަރުކާރުގެ ފަރާތުން ހުށަހަޅާފައިވާ އިންތިގާލީ އިންސާފުގެ ބިލަށް ހިޔާލު ހޯދުމުގެ އާންމު ބައްދަލުވުމެއް ބާއްވަން ނިންމައިފިއެވެ.\nރައްޔިތުންގެ މަޖިލީހުގެ އިދާރާއިން ވިދާޅުވެފައިވާ ގޮތުގައި މި އާންމު ބައްދަލުވުން ބޭއްވުމަށް ހަމަޖެހިފައިވަނީ އަންނަ އަންގާރަ ދުވަހުގެ ރޭ 20:15 ގައެވެ.\nމި ފޯރަމްގައި ޕެނަލިސްޓުންގެ ގޮތުގައި ބައިވެރިވެވަޑައިގަންނަވާނީ އެމްޑީޕީގެ ޗެއާޕާސަން އަދި ހެންވޭރު ހުޅަނގު ދާއިރާގެ މެންބަރު ހަސަން ލަތީފާއި، މާފަންނު އުތުރު ދާއިރާގެ އެމްޑީޕީގެ މެންބަރު އިމްތިޔާޒް ފަހުމީ (އިންތި) އާއި ހިންނަވަރު ދާއިރާގެ އެމްޑީޕީގެ މެންބަރު ޖީހާން މަހްމޫދާއި، ހިތަދޫ މެދު ދާއިރާގެ އެމްޑީޕީގެ މެންބަރު އަހުމަދު ރަޝީދުގެ އިތުރުން އަލްޖަޒީރާގައި މަސައްކަތް ކުރައްވާ ދިވެހި ނޫސްވެރިޔާ ޒަހީނާ ރަޝީދެވެ.\nމީގެ ކުރިން ވެެސް އިންތިގާލީ އިންސާފުގެ ބިލަށް އާންމުންގެ ހިޔާލު ހޯދަން ފޯރަމެއް ބާއްވަން ހަމަޖެއްސިއެވެ. އެކަމަކު އޭރު ކޮވިޑް-19 ގެ ބަލިމަޑުކަން ފެތުރި މާލޭގެ ރަށުގައި ތެރޭގައި ބަލީގެ ނުރައްކާ ބޮޑުވަމުން ދިއުމުން އެ ފޯރަމް ކެންސަލްކުރީއެވެ. ހާލަތު ރަނގަޅުވި ފަހުން އެހެން ބިލްތަކަށް ހިޔާލު ހޯދަން ފޯރަމްތައް ބާއްވާފައިވެއެވެ.\nސަރުކާރުގެ ފަރާތުން ހިތަދޫ މެދު ދާއިރާގެ މެންބަރު އަހުމަދު ރަޝީދު ހުށަހެޅުއްވި އެ ބިލުގައި ވަނީ ޖެނުއަރީ 2012 އިން ފެށިގެން 17 ނޮވެމްބަރު 2018 ގެ ނިޔަލަށް ނިޒާމީ ސިފައެއްގައި ރޭވިގެން، ދައުލަތުގެ މުއައްސަސާއަކުން ނުވަތަ އެއިން ތަނެއްގެ އިސް ހިންގުންތެރިއެއްގެ ފުށުން، އިންސާނީ ހައްގުތަކާއި އަސާސީ މިނިވަންކަމާ ހިލާފަށް ހިންގާފައިވާ ބޮޑެތި އަމަލުތައް ބެލުމުގެ ގާނޫނީ އޮނިގަނޑެވެ.\nބިލުގައި ބަޔާން ކުރައްވާފައިވާ މުއްދަތަކީ އެމްޑީޕީގެ ފުރަތަމަ ސަރުކާރު، ކުރީގެ ރައީސް މުހައްމަދު ނަޝީދުގެ ވެރިކަމުގެ ފަހު ދުވަސްކޮޅާއި ވެރިކަން ނިމުމަށް ފަހު އަލުން އެ ޕާޓީއަށް ސަރުކާރު ލިބި، ރައީސް އިބްރާހިމް މުހައްމަދު ސޯލިހް ވެރިކަމާ ހަވާލުވެވަޑައިގަތުމާ ހަމައަށް ހިނގައި ދިޔަ މުއްދަތެވެ.\nމި މުއްދަތުގެ ތެރޭގައި ވެރިކަން ކުރެއްވީ ކުރީގެ ރައީސް މުހައްމަދު ވަހީދު ހަސަން މަނިކާއި ކުރީގެ ރައީސް އަބްދުﷲ ޔާމީނެވެ. މި ދެ ބޭފުޅުންނަކީ ވެސް މިހާރު އިދިކޮޅު ޕީޕީއެމްއާއި ޕީއެންސީ ކޯލީޝަންގެ އިސް ދެ ބޭފުޅުންނެވެ. އެ ކޯލިޝަންގެ ލީޑަރު، ރައީސް ޔާމީން ހުންނެވީ މާފުށީ ޖަލުގައެވެ. ރައީސް ވަހީދު މިނިވަންކޮށް ހުންނެވިއިރު، އެމަނިކުފާނު ފުރުއްވަނީ އެ ކޯލިޝަންގެ އެޑްވައިޒަރެއްގެ މަގާމެވެ.\nމި މުއްދަތުގެ ތެރޭގައި ރައީސް ނަޝީދު މަގާމުން އިސްތިއުފާ ދެއްވި ދުވަސް ވެސް އާދެއެވެ. ފެބްރުއަރީ 7، 2012 ގައި މިހާރު މަޖިލީހުގެ ރައީސްގެ މަގާމު ފުރުއްވާ ނަޝީދުގެ ވެރިކަން ނިމުމަކަށް އައީ އެ ދުވަހު އޭރުގެ އިދިކޮޅު ފަރާތްތަކުން ކުރަމުން ދިޔަ މުޒާހަރާގައި ސިފައިންނާއި ފުލުހުންގެ ތެރެއިން ބަޔަކު ބައިވެރިވެ ހިނގި ހަމަނުޖެހުންތަކަށް ފަހު ރައީސް ކަމުން ނަޝީދު އިސްތިއުފާ ދެއްވުމުންނެވެ.\nރައީސް ނަޝީދު އަބަދުވެސް ދެކެވަޑައިގަންނަވަނީ އެއީ "ބަޣާވާތެއް" ގެ ގޮތުގައެވެ. އެކަމަކު އެ ދުވަހު ހިނގި ކަންކަން ތަހްގީގް ކުރުމަށް ބޭރުގެ ތަޖުރިބާކާރުންނާއި ރައީސް ނަޝިދުގެ މަންދޫބެއް ވެސް ހިމެނޭ ގޮތަށް ރައީސް ވަހީދު އެކުލަވާލި ރިޔާސީ ކޮމިޝަންގެ ރިޕޯޓްގައި ވަނީ އެ ދުވަހު ނަޝީދު އިސްތިއުފާ ދެއްވީ މަޖުބޫރު ކަމެއް ނެތި އަމިއްލަފުޅަށް ކަމަށެވެ.\nއިންތިގާލީ އިންސާފުގެ އެ ބިލުގައި އެ މުއްދަތުގެ ތެރޭގައި ބޭއިންސާފުން އެ ގޮތަށް ހިނގާފައިވާ މައްސަލަތައް ބެލުމުގެ ގޮތުން އޮމްބުޑްސްމަންގެ އޮފީހެއް ގާއިމު ކުރަން ބަޔާން ކޮށްފައިވެ އެވެ. އެފަދަ މައްސަލަތައް ދެނެގަނެ އެ ކަމުގައި ޒިންމާވާ މުއައްސަސާތަކާއި އެ ކަން ކުރި ފަރާތްތަކުގެ މައްސަލަ ބަލައި ހަގީގަތާ ހަމައަށް ވާސިލުވުމަކީ އެ އޮފީހުގެ ޒިންމާއެކެވެ. އެ ގޮތުން ގާނޫނުގައި ބަޔާންކޮށްފައިވާ ގޮތުގެ މަތިން ޖަވާބުދާރީ ކުރަވަން ވެސް ޖެހޭނެ ކަމަށެވެ.\nއޮމްބުޑްސްމަންގެ އޮފީހުން ހިންގާ ތަހުގީގަށް ފަހު ޖިނާއީ ކުށެއް ކަމުގައިވާ އަމަލުތައް ހިންގި ފަރާތްތަކުގެ މައްޗަށް ޖިނާއީ ދައުވާ އުފުލުމަށްޓަކައި ޕްރޮސިކިއުޓާ ޖެނެރަލަށް އަދި މަދަނީ ދައުވާ އުފުލުމަށްޓަކައި އެޓާނީ ޖެނެރަލްއަށް ފޮނުވަން ޖެހޭނެ ކަމަށް ބިލުގައި ބުނެފައިވެ އެވެ.\nއިންތިގާލީ އިންސާފުގެ ބިލަށް ހިޔާލު ހޯދުމުގެ ގޮތުން އަންނަ ބުދަ ދުވަހުގެ ރޭ އާންމު ބައްދަލުވުމެއް މަޖިލީހުގައި ބާއްވާއިރު، މިދިޔަ ހަފުތާގެ ބުދަ ދުވަހުގެ ރޭ ވަނީ މިނިމަމް ވޭޖް ކަނޑައެޅުމާ ގުޅޭ ގޮތުން ވެސް އާންމު ބައްދަލުވުމެއް ބާއްވާފަ އެވެ. މަޖިލީހުގެ ރައީސް ނަޝީދު ވަނީ މަޖިލީހަށް ހުށަހެޅޭ ބިލްތަކާއި މައްސަލަތަކާ ގުޅޭ ގޮތުން އާންމުންގެ ހިޔާލު ހޯދުމަށްޓަކައި މަޖިލީހުގައި އާންމު ބައްދަލުވުންތަކެއް ބޭއްވުމަށް ނިންމަވާފަ އެވެ.\nރައީސް ޔާމީންގެ މެސެޖެއް: އެމްޑީޕީ އާއި ސަރުކާރު ކޯލިޝަން ބަލިކޮށްދީ\nރައީސް ޔާމީނަށް އިއްވާފައި ވަނީ ހަރާމް ހުކުމެއް - ޝުޖާއު


Madduvaree bandharu fuunkurumuge massaikathuge 90% nimihjje - vNews.mv\nމަޑުއްވަރީ ބަނދަރު ފުންކުރުމުގެ މަސައްކަތުގެ %90 ނިމިއްޖެ\nމަރްޔަމް ލީން Male' | 24 June 2020, 18:42\nރ. މަޑުއްވަރީ ބަނދަރު ފުންކުރުމުގެ މަސައްކަތުގެ 90 އިންސައްތަ ނިމިފައިވާކަމަށް މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) އިން ބުނެފިއެވެ.\nމަޑުއްވަރީގެ ދެކުުނު ފަރާތުގައި، ޑިޒައިން އެންޑް ބިލްޑު އުސޫލުން ކުރިއަށްގެންދާ މި ބަނދަރުގެ މަސައްކަތުގެ ދަށުން ނެރު ކެނޑުމުގެ މަސައްކަތުގެ 95 އިންސައްތަ މަސައްކަތް ނިމިފައިވާކަމަށް އެމްޓީސީސީ އިން ބުނެއެވެ.\nމީގެއިތުރުން ފަޅު ފުންކުރުމުގެ މަސައްކަތުގެ 90 އިންސައްތަ ނިމިފައިވާ ކަމަށްވެސް އެކުންފުނިން ބުނެއެވެ.\nމި ޕްރޮޖެކްޓުގެ ދަށުން މަޑުއްވަރީ ދެކުނު ފަރާތުން 72،800 ކިޔުބިކް މީޓަރުގެ ސަރަހައްދެއް ހިއްކާ، 411 މީޓަރުގެ ބްރޭކް ވޯޓާ އެއް ގާއިމުކޮށް 135 މީޓަރުގެ ސަރަހައްދެއްގައި ރިވެޓުމެންޓު ޖަހައި، 566 މީޓަރުގެ ކުއޭ ވޯލްއެއް ގާއިމް ކުރަން ނިންމާފައިވާއިރު ބަނދަރު ސަރަހައްދުގައި ޕޭވްމެންޓު ހަަދައި ބައްތި ހަރުކޮށް ނެރު ބައްތި ބަހައްޓާނެއެވެ.\nމި މަސައްކަތް އެމްޓީސީސީ އިން ފަށާފައިވަނީ މިދިޔަ ނޮވެމްބަރު 29 ވަނަ ދުވަހުއެވެ. 68.66 މިލިއަން ރުފިޔާގެެ މި ޕްރޮޖެކްޓު ނިންމަން ކަނޑައަޅާފައިވަނީ 590 ދުވަހުގެ ތެރޭގައެވެ. މިމަސައްކަތް އެމްޓީސީސީ އާއި ހަވާލު ކޮށްފައިވަނި މިދިޔަ އަހަރު އޮގަސްޓު މަހުގެ ތެރޭގައެވެ.


Shainee aa medhu fiyavalhu alhan PPM in mashvaraa kuranee | Mihaaru\nޕީޕީއެމުން މިއަދު ބޭއްވި ނޫސްވެރިންގެ ބައްދަލުވުމުގައި އަބްދުއްރަހީމް (މ) ވާހަކަ ދައްކަވަނީ. --- ފޮޓޯ: އަހުމަދު ނިޝާތު/ މިހާރު\nޝައިނީއާ މެދު ފިޔަވަޅު އަޅަން ޕީޕީއެމުން މަޝްވަރާ ކުރަނީ\n14 ޑިސެމްބަރ 2018 - 19:36 19 comments\nކުރީގެ ރައީސް އަބްދުﷲ ޔާމީންގެ ސަރުކާރުގެ ފިޝަރީޒް މިނިސްޓަރު ޑރ. މުހައްމަދު ޝައިނީއާ މެދު ފިޔަވަޅު އަޅަން ޕީޕީއެމުން މަޝްވަރާ ކުރަމުން އަންނަ ކަމަށް އެ ޕާޓީން މިއަދު ބުނެފި އެވެ.\nޝައިނީއާ މެދު ފިޔަވަޅު އެޅުމުގެ މަޝްވަރާތައް ޕީޕީއެމުން ފެށީ، ކުރީގެ ނައިބު ރައީސް އަހުމަދު އަދީބާ ބައްދަލު ކުރައްވައި، ޝައިނީ ދެއްކެވި ވާހަކަތަކަކާ ގުޅިގެންނެވެ.\nAdeeb dhin dollar thakeh beynun kurin: Shainee\nޝައިނީ ކުރެއްވި ޓުވީޓެއްގައި ވިދާޅުވީ "ފިނިފެންމާ" ލޯންޗުކޮޅުގައި އެއްޗެއް ގޮއްވާލައި، އޭނާ އަވަހާރަކޮށްލަން އުޅުނު މައްސަލައިގައި އަދީބާ ބައްދަލު ކުރެއްވި ކަމަށެވެ. އަދި އެކަމާ ގުޅިގެން އަދީބު ދެއްކެވި ބައެއް ވާހަކަތައް ގަބޫލުކުރެއްވޭ ކަމަށް ވެސް ޝައިނީގެ ޓުވީޓުގައިވެ އެވެ.\nޕީޕީއެމް އޮފީހުގައި ބޭއްވި ނޫސްވެރިންގެ ބައްދަލުވުމެއްގައި އެ ޕާޓީގެ ނައިބު ރައީސް، ރައްޔިތުންގެ މަޖިލީހުގެ ފޮނަދޫ ދާއިރާގެ މެމްބަރު އަބްދުއްރަހީމް އަބްދުﷲ ވިދާޅުވީ ޝައިނީއާ މެދު ފިޔަވަޅު އަޅަން ވިސްނާ ކަމަށެވެ. އެކަމަކު އަޅާނީ ކޮން ކަހަލަ ފިޔަވަޅެއް ކަމެއް އޭނާ ވިދާޅެއް ނުވެ އެވެ.\nވަޒީރެއްގެ ނަން ވިދާޅުނުވެ، އަބްދުއްރަހީމް ވަނީ ނުސީދާ ގޮތެއްގައި ޝައިނީ އަށް ފާޑު ވެސް ވިދާޅުވެފަ އެވެ. އޭނާ ވިދާޅުވީ ބައެއް މީޑިއާތަކުގައި ކުރީގެ ވަޒީރަކު، ޕީޕީއެމްއާ ގުޅޭ ގޮތުން ތަފާތު ވާހަކަތައް ދައްކަމުން އަންނަ ކަމަށެވެ. އެކަމަކު ވަޒީރުގެ އެ ވާހަކަތައް އޭނާ ދޮގުކުރެއްވި އެވެ.\nއަބްދުއްރަހީމް ވަނީ ދޮގު ވާހަކަތައް ދެއްކުމުގެ ބަދަލުގައި އެ ވަޒީރަކު ރީއްޗަށް ހުންނެވި ކޮޅު ސާފުކޮށްދެއްވުން މާ ރަނގަޅުވާނެ ކަމަށް ވެސް ވިދާޅުވެފަ އެވެ.\n"އަވަސް ހުކުރު" ޕްރޮގްރާމްގައި ޝައިނީ ވަނީ ޕީޕީއެމްގެ ލީޑަޝިޕްގެ ބޭފުޅުން އޭނާއާ ދެކޮޅަށް މަސައްކަތް ކުރައްވަމުން ގެންދަވާ ކަމަށް ތުހުމަތު ކުރައްވައިފަ އެވެ. އަދި ކޮންގްރެސްގައި ނައިބު ރައީސް ކަމަށް ވަޑައިނުގެންނެވުނީ ބަޔަކު އެންޓި ކެމްޕެއިން ކުރެއްވުމުން ކަމަށް ވެސް އޭނާ ވިދާޅުވި އެވެ.\nޝައިނީ ވިދާޅުވީ ލޯންޗުކޮޅު ގޮއްވާލި ކަމަށް އަދީބު ތުހުމަތު ކުރައްވަނީ އެހެން މީހަކަށް ކަމަށެވެ. ނަމަވެސް އެއީ ތުހުމަތުތަކަށް ވާތީ އެ މީހެއްގެ ނަން ހާމަކުރަން ބޭނުން ނުވާ ކަމަށް ޝައިނީ ވިދާޅުވި އެވެ. ރައީސުލްޖުމްހޫރިއްޔާގެ ރަސްމީ ލޯންޗުކޮޅުތަކުގެ ތެރޭގައި ހިމެނޭ "ފިނިފެންމާ"ގައި އެއްޗެއް ގޮވިއިރު ޝައިނީ ވެސް އޭގައި އިންނެވި އެވެ. އެކަމަކު އެއްވެސް އަނިޔާއެއް ލިބިވަޑައެއްނުގަންނަވަ އެވެ.\nއިތުރު ލިޔުންތައް ޕީޕީއެމް ކުރީގެ މެމްބަރު އަބްދުއްރަހީމް އަބްދުﷲ ކުރީގެ މިނިސްޓަރު ޑރ. މުހައްމަދު ޝައިނީ އަހުމަދު އަދީބު ކުރީގެ ނައިބު ރައީސް އަދީބު


MAPS ge baeh course thah online koh hingan fashaifi - vNews.mv\nމެޕްސްގެ ބައެއް ކޯސްތައް އޮންލައިންކޮށް ހިންގަން ފަށައިފި\nއާމިނަތު ޝަފީޢާ 30 August 2019, 15:35\nމެޕްސް ކޮލެޖުގެ ކޯސްތަކުގައި އޮންލައިންކޮށް ކިޔަވައިދޭން ފަށައިފިއެވެ.\nމެޕްސް ކޮލެޖުގައި ބުރާސްފަތި ދުވަހު ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ޑެޕިއުޓީ ރެކްޓާ ފާތިމަތު ރަޝީދު ވިދާޅުވީ އުރީދޫގެ ސްމާޓް ކެމްޕަސް މެދުވެރިކޮށް ރާއްޖޭގެ ކޮންމެ ހިސާބެއްގައި ހުރެގެންވެސް މެޕްސްގެ ބައެއް ކޯސްތަކުން މަތީ ތައުލީމު ހާސިލުކުރެވޭނެ ކަމަށެވެ.\nފާތިމަތު ވިދާޅުވީ މަތީ ތައުލީމަށް މާލެ އައުމަކީ މާލީގޮތުން ހުރިހާ އެންމެނަށް ފަސޭހަކަމެއް ނޫން ކަމަށެވެ. އެހެންކަމުން ގިނަ ބައެއްގެ އެއްބާރުލުމާއެކު، މެޕްސް އިން މިހާރު ހިންގަމުންދާ ބައެއް ކޯސްތައް އޮންލައިންކޮށް ކިޔަވައިދޭން ނިންމީ ކަމަށެވެ.\nއޮންލައިންކޮށް ކިޔަވައިދޭ ދާއިރާތަކުގެ މައުލޫމާތު ދެއްވަމުން މެޕްސްގެ ޑީން އޮފް ޑިވެލޮޕްމަންޓް ނަޝްއާ ނަސީމް ވިދާޅުވީ އެ ކޯސްތަކަކީ ބިޒްނަސް އެޑްމިނިސްޓްރޭޝަން، ޓޫރިޒަމް މެނޭޖްމަންޓް، މާކެޓިން މެނޭޖްމަންޓް، ހިއުމަން ރިސޯސް މެނޭޖްމަންޓް، ޕްރޮކިއުމަންޓް ލޮޖިސްޓިކް އެންޑް ސަޕްލައިމޭންޓް މެނޭޖްމަންޓް، ޕްރޮޖެކްޓް މެނޭޖްމަންޓް އަދި އެކައުންޓިންގެ ދާއިރާގެ ޕްރޮގްރާމްތައް ކަމަށެވެ. ނަޝްއާ ވިދާޅުވީ މި ހުރިހާ ދާއިރާއަކުން އެޑްވާންސް ސެޓްފިކެޓް ލެވެލް އިން ފެށިގެން ޑިގްރީއާ ހަމައަށް އޮންލައިންކޮށް ކިޔަވައިދޭނެ ކަމަށެވެ.


11 އަހަރަށްފަހު އެމްޓީޑީސީން ހިއްސާގެ ފައިދާ ބަހަނީ 11 އަހަރަށްފަހު އެމްޓީޑީސީން ހިއްސާގެ ފައިދާ ބަހަނީ\n11 އަހަރަށްފަހު އެމްޓީޑީސީން ހިއްސާގެ ފައިދާ ބަހަނީ\nއެމްޓީޑީސީގެ ހިއްސާދާރުންގެ ޖަލްސާއެއްގައި / ފައިލްފޮޓޯ: ޕީއެސްއެމް ނިއުސް\nމޯލްޑިވްސް ޓޫރިޒަމް ޑިވެލޮޕްމަންޓް ކޯޕަރޭޝަން، އެމްޓީޑީސީން 11 އަހަރަށްފަހު ހިއްސާގެ ފައިދާ ބެހުމަށް ނިންމައިފިއެވެ.\nއެމްޓީޑީސީން ހާމަކުރާގޮތުން ހުސްވި އަހަރު އެކުންފުންޏަށް ވަނީ މާލީގޮތުން ރަނގަޅު ފައިދާއެއް ލިބިފައެވެ. އަދި މިއާއެކު މިދިޔަ އަހަރު ހިއްސާގެ ފައިދާގެ ގޮތުގައި މޫނުމަތީ އަގު -/10ރ ހިއްސާއަކަށް 50 ލާރި ބެހުމަށް އަހަރީ އާއްމު ޖަލްސާއަށް ހުށަހެޅުމަށް އެކުންފުނީގެ ޑިރެކްޓަރުންގެ ބޯޑުންވަނީ ފާސްކޮށްފައެވެ.\nއެމްޓީޑީސީގެ މިދިޔަ އަހަރުގެ ބެލެންސް ޝީޓާއި ފައިދާ އާއި ގެއްލުމުގެ ހިސާބު، ޖޫންމަހުގެ 29 ވަނަ ދުވަހު ބޭއްވި މިކުންފުނީގެ ޑިރެކްޓަރުންގެ ބޯޑުގެ ޖަލްސާއިން ވަނީ ފާސްކޮށްފައެވެ.\nހިއްސާގެ ފައިދާ ލިބޭނީ މިދިޔަ އަހަރުގެ އަހަރީ އާންމު ޖަލްސާގެ ނޯޓިސްގައި ބަޔާންކުރާ މާލީ ހިސާބުތައް ކްލޯޒްކުރާ ތާރީޚާއި ހަމައަށް ކުންފުނީގެ ރަޖިސްޓްރީގައި ހިމެނޭ ހިއްސާދާރުންނަށެވެ.\nއެމް.ޓީ.ޑީ.ސީގެ -/100ރ ގެ އަގުގެ މޫނުމަތީ ހިއްސާއެއް 2014 ވަނަ އަހަރު ވަނީ ސްޕްލިޓްކޮށް މޫނުމަތީ ހިއްސާއެއްގެ އަގު -/10ރ އަށް ބަދަލުކޮށްފައެވެ. އެހެންކަމުން 2014 ވަނަ އަހަރު ހިއްސާ ސްޕްލިޓްކުރުމުގެ ކުރިން ހިއްސާގެ މޫނުމަތީ އަގު ކަމަށްވާ -/100ރ އިން ކަމުގައި ބަލާނަމަ ހިއްސާއަކަށް ފައިދާގެ ގޮތުގައި ބަހަނީ -/5ރ ކަމަށް އެމްޓީޑީސީން ހާމަކުރެއެވެ.\nއެމްޓީޑީސީން އާއްމުކޮށްފައިވާ 2019 ވަނަ އަހަރު މާލީ ރިޕޯޓުގައިވާގޮތުން އެއަހަރުތެރޭ ކުންފުނިން ވަނީ މާލީގޮތުން ގިނަ ކުރިއެރުންތަކެއް ހޯދާފައެވެ. އެގޮތުން އަހަރު ނިމުނު އިރު ކުންފުންޏަށް 1.2 މިލިއަން ޑޮލަރުގެ ފައިދާއެއް ވަނީ ލިބިފައިވެއެވެ.\nއެމްޓީޑީސީން ދަނީ ކުންފުނީގެ ހިންގުން ހަރުދަނާކޮށް ފައިދާވާ މިންވަރު އިތުރުކުރުމަށް މަސައްކަތް ކުރަމުންނެވެ. އެގޮތުން ކުންފުނި ހިންގުމަށް ހުރި ދަތިތަކަށް ހައްލު ހޯދުމަށް ކަމާއި ގުޅުންހުރި ފަރާތްތަކާއެކު މަސައްކަތްކުރަމުންދާކަމަށް އެމްޓީޑީސީން ހާމަކުރެއެވެ.\nއެމްޓީޑީސީން ވަނީ އެކުންފުނީގެ ބިޒްނަސް މޮޑެލްއަށްވެސް ބަދަލުތައް ގެނެސްފައެވެ. އަދި ކުރިމަގުގައި އެކުންފުންޏަކީ މާލީގޮތުން ފައިދާވާ ކުންފުންޏެއްގެ ގޮތުގައި ފެނިގެންދާނެކަމަށްވެސް އެމްޓީޑީސީން ޤަބޫލްކުރެއެވެ.\nސަރުކާރާއި އާއްމު ރައްޔިތުންގެ ހިއްސާއޮންނަ މޯލްޑިވްސް ޓޫރިޒަމް ޑިވެލޮޕްމަންޓް ކޯޕަރޭޝަން ޕަބްލިކް ލިމިޓެޑް (އެމްޓީޑީސީ) އަކީ ފަތުރުވެރިކަމުގެ މަންފާ ދިވެހިރައްޔިތުންނަށް ސީދާގޮތެއްގައި ހޯދައިދިނުމަށް ސަރުކާރުން 2006 ވަނަ އަހަރު އުފެއްދެވި ކުންފުންޏެކެވެ.


Rayyithunnaa eku queue hadhan jehigen shakuvaa eh nukuranL Ikram\nއިކްރާމަށް އަމާޒުވާ ފާޑުކިޔުންތައް\nރައްޔިތުންނާއެކު ކިޔޫ ހަދަން ޖެހިގެން ޝަކުވާއެއް ނުކުރަން: އިކްރާމް\nމި ދަނޑިވަޅުގައި އޭނާ ހަލާކުކޮށް ނުލެއްވުމަށް އިކްރާމް އެދިލެއްވި\nކަންބޮޑުވުން ފާޅުކުރައްވާފައިވަނީ މަޖިލީހުގެ ގްރޫޕެއްގައި\nމަޖިލީހުގެ ބައެއް މެމްބަރުންނަކީ ސެކިއުރިޓީ ބޭނުންވާ މެމްބަރުން\n14 އޮކްޓޯބަރ 2021 | ބުރާސްފަތި 13:24\nރައްޔިތުންގެ މަޖިލީހުގެ ދިއްގަރު ދާއިރާގެ މެމްބަރު އިކްރާމް ހަސަން\nރައްޔިތުންނާއެކު ކިޔޫ ހަދަން ޖެހުމުން ޝަކުވާ ކޮށްފައިނުވާނެ ކަމަށް ރައްޔިތުންގެ މަޖިލީހުގެ ދިއްގަރު ދާއިރާގެ މެމްބަރު އިކްރާމް ހަސަން ވިދާޅުވެއްޖެއެވެ.\nރައްޔިތުންގެ މަޖިލީހުގެ މެމްބަރުންނަށް ޓިކެޓު ގަތުމާއި ދަނޑަށް ވަދެ ނިކުތުމުގެ ކަންކަން ވީއައިޕީކޮށް ހަމަޖެހެން ޖެހޭކަމަށް އިކްރާމް ވިދާޅުވެފައިވާކަމަށް ބުނެ މި ފަހުން ސޯޝަލް މީޑިއާގައި އެކި ވާހަކަތައް ދަނީ ފެތުރެމުންނެވެ.\nރާއްޖެ އެމްވީއަށް ދެއްވި ޚާއްސަ އިންޓަރވިއުއެއްގައި އިކްރާމް ވިދާޅުވީ މަޖިލީހަށް ހޮވި، މަޖިލީހުގައި ދެމިތިބެވެނީ ރައްޔިތުންގެ ވޯޓާއެކު ރައްޔިތުންގެ ރުހުމުގައި ކަމަށެވެ. އެހެންކަމުން ރައްޔިތުންނާއެކު ކިޔޫއެއް ހަދަން ޖެހުމަކީ ޝަކުވާ ކުރައްވާ ކަމެއް ނޫން ކަމަށެވެ. މިކަމުގައި ވާހަކަދައްކަވަން ޖެހިވަޑައިގަތީ މަޖިލީހުގެ ޕްރޮޓޮކޯލް ޑިޕާޓްމެންޓެއް އޮވެ، ދަނޑަށް ވަދެ ނިކުތުމުގައި ފަސޭހަ އިންތިޒާމުތަކެއް ނެތުމުން ކަމަށް އިކްރާމް ވިދާޅުވިއެވެ.\nއަޅުގަނޑަށް ފުރަތަމަ ދުވަހުގެ ޓިކެޓު ލިބުނީމަ އަޅުގަނޑު ދިޔައިން ދަނޑަށް ވަންނަން. ޕްރޮޓޮކޯލް ޑިޕާޓްމެންޓާ ވާހަކަދައްކާފައި އަޅުގަނޑު އެހިން އަޅުގަނޑުމެންނަށް ވަދެވޭނެތޯ. އަޅުގަނޑު ދިޔައީ މަޖިލިސް ކާޑު ވެސް ހިފައިގެން. އެހެންނަމަވެސް އަޅުގަނޑެއް އެތަނަކަށް ނުވެއްދި. އަޅުގަނޑާ އަދިވެސް އެހެން އެމްޕީ އަކާ ތިބީ އެތަނުގައި. ތިއްބާ އަދިވެސް އެހެން އެމްޕީއެއް އައި ހިސާބުން އަޅުގަނޑަށް ހީވަނީ ޕޮލިސް ބޭފުޅުންނަށް އެ ބޭފުޅަކު އެނގިލައްވަނީ ކަންނޭނގެ. ދެން އެބޭފުޅެއްގެ ފަހަތުން ވަނީ. އެ ދުވަހު ވާރޭ ވެހޭތީ އަޅުގަނޑު ހުރީ ކުޑައެއް ހިފައިގެން ދެން އަޅުގަނޑު ބުނީ އެ ޕޮލިސް ބޭފުޅާ ކައިރީ ކުޑަ ގެއްލިދާނެ ނޫންތޯއޭ. ވިދާޅުވީ ދެން ހުރި ކުޑަތައް މި ކުޑަ ބަލާނޭ. އަޅުގަނޑަށް ވަރަށް އެހެން ކަހަލަ އިހުސާސެއް ކުރެވުނީ.\nއިކްރާމް ވިދާޅުވީ މިކަމުގެ ކަންބޮޑުވުން ފާޅުކުރެއްވީ ރައްޔިތުންގެ މަޖިލީހުގެ ކްލޯސްޑް ގްރޫޕެއްގައި ކަމަށެވެ. އެ ގްރޫޕްގައި އަމީންއާންމު ވެސް އިންނަވާނެ ކަމަށާއި، ބޭނުންފުޅުވީ ކަމާގުޅޭ ބޭފުޅުންނާ ހަމައަށް އެކަން ދިއުން ކަމަށެވެ. އަދި މަޖިލީހުގެ މެމްބަރުންނަށް ވަކި ހިސާބެއްގައި ތިބެވޭނެ އިންތިޒާމު ހަމަޖައްސައިދެއްވައި، ތަންކޮޅެއް ފަސޭހައިން ވަދެވޭނެ އިންތިޒާމު ހަމަޖައްސަވައިދެއްވުމަށް އެދިވަޑައިގެންނެވި ކަމަށް އިކްރާމް ވިދާޅުވިއެވެ.\nއެ ކަންބޮޑުވުން ފާޅުކުރެއްވީ މަޖިލީހުގެ ފަރާތުން އެކަން ރަނގަޅުކުރެވިދާނެ ކަމަށް ގަބޫލުކުރެވޭތީއާއި، މަޖިލީހުގެ ބައެއް މެމްބަރުންނަކީ ނުރައްކަލެއް ކުރިމަތިވެދާނެކަމުގެ އިންޒާރު ލިބިލިބި ތިއްބަވާ މެމްބަރުން ކަމަށް ވާތީ ކަމަށް އިކްރާމް ވިދާޅުވިއެވެ. އެއީ ރައްޔިތުންނާއެކު ކިޔޫ އަކަށް އަރަން ޖެހިގެން، ނުވަތަ ހައިސިއްޔަތު މަތިވެގެންނެއް ފާޅުކުރި ކަންބޮޑުވުމެއް ނޫން ކަމަށް އިކްރާމް ވަނީ ވިދާޅުވެފައެވެ.\nމީޑިއާއިން ވެސް މިކަން ނަގާފައިވަނީ ރަނގަޅަށް ނޫންކަން އިކްރާމް ފާހަގަކުރެއްވިއެވެ. މީޑިއާއިން ފަތުރާ ޚަބަރުތަކުން އިތުރަށް ލޭބަލްވެގެންދާކަމަށް އިކްރާމް ވިދާޅުވިއެވެ. މިވަގުތަކީ އޭނާއަށް ދަތި ވަގުތެއް ކަމަށާއި، މި ވަގުތު ދޮގު ވާހަކަތައް ނުފެތުރުމަށް އިކްރާމް ވަނީ އެދިލައްވާފައެވެ.\nއަޅުގަނޑުގެ އެދުމަކީ އެހާ ބޮޑަށް އަޅުގަނޑު ހަލާކުކޮށް ނުލައްވާށޭ. ވަރަށް އިޚުލާސްތެރިކަމާއެކު އަޅުގަނޑު ދަންނަވަން ބޭނުން އަޅުގަނޑުގެ މަސައްކަތް ބައްލަވަން ބޭނުންފުޅުވާނަމަ މަޖިލީހަށް ގުޅާލައިގެން ވެސް އެކަން ބައްލަވާށޭ. އަދި އަޅުގަނޑުގެ ދާއިރާގެ ރައްޔިތުންނާއި، ކައުންސިލްގެ ފަރާތުން ވެސް ސާފުކޮށްލައްވާށޭ. އަޅުގަނޑަކީ ހަމަ ވަރަށް ރަނގަޅު މަސައްކަތްތަކެއް ކުރެވޭތޯ މަޖިލީހަށް ވަދެ ހުރި މީހެއް. އަދި އެ މަސައްކަތްތައް ކުރަމުންގެންދާ މީހެއް.\nމި މޭރުމުން އިކްރާމް ދެއްކެވި ވާހަކަތަކަށް ރައްޔިތުންގެ ގިނަ ފާޑުކިޔުންތަކެއް ދަނީ އަމާޒުވަމުންނެވެ. އެގޮތުން އާންމު ރައްޔިތު މީހާ ޓިކެޓު ނަގަން އެތައް ގަޑިއިރެއް ވަންދެން ކިޔޫގައި އިންނަންޖެހޭތީ އެކަން ގިނަ ބަޔަކު ގެންދަނީ ފާހަގަކުރަމުންނެވެ.


އަޒީޒުގެ އަނބި ޝަފާއަކީ ވަރަށް މީރުކޮށް ކައްކާ މީހެކެވެ. އެކަން ނުދަންނަ ގާތް މީހަކު ނެތެވެ. އަދި އަޒީޒަށް ބަލާލުމުންވެސް އެކަން އެނގޭހާވެއެވެ. ދުވަސްގަނޑަކަށް ފަހު އަޒީޒް އޭނާ ރަށު އުޅުނު އިރުގެ ދެ ރަހުމަތްތެރިންނާ ދިމާވީ މާރުކޭޓު ސަރަހައްދުންނެވެ. ތިން ރަހުމަތްތެރިން އެރީ ކޮފީ އަކަށެވެ. އެކިއެކި ވާހަކައިގެ ތެރެއިން އަޒީޒް އޭނަގެ އަންހެނުންގެ ކެއްކުމުގެ ކުޅަދާނަ ވާހަކަ ފަށައިފިއެވެ.\n" ދެން ވަކި އެއްޗެއް ނެތް. ޝަފާ ކެއްކި އެއްޗެއް ކާލެވޭއިރު ނޭނގޭނެ އިނގިލިކޮޅު ކާލެވުނަސް. ހާދަހާ މީރޭ. ބިރިޔާނި ކުކުޅު ބީފް އެއްޗެހި ހަދާލާއިރު ދެން ބުނާނެކަމެއްނެތް. މުޅި ހިސާބުގަނޑު މީހުން ބަނޑު ފުރޭނެ ދުވާ މީރު ވަހުން."\n" މަގޭ އަނބިގޮއްޔެ ތީގެ އަނެއް ކޮޅު. ކައްކަން އެނގޭނީ ބަދިގެއަށް ވަންނަ ނަމަ އެއްނު ". އިސްހާގަކީ ކެއުމަށް ފޯރި ހުންނަ މީހަކަށް ވުމުން ބުނެލީ ކައިވެނި ކުރެވުނު މޮޔަ ހީވެފައި އިންކަހަލަ ގޮތަކަށެވެ.\n"އަޅެ މާދަމާ ހުކުރެއްނު. ގެއަށް ޖައްސާލަބަލަ ޝަފާ ހަދާލާ ކުކުޅުގެ ރަހަބަލާލަން. އިސްހާގު ނުވެސް ކާނެ އިތުރު އެއްޗެއް. " އަޒީޒް އިތުރަށް ފޯރިލާފައި ދައުވަތުދިނެވެ.\n"ބަލަ މަށަށް ދައުވަތެއް ނުދެންތަ. މަވެސް ދާނަން. ކުޅު ދިޔާވެއްޖެ މިހާރުވެސް." ނޫރު އަޑު އަހަން އިނދެފައި ބުނެލިއެވެ.\n" ނޫނޭ ނޫރުވެސް އަންނަން ވާނެ. " އަޒީޒް ހިނިގަނޑެއް ޖަހާލާފައި ނޫރު ކޮނޑުގައި ޖަހާލިއެވެ. އެވަގުތު އިތުރަށް މަޑުކުރެވެން ނެތުމުން ތިން ރަހުމަތް ތެރިން ވަކިވީ މާދަމާ ބައްދަލުވާނެ ކަމުގެ އުއްމީދާއި އެކުގައެވެ.\nހުކުރު ދުވަހަށް އިރު އަރައި އަލިވެއްޖެއެވެ. އިސްހާގަކީ ވަރަށް ގަދައަށް ހެދުނުގެ ސައިބޯ މީހެއް ކަމަށް ވިޔަސް އެދުވަހަކު ކެއީ ވަރަށް މަދުންނެވެ.\n" ރޭ ހުވަފެނެއް ފެނުނީތަ ނުކައި ތިޔަދަނީ؟ " އަންހެނުން ހައިރާން ވެލާފައި ސުވާލު ކޮށްލިއެވެ.\n" ނޫނޭ. މެންދުރު އެބައޮތް ގެއަކުން ރަނގަޅު ކެއުމަކަށް ދައުވަތު ދީފަ. ގިނައިން ކައިފިއްޔާ މެންދުުރު ރަނގަޅަށް ކައި ނުލެވޭނެ."\nއިސްހާގު ބަދިގެއިން ނުކުމެ ނޫރު އަށް ގުޅައި ކާން ދާން ޖެހޭކަން ހަދާން ކޮށްދިނެވެ. ހުކުރު ވަގުތު ގާތްވެގެން އައި އިރު އިސްހާގު ހުރީ ހައިވެގެން ބުރާންތި އަރާ ވަރު ވެފައެވެ. އިސްހާގުގެ ބޮޑު ބަނޑުވެސް ހުރީ ހިނދިފައެވެ. އެހެން ނަމަވެސް އަޒީޒުމެން ގެއިން ނޫނީ ދެން ނުކާން ވެގެން ފެންވަރާ ލައިގެން ހުކުރަށް ހިނގައްޖެއެވެ. ހުކުރު ނަމާދު ނިމުމާ އެކު ބޭރަށް ނިކުމެ ނޫރު އަށް ލަސް ނުކޮށް ގުޅައިފިއެވެ. މިދަނީ އޭ ބުނެ ފޯނު ކަނޑާލައި އިސްހާގު ހުރި މިސްކިތް ދޮށަށް ނޫރުއަށް އާދެވުނީ ދިހަވަރަކަށް މިނެޓް ފަހުންނެވެ. ބަނޑުހައި ވެފައި ހުރިވަރުން އިސްހާގު ހިތްހަމަ ނުޖެހުން ފާޅު ކުރިއެވެ.\nދެމީހުން އެކުގައި ގޮސް އަޒީޒް އުޅޭ ފަންގިފިލާގެ ބެލް ޖަހާލައިފިއެވެ. ދޮރު ހުޅުވައިލީ އަޒީޒެވެ. ގޭތެރެއިން ދުވި މީރުވަސް ގަނޑު ނޭފަތު ޖެހި އިސްހާގު ގެ ބަނޑުން އަޑު ކިޔާލިއެވެ.\n" އަހަ. މިތިބަ އައީނު. މާ ލަހުން ތި އައީ. މަ މި ނިންމާލީ މިހާރު. ގެއަށް އައިސް ނުހުރެވުނު ނުކައެއް. އާދޭ އަވަހަށް އެތެރެއަށް. "\nގަދަޔަށް ކައިލައިގެން އަޒީޒް ހުރީ ބަނޑު ފުއްޕާލާފައެވެ. ދެ އެކުވެރިން ގެއަށް ވައްދައި ސޯފާގައި އިށީންނަން ތަން ދައްކައިފިއެވެ.\n" ޝަފާ މިވަތު ގެއަކު ނެތް. ހިނގައްޖެ ހުޅުމާލެއަށް ރައްޓެހިން ކޮޅަކާއި އެކު ދެންމެ. "\nއަޒީޒް ދެފަޔަށް ބާރުލާފައި ހިނގާފައި ގޮސް ބަދިގެ ބަޔަށް ވަދެގެން ހިނގައްޖެއެވެ. ކާން ގޮވާލާނެ އިރަކަށް ކެތް މަދުވެފައި އިސްހާގު އިންދައި އަޒީޒް އައީ ދެތައްޓަށް ދެ ކުކުޅު މަސްކޮޅު ލައިގެނެވެ.\n" އަޅެ ނިކަން ރަހަބަލާލަބަލަ. "\nދެމީހުންގެ އަތަށް ދެތަށި ދީފައި އަޒީޒް ދުރަށް ޖެހިލައި ހެވިފައި ބަލަން ހުއްޓެވެ. އެމީހުންގެ ތައުރީފް އަޑު އަހާ ހިތުން އަޒީޒް ހުރީ ކެތްމަދުވެފައެވެ. ދެ އެކުވެރިންގެ މޫނުމަތިގެ ކުލަވަރު ދިޔައީ ބަދަލު ވެގެންނެވެ. ބަލައިލެވުނީ އެކަކު އަނެކެއްގެ މޫނަށެވެ.\n" ތި މީރުވާނެ. ކާލަބަލަ "\nދެމީހުނަށް ވީގޮތް ފެނި އަޒީޒް ޗޮކެއް ކަނޑާލިއެވެ. ހިންދިރުވާލައިފައި ދެމީހުން ވެސް އަނގައިން ނުބުނެ މަސްކޮޅު ކާލައިފިއެވެ. އެ ކުކުޅު މަސްކޮޅު ކިތަންމެ ހާވެސް މީރެވެ. ނޫނީ ހައިވެފައި ހުރި ވަރުން އޭގެ މީރުކަން އެތައް ގުނަ އިތުރުވީއެވެ. އެހެނަސް އެ ކާލުމުން ބަނޑުހައި ހޫނުކަން އިތުރުުވެގެން ހިނގައްޖެއެވެ.\n" ކޮބާ ކިހިނެއް ރަހަ؟ "\nއަޒީޒް އަހައިލީ ނިތް އަރުވާލާފައެވެ. ގަދަ ކަމުން ހީލާފައި ދެމީހުންވެސް މީރު ކަމަށް ބުނެ ތައުރީފް ކޮށްލިއެވެ. އަޒީޒް ޖަހާލީ ހިނިގަނޑެކެވެ.\n" މަ ބުނީމެއްނު. ޔޫރަޕުން ކައްކާ ކޯސް ހަދާލައިގެން މަގޭ އަނބިގޮއްޔެ އައިސް އެހެރީ. "\nހެވި ދިލިފައި ހުރެ އަޒީޒް ދެތަށި އަލުން އަތުލައި ގެންްގޮސް ސިންކަށް ލާފައި އައިސް އިށީން ދެއްޖެއެވެ.\n" މިއަދު ދާންވާނީ އަނގަތަޅާލަން އަދި މަޑުކޮށްލާފަ. ޝަފާ ދެން އަންނާނީ މިރޭ "\nއަޒީޒް ގޮނޑީގައި ރަނގަޅަށް ހަމަޖެހިލައި ނުދެކެވި ހުރި އެތައް ވާހަކައަކުން ފަށައިފިއެވެ. އަޒީޒަކީ ފަށާ ވާހަކައެއް ހުއްޓާލާ މީހެއް ނޫނެވެ. ހިތާމައަކީ ކުރިންވެސް އަޒީޒަކީ ދަހި މީހެއްކަން ހަނދާން ނެތުނު ކަމެވެ. މިކެވުނީ ހިތުން ނުފިލާ ވަރުގެ ހުކުރު ކެއުމެކެވެ. އަޒީޒުގެ ހުސްނުވާ ވާހަކަތައް އަޑު އަހަން ކެތްކޮށްލައިގެން ދެ ރަހުމަތްތެރީން ތިބެން ޖެހުނީ ހީލަ ހިލައި ބަނޑުހައިވެ އަނގައިންވެސް ބުނަން ދަތިވެފަ ހުރި ހާލުގައެވެ.\nމުޖުތަމައު ކާނާ އިސްރާފް ދެމަފިރިން ލޯބި މަޖާ\nFebruary 28, 2019 13:28:39\nކޮބާ އެކްސް މަތިން ހަނދާންވޭތަ؟\nFebruary 09, 2020 08:32:40\nދަރިންނަކީ މާތް اللّٰه ކޮންމެ ދެމަފިރިއަކާއި ހަވާލުކޮށްފައިވާ އަމާނާތެއް!!\nMarch 24, 2019 09:21:54\nސައިހޮޓާތަކުގެ ބޭނުން ހިފެނީ އެންމެ ރަނގަޅު ގޮތުގައިބާ!


Thafaathu eki vaththaruge tank mass vikkaa fihaara eh Feydhoo gai hulhuvaifi - AO News\nތަފާތު ވައްތަރުތަކުގެ ޓޭންކުމަސް ވިއްކާ ފިހާރައެއް ފޭދޫ ގައި ހުޅުވައިފި\nމަސްޓޭންކު ގެންގުޅޭ ފަރާތްތަކަށް އަނެއްކާވެސް މި އޮތީ އުފާވެރި ޚަބަރެކެވެ. ތަފާތު އެކި ވައްތަރުތަކުގެ ޓޭންކުމަސް ވިއްކާ ފިހާރައެއް އައްޑޫސިޓީގެ ފޭދޫ ގައި ހުޅުވި ޚަބަރެވެ.\nމި މަހު 1 ވަނަ ދުވަހުގައި ފޭދޫ ބޮޑުމަގުގައި “އިވަގޫމީ” ގެ ނަމުގައި ހުޅުވި ޓޭންކު މަސްވިއްކާ ފިހާރައިން ވަރަށް ތަފާތު އެކި ވައްތަރުގެ މަސް ލިބެން ހުރެއެވެ. އޭގެ ތެރޭގައި ގިނަ ބަޔަކަށް މަގުބޫލު 8 ވައްތަރެއްގެ މަސް ގަންނަން ލިބޭކަމަށް އެ ފިހާރައިން ވަނީ ބުނެފައެވެ.\nއޭއޯ ނިއުސް އަށް ދިން އިންޓަވިއުގައި ފިހާރައިގެ ޝެއާރ ޕާރޓްނާރ ކަމަށް ވާ ސާމީ ބުނެފައި ވަނީ ,ފުރަތަމަ މިމަސައްކަތް ފެށީ އަމިއްލައަށް ގޭގައި ކަމަށާއި ކާމިޔާބުވުުމުން ދެންނިންމީ ވިޔަފާރިއެއް ގޮތުގައި ހެޔޮ އަގުގައި މިމަސައްކަތް ރައްޔިތުންނަށް ފޯރުކޮއްދިނުމަށް ކަމަށެވެ.\nމަސް ޓޭންކު ގެންގުޅެން ބޭނުންވާ ފަރާތްތަކަށް މި ފިހާރައިން އެކި ސައިޒްގެ ޓޭންކުވެސް ލިބެން ހުންނައިރު ސާމީ ބުނީ ކަސްޓަމަރުން ބޭނުން ވާގޮތަށް އަދި ކަސްޓަމަރުންގެ ބަޖެޓައް ފެތޭގޮތަށް ޓޭންކުތައްވެސް ފަރުމާ ކޮއްދެވޭނެކަމަށެވެ. އަދި ތަފާތު އެކިވައްތަރުގެ ފުރެޝް ވޯޓާގަސް ތަކެއްވެސް ހެޔޮއަގުގައި ފިހާރައިގައި ލިބެން ހުންނާނެކަމަށް އޭނާ ބުންޏެވެ.\nމިފިހާރަ ހުޅުވަައިފައި ހުންނާނީ ހެދުނު9އަކުން ރޭގަޑު 10 އަކާ ހަމަށެވެ. އަދި އިތުރުން ޑެލިވަރީގެ ހިދުމަތްވެސް ފޯރުކޮށް ދެވޭނެ ކަން ސާމީ ވަނީ ފާހަގަ ކޮއްފައެވެ..\nއައްޑޫ ސިޓީ ފޭދޫއާ ވިޔަފާރިޓޭންސް މަސް\n3 ވަނަ މީހަކު އައްޑޫއިން ޕޮޒިޓިވްވެ ފޭދޫސިއްޙީ މަރުކަޒުގެ3މުވައްޒަފަކު އައިސޮލޭޓްކޮށްފި\nފުލުހުންގެ ބެލުމުގެ ދަށަށް ގެންދިޔަ އައްޑޫ މީހަކަށް އަނިޔާކުރި މައްސަލަ މަޖިލީހުގެ ސަމާލުކަމަށް!\nފޭދޫން ދޫކުރާނީ 2،000 އަކަފޫޓުގެ ގޯތިތައް ކަމުގައި ކަނޑައަޅައިފި\nއުމުރުން ދުވަސްވީ މީހުންނަށް ބާއްވާ ހަންހާރަ ހަވީރި މިއަދު ފޭދޫގައި


Minister Ameen majileehah haaziru kuran hushahalhaifi\nމިިނިސްޓަރު އަމީން މަޖިލީހަށް ހާޒިރު ކުރަން ހުށަހަޅައިފި\nހެލްތް މިނިސްޓަރު އަބްދުﷲ އަމީން: މިނިސްޓަރު މަޖިލީހަށް ހާޒިރު ކުރަން ވަނީ ހުށަހަޅުއްވާފައި -- ފޮޓޯ: ހެލްތް މިނިސްޓްރީ\nހެލްތް މިނިސްޓަރު އަބްދުﷲ އަމީން ރައްޔިތުންގެ މަޖިލީހަށް ހާޒިރު ކުރަން އެދި މަޑުއްވަރީ ދާއިރާގެ މެންބަރު އާދަމް ޝަރީފު އުމަރު ހުށަހަޅުއްވައިފި އެވެ.\nހެލްތް މިނިސްޓަރު އަމީން ހާޒިރުކޮށްދިނުމަށް އެދި ރައްޔިތުންގެ މަޖިލީހުގެ އިދާރާއަށް މަޑުއްވަރީ ދާއިރާގެ މެންބަރު އާދަމް ޝަރީފު ފޮނުވި ސިޓީގައިވާ ގޮތުން، މިނިސްޓަރާ ސުވާލު ކުރަން އޭނާ ހުށަހަޅުއްވާފައި ވަނީ ދެ މަޝްރޫއަކާ ގުޅޭ ގޮތުން ސުވާލު ކުރުމަށެވެ.\nއެ ގޮތުން ފުރަތަމަ މަޝްރޫއަކީ މަޑުއްވަރީގެ ސިއްހީ މަރުކަޒުގެ އާ އިމާރާތުގެ މަޝްރޫއެވެ. އެ އިމާރާތް އެޅުމުގެ އަމަލީ މަސައްކަތް މި އަހަރު ފެށޭނެތޯއާއި އިމާރާތް ނިމި އެ ތަނުގެ ހިދުމަތް ދޭން ފެށޭނެ އަހަރަކީ ކޮބައިތޯ ސުވާލު ކުރަން އާދަމް ޝަރީފު ހުށަހެޅުއްވި އެވެ.\nދެން ސުވާލު ކުރަން ހުށަހެޅުއްވީ މަޑުއްވަރީ ދާއިރާގައި ހިމެނޭ ރ. މީދޫގައި ހުންނަ ސިއްހީ މަރުކަޒު ހޮސްޕިޓަލަކަށް ބަދަލު ކުރުމުގެ މަޝްރޫއާ ގުޅޭ ގޮތުންނެވެ. އެ ގޮތުން އެ މަސައްކަތް މިހާރު ގޮސްފައިވާ މިންވަރާއި އެ ކަމަށް ބޭނުންވާ ރައްކާތެރިކުރެވިފައިވޭތޯއާއި ހޮސްޕިޓަލަކަށް ބަދަލުކޮށް ހިދުމަތް ދޭން ފެށޭނެ އަހަރަކާ މެދު ސުވާލު ކުރަން އޭނާ ހުށަހެޅުއްވި އެވެ.\nމީގެ ކުރިން ޕްލޭނިން މިނިސްޓަރު މުހައްމަދު އަސްލަމް ވެސް ވަނީ މަޝްރޫއުތަކާ ގުޅޭ ގޮތުން ސުވާލު ކުރަން ރައްޔިތުންގެ މަޖިލީހަށް ހާޒިރުކޮށްފަ އެވެ. މިނިސްޓަރު އަސްލަމް ހާޒިރު ކުރަން އެ ފަހަރު ހުށަހެޅުއްވީ މަރަދޫ ދާއިރާގެ މެންބަރު އިބްރާހިމް ޝަރީފެވެ.\nރައްޔިތުންގެ މަޖިލިސް އާދަމް ޝަރީފު އުމަރު ރ. މަޑުއްވަރި + ހެލްތް މިނިސްޓަރު އަބްދުﷲ އަމީން\nމިނިސްޓަރު އަމީން މާދަމާ މަޖިލީހަށް ހާޒިރު ކުރަނީ\nމިނިސްޓަރާ ސުވާލުކުރަން ހުށަހެޅުމުން ޕްރިންސިޕަލަކު ހޯދަނީ\n"ވަގަށް" ޕާޓީތަކަށް ވައްދާ މައްސަލަ މަޖިލީހަށް


Venezuela ge Raees akeeegaumuge idhikolhu leader: Trump\nއިދިކޮޅު ލީޑަރު ހުއާން ސަޕޯޓަރުންނާ ބައްދަލު ކުރައްވަނީ.-- ފޮޓޯ: އީޕީއޭ\nވެނެޒުއޭލާގެ ރައީސް އަކީ އެ ގައުމުގެ އިދިކޮޅު ލީޑަރު: ޓްރަމްޕް\nވެނެޒުއޭލާގެ ރައީސްގެ ގޮތުގައި ބަލައިގަންނަނީ އެ ގައުމުގެ އިދިކޮޅު ލީޑަރު ހުއާން ގުއައިޑޯ ކަމަށް އެމެރިކާގެ ރައީސް ޑޮނަލްޑް ޓްރަމްޕް ވިދާޅުވެއްޖެ އެވެ.\nޓްރަމްޕް އެހެން ވިދާޅުވުމުގެ ކުޑަ އިރުކޮޅެއް ކުރިން ހުއާން ވަނީ އޭނާ އަކީ ގާނޫނީ ގޮތުން ބަލާއިރު އެ ގައުމުގެ ރައީސް ކަމަށް ވިދާޅުވެފަ އެވެ. އަދި އެމެރިކާގެ އިތުރުން ބްރެޒިލް، ކޮލަންބިއާ އަދި ޕެރޫން ވެސް ވަނީ އުމުރުފުޅުން 35 އަހަރުގެ ހުއާން އަކީ ވެނެޒުއޭލާގެ ރައީސްގެ ގޮތުގައި ބަލައިގެންފަ އެވެ.\nގައުމުތަކުން ވެނެޒުއޭލާގެ އިދިކޮޅު ލީޑަރަކީ އެ ގައުމުގެ ރައީސްގެ ގޮތުގައި ބަލައިގަންނަން ފަށާފައިވަނީ، މި މަހު 10 ވަނަ ދުވަހު ދެ ވަނަ ދައުރަކަށް ރައީސް ނިކޮލާސްމަޑޫރޯ ހުވާކުރެއްވުމާ ގުޅިގެން އެތައް ހާސް ބަޔަކު އެކަމާ ދެކޮޅަށް މުޒާހަރާ ކުރަމުން އަންނަނިކޮށެވެ.\nމަޑޫރޯގެ ވެރިކަމުގައި އެ ގައުމުގެ އިގްތިސޯދު ބަނގުރޫޓުވެ، ހައިޕާއިންފްލޭޓް ވެފައިވާއިރު، އެ ގައުމުން ކަރަންޓް ކެނޑުމާއި، ކާނާގެ ބައެއް ބާވަތްތައް ހުސްވުން ފަދަ ބޮޑެތި މައްސަލަތަކާ ވަނީ ކުރިމަތިވެފަ އެވެ.\nދެ ވަނަ ދައުރަކަށް މަޑޫރޯ ހޮވުނީ އިދިކޮޅުން ބޮއިކޮޓްކޮށް، އަދި ބޭރުގެ އޮބްޒާވަރުން ވެސް ބޮޑެތި އޮޅުވާލުންތަކެއް ހުރި ކަމަށް ބުނެފައިވާ އިންތިހާބަކުންނެވެ. އެގޮތުން ގިނަ އަދަދެއްގެ ވޯޓް އޮޅުވާލާފައިވާ ކަމަށް އެ އިންތިހާބު އޮބްޒާވް ކުރި ގިނަ ފަރާތްތަކުން ބުނެ އެވެ.\nޑޮނަލްޑް ޓްރަމްޕް ބްރެޒިލް ކޮލޮމްބިއާ އެމެރިކާ ޕެރޫ ވެނެޒުއޭލާ


Dhiraagun kuriyah gendhiya "Subscribe and Win" ge Naseebuverin hovaa Inaamu Dheefi - AO News\nދިރާގުން ކުރިއަށް ގެންދިޔަ “ސަބްސްކްރައިބް އެންޑް ވިން” ގެ ނަސީބުވެރިން ހޮވާ އިނާމު ދީފި\nދިރާގުން ކުރިއަށް ގެންދިޔަ “ސަބްސްކްރައިބް އެންޑް ވިން” ގެ ނަސީބުވެރިން ހޮވާ އިނާމު ދީފިއެވެ.\nދިރާގު ޓީވީ ކަނެކްޝަނެއް އަލަށް ނަގާ ފަރާތްތަކަށް އެ ކުންފުނިން ހިންގި ޕްރޮމޯޝަންގެ ނަސީބުވެރިން ހޮވައި، އިނާމު ދީފައިވަނީ ދިރާގުގެ މައި އޮފީހުގައި ބޭއްވި ހަފްލާއެއްގައެވެ.\nދިރާގު ޓީވީގެ ‘ގޯލްޑް’ ޕެކޭޖު ނެގި ފަރާތްތަކުގެ ތެރެއިން ގުރުއަތުން ހޮވުނީ އަލީ އަބްދުއްޞަމަދެވެ. އޭނާއަށް ވަނީ ‘ސެމްސަންގް ޒެޑް ފޯލްޑް 3’ ފޯނެއް ދީފައެވެ.\n“ސްޓާޓަރ”، “ބޭސިކް” އަދި “ގޯލްޑް” ޕެކޭޖު ނެގި ފަރާތްތަކުގެ ތެރެއިން ނަޞީބުވެރި ދިހަ ފަރާތަކަށް ހޮވުނީ އާމިނަތު ޝާތިރާ، މުހައްމަދު ސައުފަން، އަހުމަދު ނަޖީބު، އިބްރާހިމް ޒަމީރު، ފާތިމަތު ސަނާ، މޫސާ މަނިކުފާނު، އަހުމަދު ސުޖާން، އަހުމަދު ހަލީލް، ސަމީރު އަހުމަދު، އަހުމަދު ރަޝީދެވެ.\nއެފަރާތްތަކަށް އިނާމެއްގެ ގޮތުން ވަނީ އެ މީހަކު ޚިޔާރުކުރާ ޗެނަލްތަކެއް ހަ މަސްދުވަސް ވަންދެން ހިލޭ ބަލައިލުމުގެ ފުރުޞަތު ދީފައެވެ. އަދި އެ މީހަކު ބޭނުންވާ ޕެކޭޖެއް ޚިޔާރުކުރުމުގެ ފުރުޞަތު ވެސް ވަނީ ދީފައެވެ.\nދިރާގު ޓީވީ އަކީ 100 އަށްވުރެ ގިނަ ޗެނަލް ހިމެނޭ، ރާއްޖޭގައި އެންމެ ފުޅާ ދާއިރާއެއްގައި ފޯރުކޮށްދޭ އައިޕީޓީވީގެ ޚިދުމަތެވެ. ދިރާގު ޓީވީގައި ހިމެނޭ ޗެނަލްތަކުގެ ތެރޭގައި ސޮނީގެ އެންޓަޓެއިންމަންޓް އަދި ސްޕޯޓްސް ޗެނަލްތަކާއި ކުޑަކުދިންގެ މެދުގައި މަޝްހޫރު ޑިޒްނީ ޗެނަލްތައް ވެސް ހިމެނއެެވ.\nމީގެ އިތުރުން ލައިފްސްޓައިލް ޗެނަލްތަކުގެ ތެރޭގައި ފުޑް ނެޓްވޯކް އަދި ސްޓާރގެ ޗެނަލްތައް، ރާއްޖެ އާއި ބޭރު ދުނިޔޭގެ ޚަބަރު ޗެނަލްތަކާއި އަލް ޤުރްއާން އަލް ކަރީމް ފަދަ ދީނީ ޗެނަލްތައް ވެސް ހިމެނެއެވެ.\nކޮލިޓީ އަދި އަގުގައި އެއްވެސް ތަފާތު ކުރުމެއް ނެތި ދިރާގުން ވަނީ ރާއްޖޭގެ 82 އިންސައްތަ ގޭބިސީއަށް ދިރާގު ޓީވީގެ ޚިދުމަތް ފޯރުކޮށްދީފައެވެ.


PPM ticket dhookoh, Maumoon ves amila gothun vaadha kuranee\nމައުމޫންގެ ފޯމް އިލެކްޝަން ކޮމިޝަނާ ހަވާލުކުރަނީ --\nއަންނަ ރައްޔިތުންގެ މަޖިލީހުގެ އިންތިހާބުގައި ދަނގެތީ ދާއިރާއަށް އަމިއްލަ ގޮތުން ވާދަ ކުރެއްވުމަށް އާސަންދަގެ ކުރީގެ މެނޭޖިން ޑިރެކްޓަރު މައުމޫން އަބްދުއްސަމަދު އިލެކްޝަން ކޮމިޝަނަށް ފޯމް ހުށަހަޅުއްވައިފި އެވެ.\nއޭނާއަށް ކުރިން އެ ދާއިރާއަށް ކުރިމަތިލައްވަން ކުރީގެ ރައީސް އަބްދުﷲ ޔާމީންގެ ތާއިދާއެކު، ޕީޕީއެމްގެ ޓިކެޓް ދިނެވެ.\nމިއަދު އަވަސްއާ ވާހަކަ ދައްކަވަމުން މައުމޫން ވިދާޅުވީ އޭނާ ކުރިމަތިލައްވަނީ އަމިއްލަ ގޮތުން ކަމަށާއި ޕީޕީއެމްއިން ދިން ޓިކެޓް ދޫކޮށްލައްވާފައިވާ ކަމަށެވެ. މައުމޫން ވަނީ މީގެކުރިން ހައުސިން މިނިސްޓްރީގެ ސްޓޭޓް މިނިސްޓަރުކަން ވެސް ކުރައްވާފަ އެވެ.\nއެ ދާއިރާއަށް ޖުމްހޫރީ ޕާޓީގެ ޓިކެޓްގައި ކުރީގެ ޑިފެންސް މިނިސްޓަރު މުހައްމަދު ނާޒިމް ވެސް ވާދަ ކުރައްވަ އެވެ. މިހާރު އެ ދާއިރާގެ މެންބަރަކީ އިލްހާމް އަހުމަދެވެ. އޭނާ އިންތިހާބުވީ ޖުމްހޫރީ ޕާޓީގެ ޓިކެޓްގަ އެވެ.\nޖުމްހޫރީ ޕާޓީގެ ބައެއް ކެންޑިޑޭޓުންނަށް ތާއިދު ކުރުމަށް ޕީޕީއެމްއިން ގެންދަނީ ބައެއް ދާއިރާތަކަށް ވާދަ ނުކުރަން ނިންމަމުންނެވެ. އޭގެ ތެރޭގައި ދަގަނތި ދާއިރާ ވެސް ހިމެނެ އެވެ.\nއިލެކްޝަން ކޮމިޝަނުން އެންމެ ފަހުން އާންމުކުރި މައުލޫމާތަށް ބަލާއިރު މިހާތަނަށް 183 ކެންޑިޑޭޓަކު ވަނީ އިންތިހާބަށް ކުރިމަތިލައްވާފަ އެވެ. އޭގެ ތެރޭގައި ހިމެނެނީ ޕީޕީއެމްގެ 14 ކެންޑިޑޭޓެކެވެ. ޕީއެންސީގެ ހަތަރު ކެންޑިޑޭޓެއް ވެސް މިހާތަނަށް ކުރިމަތިލައްވާފައިވެ އެވެ.\nއެމްޑީޕީގެ 86 ކެންޑިޑޭޓެއް ކުރިމަތިލާފައިވާއިރު ޖުމްހޫރީ ޕާޓީގެ ހަ ކެންޑިޑޭޓެއް އަދި އަދާލަތު ޕާޓީގެ ހަތް ކެންޑިޑޭޓަކު ކުރިމަތިލާފައިވެ އެވެ. އެމްޑީއޭގެ ވެސް ހަތް ކެންޑިޑޭޓަކު ކުރިމަތިލާފައިވާއިރު އަމިއްލަ ގޮތުން ވާދަ ކުރުމަށް 59 ކެންޑިޑޭޓެއް ވަނީ މިހާތަނަށް ކުރިމަތިލާފަ އެވެ.


ކޮވިޑް-19: އިޓަލީގައި ކަރަންޓީނަށް އަމަލު ނުކޮށްފިނަމަ ޖަލު ހުކުމެއް – Dhen.mv\nދަނާލް ކައިރިން ދުއްވާފަ ދިޔަ ކާރެއްގަ ރޯވެއްޖެ"\nކޮވިޑް-19: އިޓަލީގައި ކަރަންޓީނަށް އަމަލު ނުކޮށްފިނަމަ ޖަލު ހުކުމެއް\nދެން އެމްވީ March 8, 2020 - 9:50 pm\nޗައިނާގެ ވުހާން ސިޓީއިން ފުރަތަމަ ފެނުނު ކޮވިޑް19 ނުވަތަ ކޮރޯނާ ވައިރަހުގެ ތިން ވަނަ އަށް އެންމެ ގިނަ ކޭސް ފެނިފައިވަނީ އިޓަލީއިންނެވެ. އިޓަލީއިން މިހާތަނަށް 5883 ކޭސް ފެނިފައިވާއިރު ވައިރަހުގެ ސަބަބުން 233 މީހުން ވަނީ މަރުވެފައެވެ.\nވައިރަހުގެ ނުރައްކާ އިތުރު ވެފައި ދަނޑިވަޅުގައި އިޓަލީ ސަރުކާރުން ވަނީ ކަރަންޓީން ކުރުމުގެ ގަވައިދުތަކެއް ވެސް ނެރެފައެވެ. އަދި މި ގަވައިދުތަކަށް އަމަލު ނުކުރާ މީހުންނަށް ތިން މަހުގެ ޖަލު ހުކުމެއް ނުވަތަ 206 ޔޫރޯގެ ޖޫރިމަނާ ކުރެވޭނެ ކަންވަނީ ހާމަކޮށްފައެވެ. މި ގަވައިދުގައި ވާ ގޮތުން އޮރެންޖު ޒޯނެއް ނުވަތަ ނުރައްކާ ކަމަށް ކަނޑައަޅައިފައިވާ ޒޯނެއްގައި ހުރި މީހަކަށް އިތުރު ތަނަކަށް ދަތުރެއް ނުކުރެވޭނެއެވެ. ހަމަ އެހެންމެ މި، އާ ގާނޫނުގެ ދަށުން ކައިވެނި ހަފްލާތަކާއި ޖަނާޒާތައް ބޭއްވުން ވެސް ވަނީ މަނާ ކޮށްފައެވެ.\nވައިރަސް ކޮންޓްރޯލް ކުރުމަށް އިޓަލީގައި ގިނަ ފިޔަވަޅުތަކެއް އަޅަމުން އަންނަ އިރު އަދި 16 މިލިއަން މީހުން ކަރަންޓީން ކޮށްފައިވާއިރު 14 ސިޓީއެއްވެސް ވަނީ މީހުން ނުނިކުމެވޭ ގޮތަށް ބަންދު ކޮށްފައެވެ، އަދި މީގެ ތެރެއިން 11 ސިޓީއެއް ވަނީ ރެޑް ނުވަތަ ނުރައްކާ ބޮޑު ޒޯނުތަކުގެ ގޮތުގައި ކަނޑައަޅައިފައެވެ.\nކޮރޯނާ ވައިރަހުގެ އާ ކޭސްތައް ފެނުން ޗައިނާގައި މަދުވެފައިވައިރު ދުނިޔޭގެ އެކި ހިސާބުތަކުން 106744 މީހުން ގައިން ވަނީ ވައިރަސް ފެނިފައެވެ. އަދި މީގެ ތެރެއިން 60659 ވަނީ ބަލިން މުޅިން ރަނގަޅުވެފައެވެ.\nއަޅުގަނޑުމެން ނިކުތީ ސަރުކާރު ވައްޓާލާކަށް ނޫން، އަޅުގަނޑުމެން ނިކުތީ ޢަބްދުﷲ ޣާޒީ ގެ ޙައްޤުގަ: އަދުރޭ\nހަގީގީ ހާދިސާ: ފެނުނީ އާދަޔާ ޚިލާފު ހުވަފެނެއް. ގަތް ބިރުން ގުޑިލަން ނުކެރި އެތައް އިރެއް ވަންދެން އޮތިން\nދަނާލް ކައިރިން ދުއްވާފަ ދިޔަ ކާރެއްގަ ރޯވެއްޖެ


Rayyithunge majilis inthikhaabu march mahu bahvanee\nރައްޔިތުންގެ މަޖިލީސް އިންތިޚާބު މާރޗު މަހު ބާއްވަނީ\nހިތާދޫ އޮންލައިން | 19 އޮކްޓޯބަރ 2018\nއަންނަ އަހަރު ބޭއްވުމަށް ހަމަޖެހިފައިވާ ރައްޔިތުންގެ މަޖިލީހުގެ އިންތިޚާބު އަންނަ މާޗުމަހު ބޭއްވުމަށް ތައްޔާރުވަމުން އަންނަ އިލެކްޝަންސް ކޮމިޝަނުން ބުނެފިއެވެ.\nއިލެކްޝަންސް ކޮމިޝަންގެ މެމްބަރު އަދި އެކޮމިޝަނުގެ ތަރުޖަމާނު އަހުމަދު އަކުރަމް ވިދާޅުވީ، ރައްޔިތުން މަޖިލީހުގައި ތިއްބަވާ 85 މެމްބަރުންގެ ދައުރު ހަމަވުމާ ގާތްވެފައިވާތީ، އިންތިޚާބު ބާއްވަން ސިޔާސީ ޕާޓީތަކާއެކު މަޝްވަރާ ކުރަމުން އަންނަ ކަމަށެވެ.\nއޭނާ ވިދާޅުވީ މަޖިލީހުގެ ދާއިރާތަކާ ގުޅޭގޮތުން ޕާޓީތަކަށް ދައުވަތު ދީގެން ބައްދަލުވުންތައް ފަށާފައިވާއިރު ވަކިވަކި މެމްބަރުންނާއެކުވެސް މަޝްވަރާކުރަމުން އަންނަ ކަމަށެވެ. އަދި މިއީ ސިލްސިލާކޮށް ކުރިއަށްގެންދާނެ ބައްދަލުވުންތަކެއް ކަމަށްވެސް އަކުރަމް ވިދާޅުވިއެވެ.\nމަޖިލީހުގެ އިންތިޚާބުގެ އިތުރުން މާލެ ސިޓީގެ ދާއިރާތައް އިތުރުކުރުމާ ގުޅޭގޮތުން މައުލޫމާތު ދެއްވަމުން އަކުރަމް ވިދާޅުވީ މާލޭ ސިޓީއަށް ދާއިރާތައް އިތުރުކުރުމާ މެދު ގޮތެއް ނިންމުމަށް ޕާޓީތަކަށް ފުރުސަތު ދީފައިވާ ކަމަށެވެ. އަދި މި މަހުގެ 21 ގެ ކުރިން ގޮތެއް ނިންމުމަށް ޕާޓީތަކަށް ސިޓީ ފޮނުވާފައިވާ ކަމަށް އަކްރަމް ވިދާޅުވިއެވެ.\nރައްޔިތުންގެ މަޖިލީހުގައި 85 މެމްބަރުން މިހާރު ތިއްބަވާއިރު މާލޭގެ 13 ދާއިރާއަކުން މެމްބަރުން ތިއްބަވަ އެވެ. ދާއިރާގެ އަދަދު 14 ނުވަތަ 15 އަށް އިތުރުކުރަން ބޭނުންވާ ނަމަ އެ ފުރުސަތު އޮތް ކަމަށް އަކުރަމް ވިދާޅުވިއެވެ.\nމާލޭގެ ދާއިރާތައް ކަނޑައެޅުމާ ގުޅޭ ގޮތުން ޚިޔާލު ހޯދަން އެ ކޮމިޝަނުން ވަނީ މަޖިލީހުގައި މާލެ ތަމްސީލް ކުރައްވާ ބައެއް މެމްބަރުންނާއެކު ބައްދަލުވުމެއް ވެސް ބާއްވަވައިފައެވެ. މި ބައްދަލުވުމުގައި އިދިކޮޅަށް ނިސްބަތްވާ ގިނަ މެންބަރުން ބައިވެރިވެވަޑައިގެންނެވިއިރު، ޕީޕީއެމްގެ މެންބަރެއްގެ ގޮތުގައި ބައިވެރިވެވަޑައިގެންނެވީ މަޖިލީހުގެ ނައިބު ރައީސް މޫސާ މަނިކު އެކަންޏެވެ.\nމަޖިލީސް އިންތިޚާބު ބޯމަތިވެފައިވާއިރު، މި އިންތިޚާބުގައި ވާދަކުރުމަށް އެކި ފަރާތްތަކުން އަންނަނީ ޝައުގުވެރިކަން ފާޅުކުރަމުންނެވެ. އޭގެތެރޭގައި މަޖިލީހުގައި މިހާރު ތިއްބެވި މެމްބަރުންނާއި މުޅިން އަލަށް ކުރިމަތިލާ މީހުން ވެސް ހިމެނެއެވެ.\nމުބާރާތް ހުޅުވާ މެޗުގައި ހުދުފޮށާ އާއި ޔޫފޭސް\n12 ޑިސެންބަރ 2019\nއަނގަފަރު ސަރަހައްދުގެ ސާވޭއެއް ފަށައިފި\nއަންނަ ހޮނިހިރު ދުވަހު ހިތާދޫގައި އައިކޭމްޕެް ބާއްވަނީ!\n10 ޑިސެންބަރ 2019\nގެއަށް ސިހުރު ހަދާފައިވާނަމަ ފެންނާނެ ބައެއް ޢަލާމާތްތައް\nމަސްވެރިޔާ ކާޑު ބޭނުންކޮށްގެން އެއްލައްކަ ރުފިޔާ ލިބުމުގެ ފުރުސަތު\n06 ޑިސެންބަރ 2019\nކަމަދޫ ކައުންސިލުގެ ރައީސް ހައްދަވަނީ އިތުރު ފުޅެއް - މަބްރޫކް\n30 ނޮވެންބަރ 2019\nކަމަދޫ ކައުންސިލުން ރައްޔިތުންނަށް ދޭންޖެހޭ ފައިސާ ނުދޭތާ4މަސް!\nދޮންފަނު އިންވިޓޭޝަން ކަޕް ހުޅުވުން އޭދަފުއްޓާއި ދޮންފަނަށް\n23 ނޮވެމްބަރ 2019\nމަންދު ކޮލެޖުން ދަރިވަރުންނަށް ހިލޭ ލެޕްޓޮޕް\n21 ނޮވެންބަރ 2019\nއަންނަ އަހަރު މައި ކޮލެޖުން އޭދަފުށީގައި އާ ކޯސްތަކެއް ފަށަނީ\n18 ނޮވެންބަރ 2019


ސިއްހީ ހާލަތު ހުރި ގޮތުން ރައީސް ޔާމީން ގެއަށް ބަދަލުކޮށްދޭން އާއިލާއިން އެދިއްޖެ – Dhen.mv\nސިއްހީ ހާލަތު ހުރި ގޮތުން ރައީސް ޔާމީން ގެއަށް ބަދަލުކޮށްދޭން އާއިލާއިން އެދިއްޖެ\nދެން އެމްވީ February 26, 2020 - 2:43 pm\nއާއިލާއިން މިގޮތަށް އެދިފައިވާކަން އެމަނިކުފާނުގެ ގާނޫނީ ވަކީލުންގެ ޓީމްގެ ހިމެނިވަޑައިގަންނަވާ ބޭފުޅަކު ވަނީ ބައެއް މީޑިއާތަކަށް ކަށަވަރުކޮށްދެއްވާފައެވެ.\nއާއިލާއިން އެމަނިކުފާނު ގެއަށް ބަދަލުކޮށްދޭން އެދުނުއިރު، މިދިޔަ ހަފްތާ ބުދަ ދުވަހުން ފެށިގެން ތިން ދުވަސްވަންދެން އެމަނިކުފާނު ވަނީ އައިޖީއެމްއެޗްގައި މަޑުކޮށް ޓެސްޓުތައް ހަދާފައިކަމަށް ކަރެކްޝަނަލް ސާވިސް އިން ވިދާޅުވިއެވެ.\nމިދިޔަ ހޯމަ ދުވަހު ހޯމް މިނިސްޓަރ އިމްރާން އަބްދުﷲ ވަނީ ރައީސް ޔާމީނާއި ބައްދަލު ކުރައްވާ އެމަނިކުފާނުގެ ސިއްހީ ހާލަތާއި ގުޅޭ ގޮތުން މަޝްވަރާ ކުރައްވާފައެވެ.\nއަދި އެ ބައްދަލުވުމުގައި، ރައީސް ޔާމީން އަބްދުލް ގައްޔޫމް ރާއްޖެއިން ބޭރަށް ވަޑައިގެންނެވުމަށް ޝަރުތުތަކަކާއެކު ސަރުކާރުން އެމަނިކުފާނަށް ހުށަހެޅި ކަމަށާއި ނަމަވެސް އެ ހުށަހެޅުން ޔާމީން ގަބޫލުފުޅު ނުކުރައްވާ ކަމަށް ވަނީ އެނގިފައެވެ.


ޤާނޫނީގޮތުން ކޮމިޝަނާ ހަވާލުކޮށްފައިވާ ވާޖިބުތަކާއި މަސްއޫލިއްޔަތުތައް އަދާކުރަމުންދަނީ ތެދުވެރިކަމާ އަމާނާތްތެރިކަމާއެކު، އޭގެ އެންމެ ފުރިހަމަގޮތުގައި- ކޮމިޝަންގެ ރައީސް | Judicial Service Commission\nޤާނޫނީގޮތުން ކޮމިޝަނާ ހަވާލުކޮށްފައިވާ ވާޖިބުތަކާއި މަސްއޫލިއްޔަތުތައް އަދާކުރަމުންދަނީ ތެދުވެރިކަމާ އަމާނާތްތެރިކަމާއެކު، އޭގެ އެންމެ ފުރިހަމަގޮތުގައި- ކޮމިޝަންގެ ރައީސް\nޖުޑީޝަލް ސަރވިސް ކޮމިޝަނާ ޤާނޫނީގޮތުން ހަވާލުކޮށްފައިވާ ވާޖިބުތަކާއި މަސްއޫލިއްޔަތުތައް، ތެދުވެރިކަމާއި އަމާނަތްތެރިކަމާއެކު އޭގެ އެންމެ ފުރިހަމަ ގޮތުގައި އަދާކުރަމުންދާކަމުގެ ޔަޤީންކަން ރައްޔިތުންނަށް ދެއްވާކަމުގައި ޖުޑީޝަލް ސަރވިސް ކޮމިޝަންގެ ރައީސް އަދި ސުޕްރީމް ކޯޓުގެ ފަނޑިޔާރު އަލްއުސްތާޛު އާދަމް މުޙައްމަދު ޢަބްދުﷲ ވިދާޅުވެއްޖެއެވެ.\nއެމަނިކުފާނު މިހެން ވިދާޅުވީ މެޖިސްޓްރޭޓްކަމުގެ މަޤާމާ އަލަށް ހަވާލުވި ތިން ބޭފުޅަކު، މަޤާމުގެ ހުވާކުރުމާއި، އެބޭފުޅުންނަށް މަޤާމުގެ ފަތްކޮޅު އެރުވުމަށް މިއަދު ބޭއްވުނު ރަސްމިއްޔާތުގައި ވާހަކަފުޅު ދައްކަވަމުންނެވެ. ޑިޕާރޓްމަންޓް އޮފް ޖުޑީޝަލް އެޑްމިނިސްޓްރޭޝަންގެ ޓްރެއިނިންގ ރޫމުގައި ބޭއްވުނު މި ރަސްމިއްޔާތުގައި ކޮމިޝަންގެ ރައީސް ދެއްކެވި ވާހަކަފުޅުގައި، ކޮމިޝަނާ ޤާނޫނީގޮތުން ހަވާލުކޮށްފައިވާ މަަސައްކަތްތައް ފުރިހަމަކުރަމުން ދިއުމުގައި ތަފާތު ދަތިތަކާއި ހުރަސްތައް ހުރިކަމަށާއި އެހެންނަމަވެސް ކޮމިޝަނުން ކުރަންޖެހޭ މަސައްކަތްތައް ފަސްޖެހުމެއްނެތި ސާބިތުކަމާއެކު ޤާނޫނީ އިމުގެ ތެރެއިން ފުރިހަމަކުރަމުން ގެންދަވާކަމަށާއި، އެގޮތުން ކޮމިޝަނުން މަސައްކަތްކުރުމުގައި ކަމާބެހޭ އެންމެހާ ފަރާތްތަކުން ކޮމިޝަންގެ މަސައްކަތް ފުރިހަމަ ކުރުމަށް އެއް ބާރުލުން ބޭނުންވާކަމަށް ވިދާޅުވިއެވެ. އަދި ކޮމިޝަނުން ނިންމާ ނިންމުންތަކުގެ މަޢުލޫމާތު ފެތުރުމުގައި ނޫސްވެރިންވެސް ޒިންމާދާރުވެ ވަޑައިގެން އަމާނަތްތެރިކަމާއެކު، މުޖުތަމަޢުގެ މަސްލަހަތަށް ވިސްނައި، ފިތުނަ ފަސާދައަށް ފުރުޞަތު ނުދީ ރައްޔިތުންނަށް ތެދުވެރިކަމާއެކު ހަޤީޤަތް ހޯއްދެވުމަށްފަހު މަޢުލޫމާތު ފޯރުކޮށް ދެމުން ދިއުމަށް ގޮވާލެއްވިއެވެ.\nމިއަދުގެ މި ރަސްމިއްޔާތު ޝަރުފަވެރިކޮށްދެއްވީ ދިވެހިރާއްޖޭގެ ސުޕްރީމް ކޯޓުގެ ފަނޑިޔާރު އަލްއުސްތާޛު ޢަބްދުﷲ ސަޢީދެވެ. މިރަސްމިއްޔާތުގައި އަލަށް ހުވާކުރެއްވި މެޖިސްޓްރޭޓުންނަށް މަޤާމުގެ ހުވައިލައިދެއްވީ ސުޕްރީމް ކޯޓުގެ ފަނޑިޔާރު އަލްއުސްތާޛު ޢަބްދުﷲ ޢަރީފެވެ. މި ރަސްމިއްޔާތުގައި މެޖިސްޓްރޭޓްކަމުގެ މަޤާމުގެ ހުވާކުރެއްވި ތިން ބޭފުޅުންނަކީ، ދަފްތަރު ނަންބަރު: 2111 އަލްއުސްތާޛު އަޙްމަދު ޝަރީފާއި، އއ.ތޮއްޑޫ،ގިރިޓީގޭ އަލްއުސްތާޛު މޫސާ ނަޞީރާއި، ރ.ހުޅުދުއްފާރު،އިލާޒާ އަލްއުސްތާޛު މުޙައްމަދު ޒާހިދެވެ. މިރަސްމިއްޔާތުގައި ކޮމިޝަންގެ ބައެއް މެމްބަރުންނާއި ޑިޕާރޓްމަންޓް އޮފް ޖުޑީޝަލް އެޑްމިނިސްޓްރޭޝަންގެ ބައެއް އިސްބޭފުޅުންނާއި ކޮމިޝަންގެ މުވައްޒަފުން ބައިވެރިވެ ލެއްވިއެވެ.


"Haveeru" massala dhen balaanee Supreme courtun\n"ހަވީރު" ގެ މައްސަލަ ދެން ބަލާނީ ސުޕްރީމް ކޯޓުން\nހަވީރު ނޫސް ހުއްޓާލުމާ ގުޅިގެން ނޫސްވެރިން ކުރި އިހުތިޖާޖުގެ ތެރެއިން -- ފޮޓޯ: އަވަސް\nނެރުން ހުއްޓާލާފައި "ހަވީރު" ނޫހާ ގުޅޭގޮތުން ހައިކޯޓުން ނިންމާފައިވާ އެއްވެސް ނިންމުމަކާއި ގުޅިގެން އިތުރު އެއްވެސް މައްސަލައެއް ސިވިލްކޯޓާއި ހައިކޯޓުން ވެސް ބަލައި ނުގަތުމަށް ސުޕްރީމް ކޯޓުގެ ވަގުތީ އަމުރަކުން އަންގައިފި އެވެ.\nސިވިލް ކޯޓަށް 2016 ވަނަ އަހަރު "ހަވީރު" ގެ މިލްކުވެރިކަމާ ގުޅޭ ގޮތުން އިބްރާހިމް ރަޝީދު މޫސާ އާއި ފާރޫގް ހަސަން އަދި މުހައްމަދު ނައީމް ވަނީ މައްސަލައެއް ހުށަހަޅާފަ އެވެ. ހަވީރު ނޫސް ބަންދުކުރީ އެ މައްސަލާގައި ސިވިލް ކޯޓުން ނެރުނު ވަގުތީ އަމުރާ ގުޅިގެންނެވެ.\nއެ މައްސަލާގައި އެދުނީ އެ ނޫހުގެ އާމްދަނީން އެ ތިން ބޭފުޅުންނަށް ލިބެންޖެހިވަޑައިގަންނަވާ ބައި ހޯދުމަށާއި ނޫސް ހިންގުމުގައި ބައިވެރިވެވަޑައިގެންނެވޭ އިންތިޒާމެއް ހަމަޖެއްސައި ދިނުމަށެވެ.\nނަމަވެސް އޭރު ސިވިލް ކޯޓުގެ ގާޒީ މުހައްމަދު ހަލީމް ހުކުމް ކުރެއްވީ ދައުވާގައި ނޭދޭ ގިނަ ކަންތައްތަކެއް ވެސް ހިމެނުމަށްފަހު އެވެ. އެގޮތުން ހަވީރުގެ އެއްވެސް މުވައްޒަފަކަށް ދެ އަހަރުވަން ދެން އެހެން ނޫހެއްގައި މަސައްކަތް ނުކުރެވޭނެ ކަމަށް ހިމަނައި ހުކުމްކުރި އެވެ. އަދި އެ މުވައްޒަފުން އެހެން ނޫހެއްގެ ވަޒީފާއަށް ހިނގައްޖެ ނަމަ ފިޔަވަޅު އަޅަން ދައުލަތުގެ މައްޗަށް އަމުރު ވެސް ކުރި އެވެ.\nއަދި ހަވީރު އޮންލައިންގެ ވެބްސައިޓާއި އާކައިވް "ހަވީރު ނިއުސް އެޖެންސީ" ވެސް ހިއްސާދާރުން ބޭނުންވާ ގޮތަށް ބަދަލު ކުރުމަށް ވެސް ހުކުމްކުރި އެވެ. އެ ހުކުމް ހަވީރުގެ ޗެއާމަން ޑރ. މުހައްމަދު ޒާހިރު ހުސެއިން ހައިކޯޓުގައި އިސްތިއުނާފު ކުރެއްވި އެވެ.\nއިސްތިއުނާފު ކުރެއްވުމުން ހައިކޯޓުން އެ މައްސަލަ ބެލުމަށް ފަހު ކުރި ހުކުމްގައި ވަނީ ސިވިލް ކޯޓުން ހުކުމް ކޮށްފައި ވަނީ ދައުވާގައިވާ ކަންކަމުގެ މައްޗަށް ނޫން ކަމަށް ކަނޑައަޅައި އެ މައްސަލަ އަލުން ބެލުމަށް ސިވިލް ކޯޓުގެ މައްޗަށް ތަހުވީލްކޮށްފަ އެވެ.\nސުޕްރީމް ކޯޓުން މިއަދު ނެރުނު އަމުރުގައި ވަނީ ސިވިލްކޯޓުގައި ހިނގަމުންދާ މައްސަލަ ނުބެލުމަށް ޒާހިރު އެދިވަޑައިގެންފައިވާތީ އޭނާ ހުށަހަޅުއްވާފައިވާ ކަންތައްތައް ބެލުމަށްފަހު ހައިކޯޓުގައި އިސްތިއުނާފްކޮށްފައިވާ މައްސަލައަށް އެއްވެސް ފިޔަވަޅެއް ނޭޅުމަށް އަމުރުކުރާ ކަމަށެވެ.\nމީގެއިތުރުން ސުޕްރީމް ކޯޓުގައި އިސްތިއުނާފް ކުރެވިފައިވާ މައްސަލައާއި ގުޅޭ އިތުރު އެއްވެސް މައްލައެއް ބަލައި ނުގަތުމަށާއި ފިޔަވަޅެއް ނޭޅުމަށް ވެސް ދެ ކޯޓަށް ވަނީ އަންގާފަ އެވެ.\nސުޕްރީމް ކޯޓް ހައިކޯޓް ސިވިލް ކޯޓް


Naacharangee jagaha hedhumah sarukaarah govaalan majileehun faaskoffi | ThePress\nނާޗަރަންގީ ޖަގަހަ ހަދަން ސަރުކާރަށް ގޮވާލަން މަޖިލީހުން ފާސްކޮށްފި\n29 April 2021, 17:36\nޒުވާނުންނަށް ހާސްކަމެއް ނެތި މިއުޒިކާއެކު މަޖާކޮށްލެވޭނެ މަރުކަޒެއް ގާއިމް ކުރުމަށް ގޮވާލައި މަޖިލީހަށް ހުށައެޅި ގަރާރު ފާސް ކޮށްފިއެވެ.\nމި ގަރާރު ފާސްވީ ޖުމުލަ 46 މެންބަރުންގެ އަޣުލަބިއްޔަތުން، މިއަދު މަޖިލީހުގައި ނެގި ވޯޓުންނެވެ. މި ގަރާރާ ދެކޮޅަށް ވޯޓު ދެއްވާފައި ވަނީ 05 މެންބަރުންނެވެ.\nމިއުޒިކާއެކު ޒުވާނުންނަށް ހާސްކަމެއް ނެތިި މަޖާކޮށްލެވޭނެ މަރުކަޒެއް ގާއިމުކުރުމުގެ ގަރާރު މަޖިލީހަށް ހުށަހެޅުއް ވީ ހެންވޭރު ހުޅަނގު ދާއިރާގެ މެންބަރު އަދި އެމްޑީޕީގެ ޗެއާޕާސަން ހަސަން ލަތީފް އެވެ. މި ގަރާރު މަޖިލީހަށް ބަލައިގަނެފައި ވަނީ ނިމިދިޔަ ދައުރުގައެވެ.\nގަރާރުގައި ބުނެފައި ވަނީ، މާލެއަށް ދިމާވެފައިވާ ހުރިހާ މައްސަލަތަކަކަށް ސަރުކާރުން ހައްލު ހޯދަމުން ދާއިރު އެ ގަރާރުގެ ބޭނުމަކީ ޒުވާނުންނަށް ހާސްކަމެއް ނެތި މިއުޒިކާއެކު މަޖާކޮށްލެވޭނެ ފަދަ މަރުކަޒެއް ގާއިމުކޮށް ޒުވާނުންގެ މިއުޒިކުގެ ފަންނު އިތުރަށް ތަރައްގީ ކުރުމާއި އެފަދަ ވަސީލަތްތައް އިތުރަށް ތަރައްގީ ކުރުމުގެ މުހިންމުކަން ފާހަގަކޮށް އެކަން ސަރުކާރުގެ ސަމާލުކަން ގެނައުމެވެ.\nމި ގަރާރަށް ބަހުސްކުރުމަށް ހުޅުވާލި ހުޅުވާލުމުގައި ގިނަ މެންބަރުންތަކެއް ވަނީ ގަރާރަށް ތާއީދުކޮށް ވާހަކަ ދައްކާފައެވެ. ހަމަ އެހެންމެ މި ގަރާރާ ގުޅިގެން ދީނީ އިލްމުވެރިންގެ ފާދު ކިޔުން ވަނީ މަޖިލީހަށް އަމާޒު ވެފައެވެ.\nހަސަން ލަތީފް ރައްޔިތުންގެ މަޖިލިސް ސިޔާސީ\nޔާﷲހުރި ހިތާމައެއްގެ ބޮޑުކަމާއެވެ. ބަލަ މި އިއްޒަތްތެރި މެންބަރުންނައް ހަމަ ނޭނގެނީބާ މީ ސައްތައިން ސައްތަ މުސްލިމު ގައުމެއް ކަން ބަލަ މިގައުމުގަ ޒުވާނުންއި ސްލާމް ދީނުގެ މަގުން އެކަހެރި ކުރުމައްޓަކާ ނާސިގެތަކާއި. ކެސިނޯތަކާއި ކުޅިވަރުކުޅެ މަޖާކުރާ ތަންތަން ހެދުމަށް ރައިތުންގެ ހަޒާނާއިން ޚަރަދުކޮށް ބިނާ ކުރުމަށް ފާސްކުރުމުގެ ބަދަލުގާ އެޒުވާނުންނަށް އިސްލާމީ ވަހުދަތު. ދަސްކޮށްދީ އެޒުވާނުންނަށް އާޚިރަތް ހެޔޮގޮތުގައި ބޭނުން ހިފަން ދަސްކޮއްދޭ މަރުކަޒުތަށް ހުޅުވަން ފާސްކުރުން ރަނގަޅު މަޖާކުރުމާއި ކުޅިވަރުކުޅުމާއި. ޚިޔާލެއް ފިކުރެށް ނެތި އާޚިރަތްދުވަސް މަތިން ހަނދުމަ ނައްތާލުމުގެ ހިތާ ވަރަށް ވެސް ބޮޑުވާނެ. ޔާﷲ މިގައުމު މިފަދަ ޖާހިލުންގެ ކިބައިން ސަލާމަތް ކުރައްވާށި އާމީން.


Yameen ah kuraa hiyaanathuge dhauvaathakuge shariyai budha dhuahu\nޔާމީނަށް ކުރާ ހިޔާނާތުގެ ދެ ދައުވާގެ ޝަރީއަތް ބުދަ ދުވަހު\nކުރީގެ ރައީސް އަބްދުﷲ ޔާމީން އަބްދުލްގައްޔޫމް -- އަވަސް ފޮޓޯ\nކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ މައްޗަށް އުފުލާފައިވާ ދެ ދައުވާގެ އަޑުއެހުމެއް ބުދަ ދުވަހު ބޭއްވުމަށް ނިންމައިފި އެވެ. މި ދެ ދައުވާގެ ޝަރީއަތް ފަށާފައިވަނީ އޮގަސްޓް މަހުގެ ތެރޭގައެވެ.\nކްރިމިނަލް ކޯޓުން ވަނީ އެ ދެ މައްސަލައިގެ ޝަރީއަތުގެ އަޑުއެހުމެއް ބުދަ ދުވަހަށް ތާވަލް ކޮށްފައިވާއިރު މައްސަލަ ތާވަލް ކޮށްފައިވަނީ މެންދުރު 1:30 ގައެވެ.\nރައީސް އަބްދުﷲ ޔާމީން ޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް + ހިޔާނާތް


CPA gai Rayyithunge majileehun baiverivanee | Hathaavees\nސީޕީއޭގައި ރައްޔިތުންގެ މަޖިލީހުން ބައިވެރިވަނީ\nފެބުރުއަރީ 3, 2020 ހަތާވީސް އޮންލައިން\nކޮމަންވެލްތު ޕާލިމަންޓްރީ އެސޯސިއޭޝަން (ސީޕީއޭ)ގައި ރައްޔިތުންގެ މަޖިލީހުން ބައިވެރިވާން ނިންމައިފިއެވެ.\nރައްޔިތުން މަޖިލީހުގެ މިއަހަރުގެ ފުރަތަމަ ދައުރުގެ މަސައްކަތްތައް ފެށުމަށް މާދަމާގެ މަޖިލިސް ޖަލްސާގެ އެޖެންޑާ ވަނީ މަޖިލިސް އިދާރާއިން އާއްމުކޮށްފައެވެ. އެޖެންޑާގައިވާ ގޮތުގައި ކޮމަންވެލްތް ޕާލިމަންޓަރީ އެސޯސިއޭޝަންގައި ރައްޔިތުންގެ މަޖިލީހުން ބައިވެރިވުމާ ގުޅޭ މައްސަލަ މަޖިލީހުގެ ރައީސްގެ މޭޒުން މަޖިލީހުގެ ތަޅުމަށް ހުށަހަޅާނެއެވެ.\nރައްޔިތުންގެ މަޖިލީހުގެ ގަވާއިދުގެ 241ވަނަ މާއްދާގައި ބުނެފައިވަނީ ބައިނަލްއަގުވާމީ ޖަމިއްޔާތަކާއި ގާނޫނުހަދާ މަޖިލިސްތަކާއި އެ މަޖިލިސްތަކުގައި ގާއިމުކުރެވިފައިވާ ފްރެންޑްޝިޕް ގްރޫޕްތަކާ ގުޅުން ގާއިމުކޮށް ދަމަހައްޓަންވާނެ ކަމަށެވެ. މަޖިލީހުން ސީޕީއޭގައި ބައިވެރިވުމާއި މެދު މަޖިލީހުން ގޮތެއް ނިންމާއިރު މިދިޔަ ހޮނިހިރު ދުވަހު ކޮމަންވެލު މެންބަރު ގައުމެއްގެ ގޮތުގައި ދިވެހިރާއްޖެ ވަނީ ކަނޑައަޅާފައެވެ.\nސީޕީއޭއަކީ ގުޑް ގަވާނަންސްއާ ޑިމޮކްރަސީ އަދި އިންސާނީ ހައްގުތަކަށް ވަކާލާތު ކުރާ ކޮމަންވެލްތު ޖަމިއްޔާގެ ތެރެއިން އުފެދިފައިވާ ޖަމިއްޔާއެކެވެ. މި ޖަމިއްޔާ އުފެދިފައިވަނީ 1911ވަނަ އަހަރުއެވެ. މި އެސޯސިއޭޝަންގައި 35 މެންބަރު ގައުމު އޮވެއެވެ.\nPrevious އޭޑީކޭގައި 20،000ވަނަ ކުއްޖާ ވިހައިފި\nNext ދައުރުވަމުން އަންނަ ވީޑިއޯގެ މައްސަލަ ބަލަން ފަށައިފި\nނަގުދު ފައިސާ ނެގޭވަރު 200،000 ރުފިޔާއަށް ލިމިޓް ކުރަނީ


PNC ge naib kamah Nihan, Mundhu, Saeed adhi Sujaau\nޕީއެންސީގެ ނައިބުން: ސުޖާއު، ސައީދު، ނިހާން، މުންދު\nޕީއެންސީއަށް އިންތިހާބު ކުރި ހަތަރު ނައިބު ރައީސުން\nކޮންގްރެސް ޕާޓީގެ ނައިބު ރައީސް ކަމަށް ހަތަރު ބޭފުޅަކު އެ ޕާޓީގެ ކޮންގްރެސް އިން މިރޭ އިންތިހާބުކޮށްފި އެވެ.\nބިލަބޮން އިންޓަނޭޝަނަލް ހައި ސްކޫލުގައި މިއަދާއި މިރޭ ބޭއްވި ޕީއެންސީގެ ކޮންގްރަސްގައި އެ ޕާޓީގެ ނައިބު ރައީސް ކަމުގެ މަގާމަށް އިންތިހާބު ކުރީ އެ ޕާޓީއާ އަލަށް ގުޅިވަޑައިގަތް ވިލިމާލޭ ދާއިރާގެ މެންބަރު އަހުމަދު ނިހާން ހުސެއިން މަނިކާއި ކުރީގެ ވަޒީރު މުހައްމަދު ހުސައިން ޝަރީފް (މުންދު) އާ ކުރީގެ އިކޮނޮމިކް މިނިސްޓަރު މުހައްމަދު ސައީދު އަދި ބާރަށު ދާއިރާގެ މެންބަރު އިބްރާހިމް ސުޖާއު އެވެ.\nނައިބު ރައީސް ކަމަށް ފެނަކަ ކޯޕަރޭޝަންގެ ކުރީގެ އެމްޑީ މުހައްމަދު ނިމާލް ވެސް ވާދަ ކުރެއްވި އެވެ. ނަމަވެސް އޭނާއަށް އެކަށީގެންވާ މިންވަރަށް ވޯޓް ލިބި ވަޑައެއް ނުގެންނެވި އެވެ.\nނައިބު ރައީސް ކަމަށް އިންތިހާބުވި ނިހާނަށް 126 ވޯޓު ލިބިވަޑައިގެންނެވި އިރު ސައީދަށް ލިބިވަޑައިގަތީ 120 ވޯޓެވެ. އަދި ސުޖާއުއަށް 122 ވޯޓު ލިބިވަޑައިގަތް އިރު މުންދުއަށް ވެސް ލިބިވަޑައިގަތީ 122 ވޯޓެވެ. ނިމާލަށް ލިބިވަޑައިގަތީ 39 ވޯޓެވެ.\nކޮންގްރެސް ރައީސް އަބްދުﷲ ޔާމީންގެ ލަފާފުޅުގެ ދަށުން އަބްދުއްރަހީމް އަބްދުﷲ އުފެއްދެވި ޕާޓީއެކެވެ. އެ ޕާޓީގެ ރައީސް ކަމަށް ވެސް މިއަދު ހޮވާފައި ވަނީ އޭނާ އެވެ. އޭނާ އިންތިހާބު ކުރީ ވޯޓަކާ ނުލައި ޑިފޯލްޓުންނެވެ.\nއަހުމަދު ނިހާން ހުސައިން މަނިކު މުހައްމަދު ސައީދު ޕީޕަލްސް ނޭޝަނަލް ކޮންގްރެސް - ޕީއެންސީ\n"ފ. އަތޮޅުގެ އިންވެސްޓަރުން ދިޔައީ ހަރުކަށި ފިކުރުގެ ބިރު ދެއްކުމުން"\nނިމިގެން ދިޔައީ ރާއްޖެ އަޅުވެތިވި އަހަރެއް: ސައީދު


ވިންދު ލޯބިން ޖެހި ހިތެއްގައި (20) | Esfiya - Dhivehi Vaahaka Site\nކޮޓަރިތެރެއަށް ވަދެފައި ޔުމްނާއަށް ދެކޮޅު ދެކޮޅަށް ހިނގެން ފެށުނެވެ. އިޚްތިޔާރަކާ ނުލާ އޭނާގެ ދެލޯ ފެންކަޅިވެގެން ދިޔައެވެ. އެނދުގައި އިށީންދެ، އޭނާ ދެއަތުން ބޮލުގައި ހިފަހައްޓާލިއެވެ. އެވަގުތު އޭނާ ހަނދާންވީ އާބިދާގެ މަތިންނެވެ. މި ދުވަހު އާބިދާ އޭނާގެ ގާތުގައި ހުރިނަމަ ކިހާ ރަނގަޅުވީސް ހެއްޔެވެ؟\nޔުމްނާ މަޑުމަޑުން އޭނާގެ ބަނޑުގައި އަތް ހިންގާލިއެވެ. އޭނާގެ ހަށިގަނޑު ތެރޭގައި މިހާރު ކުޑަކުޑަ ފުރާނައެއް އެބަވެއެވެ. އޭނާ ވެސް މީހަކާ އިންނަން ބޭނުންވިއެވެ. ދަރިން ހޯދަން ބޭނުންވިއެވެ. ނަމަވެސް މިގޮތަކަށް ނޫނެވެ. އަޝްފާން މަތިން ހަނދާންވުމުން އޭނާއަށް އިތުރަށް ރޮވޭ ގޮތް ވިއެވެ. އަޝްފާންއާއެކު އުފާވެރި ދިރުއުޅުމެއް އުޅުމަށްޓަކާ އޭނާއަށް އުންމީދު ކުރެވުމަކީ މޮޔަކަމެއް ކަމުގައި އެވަގުތު އޭނާއަށް ވިސްނިގެން ދިޔައެވެ. އޭނާ އަކީ އަޝްފާންގެ ލޯބި ލިބުން ހައްޤު މީހެއް ނޫނޭ އެވަގުތު އެހިތަށް އެރިއެވެ. އެނދުމައްޗަށް ވެއްޓިގަންނަމުން އޭނާ ބާލީހުގައި މަޑުމަޑުން ބައްދާލިއެވެ.\nކޮންމެ ކޮންމެ މީހަކަށް އުފާވެރި ދިރިއުޅުމެއް ނުލިބޭނެއެވެ. މުއްސަނދި ތަނަވަސް މީހުންނަކީ އުފާވެރިކަން ހައްޤު މީހުންނެވެ. ފަޤީރު ނިކަމެތިންނަކީ ހުރިހާ އުފަލަކުން މަހުރޫމް ވެފައިވާ ބައެކެވެ. ދުނިޔޭގައި ކަން ހިނގާ ގޮތަކީ މިއީއެވެ. އަދި ހަމަ އެހެންމެ، ބައެއް މީހުންނަށް ލިބޭ އުފަލަކީ އަނެކާގެ ހަޔާތަށް އަންނަ ތޫފާނަކަށް ވެސް ވެދާނެއެވެ. ޔުމްނާ ބަލިވެ އިނުމާ ގުޅިގެން ފަރީދުއަށް ބަޔާންކުރަން ދަތި އުފަލެއް ލިބުނުއިރު އެކަމުގެ ސަބަބުން ޔުމްނާގެ ހިތުގައި ވަނީ ބޮޑު ހައިޖާނެއް އުފެދިފައެވެ.\nހެނދުނުގެ ވަގުތު އާލިމާ ބަދިގޭގައި އުޅުނުއިރު އިރުއިރުކޮޅާ ދޮރާ ދިމާއަށް ބަލާލައެވެ. އެހެންނޫނީ ޔުމްނާ އަކީ ހެނދުނު ހޭލައިގެން އޭނާއަށް ވުރެވެސް ކުރިން ބަދިގެއަށް އަންނަ މީހެކެވެ. އިއްޔެއާއި މިޔަދު ވެސް ޔުމްނާގެ ޚަބަރެއް ނުވުމުން އަނެއްކާ ޔުމްނާ ބަލީބާވައޭ އާލިމާގެ ހިތަށް އެރިއެވެ. ސައި ތައްޔާރުކުރުމަށްފަހު ޔުމްނާގެ ޚަބަރެއް ބަލާލަން ދާނީއޭ ހިތާ އާލިމާ ހަރަކާތްތައް އަވަސްކޮށްލިއެވެ.\nބަދިގޭގެ ދޮރާއި ފުރަގަސްދީގެން ފުށްމޮޑެން ހުރި އާލިމާ ސިހިގެން ދިޔައީ ފަހަތުން ބާރު އަދި ތޫލި އަޑުފަށްގަނޑެއް އިވުމުންނެވެ. ބިރުގަތްވަރުން އޭނާ ހިފަހައްޓައިގެން ހުރި ތަށި ތަޅުންގަނޑުގެ މައްޗަށް ވެއްޓި، މުޅިތަނަށް ފުށްތައް ބުރައިގެން ހިނގައްޖެއެވެ. އާލިމާ ފަހަތް ބަލާލިހިނދު، ބިނދިބިނދިފައި ހެމުން ގެންދިޔަ ޒުވާން ފިރިހެން ކުއްޖާ ފެނުމުން އޭނާއަށް މޭގައި އަތް އަޅާލެވުނެވެ.\n“މިޝާލް ތަ؟” އާލިމާ ޔަޤީންނުވާފަދަ ގޮތަކަށް އަހާލިއެވެ.\n“ސުބޫ! އާލިމާއްތަ އަށް މިހާރު އަހަރެން އޮޅުނީ؟ ބަލާބަލަ ރަނގަޅަށް. މީ ކާކުތަ؟” އެކި ފަރާތް ފަރާތަށް އެނބުރެމުން މިޝާލް ލާނެތް ގޮތަކަށް ވާހަކަދެއްކިއެވެ. އާލިމާ ހެމުން ހެމުން ދެފަރާތައް ބޯ ހޫރާލިއެވެ. އަދިވެސް މިޝާލް ގައިގަ އެ ހުންނަ ލާނެތްކަމެއް ނުފިލައޭ އޭނާގެ ހިތަށް އެރިއެވެ.\n“ކޮން އިރަކު ތި އައީ؟ މަންމަމެންނަށް އެނގޭތަ އައިކަން؟” އާލިމާ ހަރަން ބަނދެލަމުން އަހާލިއެވެ. އެވަގުތު މިޝާލް ދެފަރާތަށް ބޯ ހޫރާލިއެވެ.\n“އެންމެނަށް ސަޕްރައިޒްއެއް ދޭން ވެގެން އަސްލު މިއައީ.” މިޝާލް އޭނާގެ ކޮނޑުގައި އަޅުވާލާފައިވާ ބޮޑު ދަބަސް ބަދިގެ ތެރޭގައި ހުރި ގޮނޑިއެއް މައްޗަށް އެއްލަމުން ބުނެލިއެވެ. އަދި އެތާ ހުރި އެހެން ގޮނޑިއެއްގައި އިށީންދެ، ދެފައި މޭޒު މައްޗަށް އެއްލިއެވެ. އެތެރެއިން ކަޅުކުލައިގެ ޓީޝާޓެއް ލާފައި ވީއިރު އޭގެ މަތިން ފެހި ކުލައިގެ ލެދަރ ޖެކެޓެއް ލާފައި ވިއެވެ. ހީލުމުން މިޝާލް ބޮޑަށް ވައްތަރީ ނަސްރީންއާއެވެ. އޭނާއަށް ލިބިފައި ވަނީ ނަސްރީންގެ ދޮން ކަމާއި ރީތިކަމެވެ. ތުނބުޅި މަތިމަސް ރީތި ވަރަކަށް ދިގުކޮށްފައި ވީއިރު އޭނާގެ އެއް ކަންފަތުގައި ކުޑަ ބޮޅެއް އެލުވާފައި އޮތެވެ.\n“ސިފައަށް ބަދަލު އަޔަސް އަދިވެސް ހަރުދަނާ ކަމުގެ ކަންފުޅެއް ވެސް ނެތް ދޯ!” މިޝާލްއަށް ބަލާލުމަށްފަހު ހެމުން ހެމުން އާލިމާ ބުނެލިއެވެ. އަދި ތިރިވެ ތަޅުންގަނޑު މަތި ސާފުކުރަން ފެށިއެވެ. މިޝާލް އަކީ ފަރީދު އާއި ނަސްރީންގެ ހަގު ދަރިފުޅެވެ. އޭނާ މީގެ އަހަރެއް ކުރިން މެލޭޝިއާއަށް ދިޔައީ އިންޖިނިއަރިންގް ގެ ރޮނގުން ކިޔަވާށެވެ. އެންމެ ތުއްތު އިރުއްސުރެވެސް އޭނާ އަބަދު އުޅޭނީ އާލިމާގެ ފަހަތުންނެވެ. ކުޑައިރު މިޝާލްގެ ހުރިހާ ކަމެއް ކޮށްދީ މައެއްގެ ރޯލު އަދާކޮށްފައި ވަނީ އާލިމާއޭ ބުނުމުން އެއީ ދޮގަކަށް ނުވާނެއެވެ. ވުމާއެކު އާލިމާގެ ހިތުގައި ވެސް މިޝާލްއަށްޓަކާ ވަރުގަދަ ކުލުނެއް އުފެދިފައި ވެއެވެ.\n“ކޮބާތަ ބައްޕާފުޅާ އޭނާގެ ދޮން އަނބި؟ އައި މީން މަގޭ ދޮންމަންމަ؟ އަސްލު ދޮންމަންމަ ދެކިލާ ހިތުންނޭ މިއައީ.. ކައިވެނީގެ ފޮޓޯތަކުގައި ވެސް ދޮންމަންމަ ހާދަހާއޭ ހޮޓީ..” މިޝާލް ހަމަ އެ ލާނެތް ރާގުގައި ވާހަކަ ދެއްކިއެވެ.\n“އެހެންތަ؟ އެއީ އެކަމަކު މިޝާލްގެ ދޮންމަންމަ އިނގޭ.. މިޝާލްއަށްވުރެ އެއް އަހަރު ކުޑަޔަސް މިޝާލް ޖެހޭނެ ޔުމްނާއަށް އިހުތިރާމް ކުރަން.. އެއީ ހަގީގަތުގައި ވަރަށް ރަނގަޅު ކުއްޖެއް.. އިނގޭ! ” އާލިމާ ސީރިއަސްކަމާއެކު ބުނެލިއެވެ. މިޝާލް އެ ވާހަކައަށް މާ ބޮޑު ސަމާލުކަމެއް ނުދިނެވެ. މޭޒުމަތީގައި ބަހައްޓާފައިވާ އެލްމަންޑް ތަށިން އެތިކޮޅެއް ނަގައިގެން އޭނާ ކާން ފެށިއެވެ.\n“އައުޗް!” ކުއްލިއަކަށް މިޝާލްއަށް އެހެން ބުނެލެވުނީ އާލިމާ އައިސް އޭނާގެ ކަންފަތުގައި ހިފައިގަތުމުންނެވެ.\n“އިނގޭ!” އާލިމާ ތަންކޮޅެއް ބާރަށް އެހެން ބުނެލިއެވެ.\n“އޯކޭ އޯކޭ.! އަހަރެން އިހު.. ކީކޭތަ ކިޔަނީ؟ އިހްތިރާމް ކުރާނަމޭ!” މިޝާލް އެހެން ބުނުމުން އާލިމާ މިޝާލްގެ ކަންފަތުން ދޫކޮށްލިއެވެ. އޭރު މިޝާލް އަނގައަށް ވައްތަރެއް ޖައްސައިގެން ހުރެ ކަންފަތުގައި ފިރުމަނީއެވެ. އާލިމާއަށް މިޝާލްގެ އެ މައުސޫމްކަން ފެނި އަނެއްކާވެސް ހެވުނެވެ. ގައިގައި ހަރުދަނާ ކަމުގެ ކަންފުޅެއް ނެތް ނަމަވެސް އޭނާ މިޝާލް ދެކެ ލޯބިވަނީ އުފަން ދަރިއެއް ފަދައިންނެވެ.\n“އާލިމައްތަ ދާންވީ ދޯ މިޝާލްގެ ރޫމް ސާފުކޮށްލަން؟” އާލިމާ އެހެން އަހާލުމުން މިޝާލް ބޯ ޖަހާލިއެވެ. އަދި އެ ގޭގެ ބޮޑު ސިޓިންގްރޫމުގައިވާ ސޯފާގައި އިށީންދެގެން އިނީ އެގޭ މީހުން ކޮޓަރިތަކުން ނިކުންނަން ދެނެވެ. ނަމަވެސް އޭނާ އައީ ދަންވަރުގެ ފްލައިޓުން ކަމުން އޭރު ހުރީ ކުޑަކޮށް ނިދިވެސް އައިސްފައެވެ. އާ ފުރެން ފެށުމުން އޭނާ ސޯފާގައި ލެނގިލުމަށްފަހު ދެލޯ މަރާލިއެވެ.\nއިރުކޮޅެއް ފަހުން ސިޑިން ފާބައިގެން އައި މިޝްކާއަށް ސޯފާގައި އިން މިޝާލް ފެނުމުން ދެ ކޮލުގައި އަތް އަޅާލެވުނެވެ. އޭނާ ދުވެފައި ގޮސް މިޝާލްގެ ގައިގައި ހިފައި ތަޅުވައިގަތެވެ. ނިދި ޖެހިފައި އިން މިޝާލް ދިޔައީ ސިހިގެންނެވެ. ދެލޯ ހުޅުވާލި ހިނދު މިޝްކާ ފެނުމުން އޭނާ ފާޑަކަށް ހަޅޭއްލަވައިގަތެވެ.\n“މަންމާތް! ހަންޑިއެއްތަ ތީ؟” މިޝާލް މޭގައި އަތް އަޅާލަމުން ބުނެލިއެވެ. އެއާއެކު މިޝްކާ ހަރަން ބަނދެލިއެވެ. މިޝާލް އިނީ ހަޤީޤަތުގައިވެސް މިޝްކާއަށް އައިސްފައިވާ ބަދަލުގެ ސަބަބުން ހައިރާންވެފައެވެ. ކުރިން ކަކުލާ ހަމައަށް ނާރާ ވަރުގެ ކުރު ހެދުންކޮޅުކޮޅު ލާ ކުއްޖާ މިހާރު އެހުރީ ޖިލްބާބް ލައި ބުރުގާ އަޅާފައި ވިއްޔާއެވެ.\n“އަހަރެންތަ ހަންޑިއެއް ވައްތަރު ޖަހަނީ؟ ބަލާބަލަ ކަންފަތުގަ ބޮޅުވެސް އެލުވާފަ ތި ހުރީ! ކީއްކުރަން އެކަކު ގާތު ބުނެވެސްނުލާ ތިއައީ؟” މިޝްކާ ދެލޯ ހަނިކޮށްލަމުން ބުނެލިއެވެ. ނަމަވެސް މިޝާލްގެ ނަޒަރު އޭރު ހުއްޓިފައިވީ މިޝްކާގެ ފަހަތުގައި ހުރި މުނީރުއަށެވެ. ފުލުސް ޔުނީފޯމުގައި މުނީރު ހުރިއިރު އޭނާ އެހުރީ ވަޒީފާއަށް ދާން ތައްޔާރުވެގެންކަން ހާމަވެއެވެ.\n“މުނީރުބޭބޭ!” މިޝްކާގެ ވާހަކައަށް ގަސްތުގައި އަޅާލުމެއް ނެތި މިޝާލް ދުވަމުން ގޮސް މުނީރުގެ ހަށިގަނޑުގައި ފާޑަކަށް އޮޅުލައިގަތެވެ. އަދި މުނީރުގެ ކޮނޑަށް އަތް ވައްޓާލައިގެން ކާގެއާ ދިމާއަށް ހިނގައިގަތީ ހެނދުނުގެ ނާސްތާއަށް އިންސާފުކުރުމަށެވެ. މިޝްކާވެސް ތުން އަނބުރަމުން އެމީހުންގެ ފަހަތުން ދިޔައެވެ.\nހެނދުނުގެ ސަޔަށް އިންސާފުކުރަން މިޝާލްގެ އާއިލާގެ އެންމެން ތިބިއިރު ފަރީދު އާއި ނަސްރީންގެ މޫނުމަތީގައި ވަނީ ނުފިލާ ހިނިތުންވުމެކެވެ. ދުވަސްތަކަކަށްފަހު އެމީހުންގެ ދަރިފުޅު ފެނުމުން އެ ދެހިތަށް ވެސް ލިބިފައި ވަނީ ބަޔާންކުރަން ދަތި އުފަލެކެވެ. ނަމަވެސް އެ ހުރިހާ ވަގުތަކުވެސް މިޝާލްގެ ކަޅި ހޯދަމުން ދިޔައީ އެންމެ ފަރާތެކެވެ. އޭނާ އިނީ ހަމަލޮލުން އޭނާގެ ދޮންމަންމަގެ ސޫރަ ދެކިލާ ހިތުން ކެތްމަދުވެފައެވެ.\n“އާލިމާ.. ދޭބަލަ ޔުމްނާ ކޮބައިތޯ ބަލާލަން..” ފަރީދު އެހެން ބުނުމުން މިޝާލްއަށް ފާޑަކަށް ހިނިތުންވެލެވުނެވެ. އާލިމާ އަދަބުވެރިކަމާއެކު ބޯ ޖަހާލަމުން ޔުމްނާ ބަލާ ދިޔައެވެ. އަދި ގޮސް ޔުމްނާއަށް މިޝާލް އައި ވާހަކަ ވެސް ކިޔާދިނެވެ. ބޮލުގައި ރިއްސާތީ އޮތް ޔުމްނާއަށް ފަރީދު އަންނާށޭ ބުނުމުން އިންކާރުކުރާކަށް ނުކެރުނެވެ. އެހެންކަމުން އޭނާ ގައިގައި ނެތް ހިއްވަރެއް ލައި އެނދުން ތެދުވިއެވެ.\nކާގެއަށް ވަދެގެން އައި ޔުމްނާ ފެނުމުން މިޝާލްއަށް އެހެން ދިމާއެއް ބަލާލާކަށްވެސް ނޭނގުނެވެ. ޔުމްނާގެ ބޮލުން ފެށިގެން ފަޔަށް އޭނާގެ ދެލޯ ހަރަކާތްކުރަމުން ދިޔައީ ބޭއިޚްތިޔާރުގައެވެ. އެއީ ކޮންފަދަ ރީތިކަމެއް ލިބިފައިވާ އަންހެން ކުއްޖެއް ބާވައޭ އޭނާގެ ހިތަށް އަރަމުން ދިޔައެވެ. ޔުމްނާ ލައިގެން ހުރި މަޑު ފިޔާތޮށި ކުލައިގެ ކުރުތާ ހެދުން އެ ދޮން، އޮމާން ހަންގަނޑާ ނުހަނު ގުޅެއެވެ. އެ ބޮޑު ދެލޯ މިޝާލްއާ ދިމާއަށް އަމާޒުވި ވަގުތު މިޝާލްއަށް ހިންދިރުވާލެވުނެވެ. އެ ދެލޮލުގައި އެވަނީ ކޮންފަދަ ޖާދޫއެއް ހެއްޔެވެ؟\nޔުމްނާ ގޮސް އިށީނީ މިޝާލްއާ ކުރިމައްޗަށް ވާގޮތަށް އިން ގޮނޑީގައެވެ. އޭނާ އިސްއުފުލާ ބަލާލަމުން މިޝާލްއަށް ހިނިތުންވެލިއެވެ. އެ ހިނިތުންވުން ވެސް މިޝާލްއަށް ރީތިވިއެވެ. އެ މަޑު ފިޔާތޮށި ތުންފަތަށް ބަލަހައްޓައިގެން އޭނާއަށް ހިނދުކޮޅެއް ވަންދެން ހުރެވުނެވެ.\n“މިޝާލް.. މިއީ މިޝާލްގެ ދޮންމަންމަ އިނގޭ.. ޔުމްނާ.. މީ މިޝާލް.. މަގޭ ހަގު ދަރިފުޅު..” ޔުމްނާއަށް ބަލާލަމުން ފަރީދު ބުނެލިއެވެ.\n“މިޝާލް ކިހިނެއް؟ ކިޔެވުން އެއްކޮށް ނިމުނީތަ މިހާރު؟” ޔުމްނާ ހިނިތުންވާން މަސައްކަތް ކުރަމުން މިޝާލް ގާތު އަހާލިއެވެ. އޭރުވެސް މިޝާލްގެ ނަޒަރު ޔުމްނާގެ މޫނުން ވަކި ނުވެއެވެ.\n“އާނ.. ނޫން.. ނުނިމޭ އަދި.. އަހަރެންގެ ހާލު އޯކޭ.. އަހަރެންގެ ދޮންމަންމަގެ ހާލު ކިހިނެއްތަ؟” މިޝާލް އޭނާގެ ޚިޔާލީ ދުނިޔެއިން ބޭރުވަމުން އަހާލިއެވެ.\n“ދޮންމަމް ކިޔާބަލަ.. މަ ވެސް ކިޔަނީ އެހެންނޭ..” މިޝްކާ މިޝާލްގެ ގައިގައި ކޮށްޓާލަމުން ބުނެލިއެވެ.\n“އޭނ.. އެހެންތަ؟ ދޮންމަމް އެހެންވިއްޔާ މަ ވެސް ކިޔާނީ..” މިޝާލް މަޖާވެލާފައި ބުނެލިއެވެ. އެވަގުތު ނަސްރީން ޔުމްނާއަށް ކަޅި އަޅާލީ ފާޑަކަށެވެ. މިޝްކާއާއި މިޝާލް މާވަރަކުން ޔުމްނާއާ ހެދި އުޅޭތީ އޭނާއަށް އެކަން ހަޖަމް ނުވީއެވެ.\n“ބުނީމެއްނު ވަރަށް ބޮޑު ވާހަކައެއް ދައްކަން ބޭނުމޭ އެންމެން ހަމަވީމަ.. މިހާރު އެންމެން މިއޮއް ހަމަވީ.. ދެން ދައްކަންވީނު އެ ވާހަކަ؟” ނަސްރީން އޭނާގެ ކައިރީގައި އިން ފަރީދުގެ އަތުގައި ހިފާލަމުން ބުނެލިއެވެ. އެއާއެކު ފަރީދު އޭނާގެ ދަތްޕިލާ ސޭލު އަޅުވާލަމުން ހިނިތުންވެލިއެވެ. ފަރީދު ދައްކަން އުޅޭ ވާހަކަ އަޑުއެހުމަށްޓަކާ އެންމެންގެ ސަމާލުކަންވެސް އެދިމާއަށް ހުއްޓުނެވެ.\n“ދުވަސްކޮޅަކުން އަހަރެންގެ އެންމެ ހަގު ދަރިއަކީ މިޝާލްއެއްނޫން..” ފަރީދު އުފާވެފައި ބުނެލިއެވެ. އެއާއެކު ނަސްރީން އޭނާގެ ނިތަށް ރޫތަކެއް ޖަމާކޮށްލިއެވެ.\n“ތި ބުނީ؟” ނުވިސްނޭފަދަ ގޮތަކަށް ނަސްރީން އަހާލިއެވެ.\n“މި ބުނީ ޔުމްނާ ބަނޑުބޮޑޭ!” ފަރީދު އެހެން ބުނުމާއެކު ނަސްރީންއަށްވެސް ލިބިގެން ދިޔައީ ޝޮކެކެވެ. ދަތްކުނޑި ވިކާލަމުން އޭނާ ޔުމްނާއަށް ބަލާލިއެވެ. މިޝްކާގެ މޫނުމަތިން އުފާވެރިކަމުގެ ކުލަވަރު ފާޅުވެގެން ދިޔައިރު މުނީރުގެ މޫނުމަތީގައި ކުޑަ ނުތަނަވަސްކަމެއް ވިއެވެ. ކާގޭގައި އެމީހުންގެ ޚިދުމަތުގައި ހުރި އާލިމާ ވެސް ޔުމްނާއަށް ބަލާލީ ހަމްދަރުދީގެ ނަޒަރަކުންނެވެ. މިޝާލް ދެލޯ ބޮޑުކޮށްލަމުން އިސްޖަހާލައިގެން އިން ޔުމްނާއަށް ބަލާލިއެވެ. ބައްޕަ އެ ބުނި ވާހަކައަކުން އޭނާގެ މޫޑު މުޅިން ޚަރާބުވެ، ކާހިތްވެސް ކެނޑިގެން ހިނގައްޖެއެވެ.\n“މަރުހަބާ އިނގޭ ދޮންމަމް.. ކުޑަ ކުޑަ ލޯބި ލޯބި ކޮއްކޮއެއް ލިބެނީ ދޯ.. އައިމް ސޯ އެކްސައިޓެޑް..” ޔުމްނާއަށް ބަލާލަމުން މިޝްކާ އެހެން ބުނެލިއެވެ. އެވަގުތު މިޝާލް ގޮނޑި ދުރުކޮށްލި އަޑަށް އެންމެންގެ ނަޒަރު އެދިމާއަށް ހުއްޓުނެވެ. ކާން އެޅި އެއްޗެހި ހުސްވެސް ނުކޮށް އޭނާ ބާރުބާރަށް ކާގެއިން ނިކުމެގެން ދިޔައީ ފަރީދު ގޮވަގޮވާ ހުއްޓައެވެ.\n“އަޅާ ނުލާ ބައްޕާ.. އެ ވާނީ ރޭގަ ނުނިދާ އުޅުނީމަ މާބޮޑަށް ވަރުބަލިވީ ކަމަށް..” މިޝްކާ އެހެން ބުނެލުމާއެކު ފަރީދު މަޑުމަޑުން ބޯ ޖަހާލިއެވެ.\nހަވީރުގެ ހިތްފަސޭހަ ވަގުތު ނަމަވެސް މާލޭގެ މަގުމަތި ފެންނަނީ އެހާ ހިތްގައިމު ގޮތަކަށް ނޫނެވެ. ބަރުގޮނު އަޅާ އަޑާއި ދުއްވާ އެއްޗެހީގެ އިންޖީނުތަކުގެ އަޑު މާހައުލުގައި ހިފާލާފައި ވިއެވެ. އާރިކްމެން ގޭގެ ދޮރުމަތީގައި ސައިކަލު ޕާކުކޮށްލައިގެން އިން މުނީރު ވަނީ ފުން ވިސްނުމަކަށް ގެއްލިފައެވެ. ދަތްދޮޅީގައި އަތް ވިއްދާލައިގެން އިންއިރު އެ މޫނުމަތިން ފާޅުވަމުން ދިޔަ އަސަރު ދެނެގަންނަން އުނދަގުލެވެ.\n“ކިހިނެއްވީ އަނެއްކާ؟ ގުޅިގޮތަށް ބުނީ ގެއިން ނިކުންނާށޭ ވިއްޔާ..” ގޭތެރެއިން ނިކުތް އާރިކް ސަމާސާ ރާގަކަށް ބުނެލިއެވެ.\n“އަރާބަލަ..” މުނީރު ރުންކުރު ގޮތަކަށް އެހެން ބުނުމުން އާރިކް އިތުރު ވާހަކަ ނުދައްކާ ސައިކަލަށް އެރިއެވެ. އެއާއެކު މުނީރު ސައިކަލު ދުއްވާލިއެވެ. އޭނާގެ މިސްރާބު ހުރީ ކެފޭއަކާ ދިމާއަށެވެ.\nކެފޭ ތެރެއަށް ވަދެ ދެމީހުން ހަމަޖެހިލައިގެން އިށީނެވެ. މިޔަދު މުނީރު އުޅޭ ގޮތުން އާރިކް ހުރީ ކަންބޮޑުވެފައެވެ. އެހެންނޫނީ މުނީރު އަކީ އަބަދު ސަމަސާ ކޮށްލަ ކޮށްލަ ހުންނަ މީހެއް ވިއްޔާއެވެ. މިޔަދު މުނީރުގެ މޫނުމަތިން ފެންނަމުން ދިޔައީ ކުރިން ދުވަހަކުވެސް ނުފެންނަ ފަދަ ސީރިއަސްކަމެކެވެ.\n“ކިހިނެއްވީތަ ކަލެއަށް؟ އަނެއްކާ މިޝްކާއާ ދެމީހުން މައްސަލަ ޖެހުނީ؟” އާރިކް ބުމަ އަރުވާލަމުން އަހާލިއެވެ. ނަމަވެސް މުނީރު ފުންނޭވައެއް ދޫކޮށްލުމަށްފަހު ސީދާ އާރިކްގެ މޫނަށް ބަލާލިއެވެ.\n“އާރިކް ބުނެބަލަ މަ ގާތު ތެދަށް..” މުނީރު ސީރިއަސްކަމާއެކު ބުނެލިއެވެ.\n“ކޯއްޗެއްތަ؟” އާރިކް ގޮނޑީގައި ހަމަޖެހިލަމުން އަހާލިއެވެ.\n“އާރިކް ލޯބިވޭތަ ޔުމްނާ ދެކެ؟” މުނީރު އަހާލިއެވެ.\n“ކަލޭ އަބަދު ތި ސުވާލު ތި އަހަނީ ކީއްވެތަ މޭން؟” އާރިކް ހިނިގަނޑެއް ޖަހާލަމުން ވާހަކަދެއްކިއެވެ.\n“އައި އެމް ސީރިއަސް އާރިކް.. ވޭތަ ލޯބި އޭނަ ދެކެ؟” މުނީރުގެ އަޑުގައި މިފަހަރު އެކުލެވިގެންވަނީ ހަރުކަށިކަމެވެ.\n“އޭ ދެން ތިހާ ރުޅިނައިސްބަލަ.. މަ ދިނިން ދޯ ތި ސުވާލުގެ ޖަވާބު.. ކަލޭގެ މައިދައިތަ ގެ މަޤާމުގައި ހުރި މީހެއް ދެކެ މަ ލޯބިވާނީ ކިހިނެއްތަ؟” އާރިކް ބުނެލިއެވެ.\n“މިހާރުވެސް މާ ލަސްވެއްޖޭ އާރިކް!” މުނީރު ތަންކޮޅެއް ބާރަށް ބުނެލިއެވެ.\n“ކޯއްޗެއްތަ ލަސްވީ؟” އާރިކް ދެލޯ ހަނިކޮށްލަމުން އަހާލިއެވެ.\nAhdhe.. mivaahaka in vx miadhu first…?\nYayy! Ur first 🙂 hehe\nHey guys! Hope u will like this part too 🙂\nNext part on FRIDAY.\nWill Aaric fight for his love?\nYes.. eyna fight kuraane.. ae hiy varugadha myheh.. hehe v nice\nAlhey aarik ??\nBtw fareedge hangu dhariah magey salaan.\nPlz save yum. Nice waiting\nHaadhaa kureyy…. Btw story vara habeys\nAlhe fariidh dhn yumnaa ah ehn hadhaifi!! V fuuhi vey… Aaric mishaal ashfaan .. Emmen yumnaa aa.. Alhe kaakh tha libeynii.. I thnk aaric wil fyt4his lv… Bt i dono dhn vaane goiy.. Babii eh libunas eyna balaanii es kihineh!! Emme 18 yrs ge kujjeh\nFarydhu yumnaa ah heyo edhigen kaiveni kury yumnaa ehaa young iraku farydhuge dhari akah yumnaa balive innan jehey gothakah kanthah koggen nuvaane dho asslu yumnaa ge vissnun balaa nulaa… v foohi gotheh thi v.. story nice.. but ehen v ma v foohi dhen.. this is the first time i comment on this story..\nY y y yum aa fareedu akaa nuves gulhey den plx save yum I thought fareedu yumnaa save kuranyy kamah bt see wht happen I don’t know what will happen nxt plx aarik n yum ingey gulhuvaanee plx divorce them eyrun ma ma salhi vaane den y y baby eh adhi maa avahah viyaa fareedu yum pregekolyy vvvv foohi vey bt story hama habehys ❤\nn good nyt ly TGC\nYeah arik will fight for his love ?\nV Nice. Waiting for friday.\nDhen ashfaan ah vaanee kihineh?yumna loabi vanee ashfaan dheke ennu\nMasha allah stry v v habeys ?? ekamaku fareedhu yumnaa ahvheyoedhigen fareedhu yumnaa aa marry kury ekamaku yumnaa ehaa lhaumuruga balivethibeyndhy hama eynayah heyoedhigenbaa???? eynage khiyaalevves hoadhaalinama ennu loabivaamyhaku hureytho aa belinama ennu dhw engunyhyves anyway stry v v superb whn nxt prt avaskolladhechchey plx gud nyt ly???❤?????\nMasha Allah mi part ves hama habeys, arik vl fight for his love, heenuvey yumna fareedh ge dharieh vihaane heneh,heevanee ehen kameh bdhimaavegen baby badah maruvun kahala kameh vaane hen, ???\nKobaatha liaa ge andhiri faraaii vaahaka.. Evaahaka ah vygotheh angaaladhybala plss\nMishaal ves like vee yum dheke dw??.. dhen yum libeynee kaakah.. fareedhu aa yum aa massala eh jehigen namaves divorce vaanama dw… nd yeah i think aarik will fight for his love❤❤❤❤\nWaitingss for Friday ?\nV salhi ekm yumna peg veema v ?\nLiaa v fake….haadha kurey genesdhey parts…..adhi ehaa las lahun up kohdhenii…kyve tha ehen hadhanee..ekanthah improve kohdeeeba…??\nLiaa alhe yum fareedh gaathun dhurukohbaa eyrun salhi vaanee alhe yum aarik aa gulhuvabaa plzn.plz\nލޯބި October 6, 2020\nޝުދޫ…. (2) ވަނަ ބައި\nއަންނަންދެން ހުންނާނަން ލޯބިން 37\nހިތާމަ މަޖާ ލޯބި May 20, 2021\nލޯބި July 28, 2013


10 dhuvahuge hisaabun nurakkaluge inzaaru!\nބާޒާރުމަތީގައި މަސައްކަތް ކުރަމުންދިޔަ ބިދޭސީންތަކެއް: ކޮވިޑް-19 އަށް ޕޮޒިޓިވްވި މީހުންގެ ތެރެއިން އެންމެ ގިނަ މީހުން ނިސްބަތްވަނީ ބާޒާރުމަތީ ފިހާރަތަކުގެ ކްލަސްޓާތަކަށް -- ފޮޓޯ: އަހުމަދު އަޝްހާދު | އަވަސް\nމިހާތަނަށް ކޮވިޑްގެ ކޭސްތައް ފެންނަމުން އައި ގޮތަށް ބަލާއިރު އަދިވެސް ކޭސްތައް އިތުރުވުމުގެ ފުރުސަތު ވަރަށް ބޮޑު ކަމަށް ނެޝަނަލް އެމަޖެންސީ އޮޕަރޭޝަން ސެންޓަރު (އެންއީއޯސީ) އިން ބުނެފި އެވެ.\nރޭ އެ ސެންޓަރުން ބޭއްވި ނޫސްވެރިންގެ ބައްދަލްވުމުގައި ޑރ. އަފްޒަލް ވަނީ މިހާތަނަށް ރާއްޖެއިން ޕޮޒިޓިވްވީ ކޭސްތަކާއި ގުޅިގެން ފާހަގަވާ ކަންކަމާ ގުޅޭ ގޮތުން ޕްރެޒެންޓޭޝަނެއް ދެއްވާފަ އެވެ. އޭނާ ވިދާޅުވީ މިދިޔަ ދިހަ ވަރަކަށް ދުވަހަށް ބަލާއިރު ޕޮޒިޓިވް ކޭސްތައް ފެންނަމުން އައި ގޮތާއި އަދަދުތަކަށް ބަލާއިރު ކޭސްތައް އިތުރުވުމުގެ ފުރުސަތު އަދި އެބައޮތް ކަމަށެވެ.\n"އަޅުގަނޑުމެންނަށް މި ބަލާލީމަ [ދުވަހުން ދުވަހަށް ޕޮޒިޓިވްވަމުން އަންނަ މީހުންގެ އަދަދުތައް] އެބަ އެނގޭ މި ދަނީ މައްޗާ ދިމާއަށްކަން.. އެހެންވީމަ ކޭސް އިތުރުވުމުގެ ފުރުސަތު ކުރިއަށް އޮތްތާނގައި އޮތީ،" އަފްޒަލް ވިދާޅުވި އެވެ.\nމިދިޔަ 10 ދުވަހުގެ ހިސާބު\nއޭޕްރީލް 27 ވަނަ ދުވަހު 12 މީހުން\nއޭޕްރީލް 26 ވަނަ ދުވަހު 73 މީހުން\nއޭޕްރީލް 25 ވަނަ ދުވަހު 12 މީހުން\nއޭޕްރީލް 24 ވަނަ ދުވަހު 19 މީހުން\nއޭޕްރީލް 23 ވަނަ ދުވަހު 25 މީހުން\nއޭޕްރީލް 22 ވަނަ ދުވަހު 02 މީހުން\nއޭޕްރީލް 21 ވަނަ ދުވަހު 15 މީހުން\nއޭޕްރީލް 20 ވަނަ ދުވަހު 17 މީހުން\nއޭޕްރީލް 19 ވަނަ ދުވަހު 17 މީހުން\nއޭޕްރީލް 18 ވަނަ ދުވަހު 07 މީހުން\nއަފްޒަލް ވިދާޅުވި ގޮތުގައި ހިސާބު ނަމްބަރުތައް މިހެން ހުރި އިރު ޕޮޒިޓިވް ކޭސްތަކުގެ ގިނަ ކޮންޓެކްޓްތަކެއް ހުރުމަކީވެސް އިތުރު ބަޔަކު ޕޮޒިޓިވްވާން ހުޅުވިފައިވާ ދޮރެކެވެ. މިހާތަނަށް ޕޮޒިޓިވްވީ ބައެއް ކޭސްތަކުގައި ކޮންޓެކްޓްވީ މީހުންގެ އަދަދު 600 ވުރެ މައްޗަށް އަރަ އެވެ. އެއީ ތޮއްޖެހިގެން ދިިރިއުޅެމުންދާ ބިދޭސީންނާ ގުޅުންހުރި ކޭސްތަކެކެވެ.\nކޭސްތަކާ ގުޅޭ ކޮންޓެކްޓްތައް ފެންނަމުންދިޔަ ގޮތް\nއޭޕްރީލް 26 ވަނަ ދުވަހު 643 މީހުން\nއޭޕްރީލް 25 ވަނަ ދުވަހު 316 މީހުން\nއޭޕްރީލް 24 ވަނަ ދުވަހު 192 މީހުން\nއޭޕްރީލް 23 ވަނަ ދުވަހު 142 މީހުން\nއޭޕްރީލް 22 ވަނަ ދުވަހު 64 މީހުން\nއޭޕްރީލް 21 ވަނަ ދުވަހު 167 މީހުން\nއޭޕްރީލް 20 ވަނަ ދުވަހު 347 މީހުން\nއޭޕްރީލް 19 ވަނަ ދުވަހު 639 މީހުން\nއޭޕްރީލް 18 ވަނަ ދުވަހު 158 މީހުން\nމާލެއިން މިހާތަނަށް ކޮވިޑް-19 އަށް ޕޮޒިޓިވްވި މީހުންގެ ތެރެއިން އެންމެ ގިނަ މީހުން ނިސްބަތް ވަނީ ބާޒާރުމަތީ ފިހާރަތަކާ ގުޅުންހުރި ކްލަސްޓާތަކަށެވެ. މި ނަމްބަރުތައް މިހެން ހުރުމުން އަފްޒަލް ވިދާޅުވަނީ ކުރިއަށް އޮތީ ފަސޭހަ ދުވަސްތަކަކަށް ނުވާނެ ކަމަށެވެ. އެންމެންގެ ރައްކާތެރިކަމަށްޓަކައި ގޭގައި ތިބުމަށް ވެސް އޭނާ އިލްތިމާސް ކުރެއްވި އެވެ.\nއެޗްޕީއޭ ކޮރޯނާ ވައިރަސް ކޮވިޑް-19 + އާއްމު ސިއްހަތުގެ ކުއްލި ނުރައްކަލުގެ ހާލަތު މާލޭ ސިޓީ މިނިސްޓްރީ އޮފް ހެލްތު ކޮވިޑް-19 އިގެ ބަލާއާފާތް އެންއީއޯސީ ޑރ. އިބްރާހިމް އަފްޒަލް


Manta air ge bodu thuhumatheh TMA ah!?\nމަންޓާ އެއާއިން ފުރަތަމަ ގެނައި ސީޕްލޭން: އައު ސީޕްލޭން ޓާމިނަލް ދޭނެ ގޮތަކާމެދު ބޮޑެތި ބަހުސްތަކެއް ދަނީ ހިނގަމުން ---\nވެލާނާ އިންޓަނޭޝަނަލް އެއާޕޯޓް އޮންނަ ހުޅުލޭގައި މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) އިން ހަދާ ސީޕްލޭން ޓާމިނަލްގެ ކޮންޓްރޯލް ނަގާ، ޓްރާންސް މޯލްޑިވިއަން އެއާވޭސް (ޓީއެމްއޭ) އިން މަސައްކަތް ކުރަމުންދަނީ ވާދަވެެރިންކަން ނައްތާލުމަށް ކަމަށް މަންތާ އެއާއިން ތުހުމަތު ކޮށްފި އެވެ.\nއާ ސީޕްލޭން ޓާމިނަލްގެ ބޮޑު ބައެއް ކުޑަ އަގަކަށް ޓީއެމްއޭއަށް ދޫކުރަން ނިންމި މައްސަލަ ވަނީ ވަރަށް ހޫނުވެފައެވެ. އެހެން ކަމުން އާ ސީޕްލޭން ޓާމިނަލް އޮޕަރޭޓަރުންނަށް ދޫކުރާނެ ގޮތަކާމެދު ބޮޑެތި ހިޔާލުތަފާތުވުން ތަކެއް ވަނީ އުފެދިފައެވެ.\nއެމްއޭސީއެލް އިން 26 މިލިއަން ޑޮލަރު އިންވެސްޓްކޮށްގެން ހަދާފައިވާ ސީޕްލޭން ޓާމިނަލް އެއްކޮށް ދޭން އުޅޭ ކަމުގެ އަޑުތަކެއް ފެންމަތިވެފައި ވަނިކޮށް، ސަރުކާރުން ވަނީ ޓީއެމްއޭ އަށް ބިން ދޫކޮށްފައިވާ އަގަށް ކުރި އަށް އޮތް ދެ އަހަރަށް އާ ސީޕްލޭން ޓާމިނަލް އިން ބޮޑު ޖާގައެއް ދޭން ނިންމާފަ އެވެ. ނަމަވެސް މާލިއްޔަތު ކޮމެޓީގައި އެ ކުންފުނީގެ ސީއީއޯ އެމްޔޫއެމް ފައުޒީ ވިދާޅުވީ އާ ސީޕްލޭން ޓާމިނަލުން 19،000 އަކަމީޓަރުގެ ބިމުގެ ޖާގައެއް 15 އަހަރު ދުވަހުގެ މުއްދަތަށް އެ އެއާލައިނަށް އަކަފޫޓެއް 10.35 ޑޮލަރުގެ ރޭޓުން ދޭން އެމްއޭސީއެލް އިން އެއްބަސްވެފައިވާ ކަމަށެވެ. އަދި އާ ޓާމިނަލް މައްސަލާގައި އެމްއޭސީއެލްއާއެކު ލިޔެކިއުމުން ވެފައިވާ އެއްބަސްވުމަށް އަމަލު ނުކުރާނަމަ ރާއްޖޭގައި އިންވެސްޓް ކުރަން އަންނަ ފަރާތް ތަކުން ކަންބޮޑުވާނެ ކަމަށް ވަނީ ބުނެފައެވެ.\nމި މައްސަލައާ ގުޅޭގޮތުން ފުރަތަމަ ފަހަރަށް މަންތާގެ ބަސް ކަމާބެހޭ ފަރާތްތަކާއި މިހާރު ވަނީ ހިއްސާކޮށްފައެވެ. އެގޮތުން މަންޓާގެ ފަރާތުން ރައްޔިތުންގެ މަޖިލީހުގެ ރައީސް މުހައްމަދު ނަޝީދަށް ވަނީ ސިޓީއެއް ފޮނުވާފައެވެ. އެ ސިޓީގައި ހިމެނޭ މުހިންމު ބައެއް މައުލޫމާތުތައް މަންތާގެ އޮފިޝަލަކު އަވަސްއަށް ވަނީ ހިއްސާކޮށްފައެވެ.\nމަންޓާ އެއާއިން ގެނެސްފަިއވާ ސީޕްލޭނެއް --\nއާ ސީޕްލޭން ޓާމިނަލްގެ މައްސަލަ ބޮޑުވެފައިވާއިރު ސީޕްލޭން ޓާމިނަލް ކުއްްޔަށް ދޫކުރުމުގައި ވަކި އޮޕަރޭޓަރަކަށް ނުވަތަ އޮޕަރޭޓަރުންތަކަކަށް ނާޖައިޒު ފައިދާ ހޯދައިދޭން މަސައްކަތް ކޮށްފައިވާ ކަމަށް ތުހުމަތު ކުރެވޭތީ އެ މައްސަލައިގެ ޖިނާއީ ތަހުގީގު ފަށާފައިވާ ކަމަށް އެންޓި ކޮރަޕްޝަން ކޮމިޝަން (އޭސީސީ) އިން ވަނީ ބުނެފައެވެ.\nއޭސީސީން ބުނީ އާ ސީޕްލޭން ޓާމިނަލް ޖާގަ ދޫކުރުމުގައި އަކަމީޓަރެއް 10.35 ޑޮލަރަށް ކުއްޔަށް ދޫކުރަން އެމްއޭސީއެލްގެ ޑިރެކްޓަރުންގެ ބޯޑްގެ ބައްދަލްވުމެއްގައި ނޮވެންބަރު 28، 2017 ގައި މަޝްވަރާ ކޮށްފައިވާ ކަމަށެވެ. ބޯޑްގައި ކުރިން ތިއްބެވި ފަރާތްތަކާއި، އެމްއޭސީއެލްގެ ޑިރެކްޓަރުންގެ ބޯޑްގައި މިހާރު ތިބި ފަރާތްތަކާއި، ވީއައިއޭގައި މިހާރު ސީޕްލޭން އޮޕަރޭޓްކުރާ ތިން ފަރާތުގެ ތެރެެއިން އަމިއްލަ ދެ ކުންފުނި ކަމަށްވާ ޓީއެމްއޭ އަދި މަންތާ އެއާ އާ ދެމެދު އާއިލީ އަދި ވިޔަފާރީގެ ގުޅުން އޮންނައިރު، އެމްއޭސީއެލްގެ ބޯޑްގައި ކުރިން ތިއްބެވި ފަރާތްތަކާއި، އެމްއޭސީއެލްގެ ޑިރެކްޓަރުންގެ ބޯޑްގައި މިހާރު ތިއްބެވި ފަރާތްތަކުގެ މަސްލަހަތު އެ ދެ ކުންފުނީގައި އޮންނަކަން ފާހަގަކުރެވިފައިވާ ކަމަށެވެ.\n"... އެ ފަރާތްތަކުގެ މަސްލަހަތު އޮންނަ މިފަދަ ކުންފުނިތަކާއި އެމްއޭސީއެލްއާ ދެމެދު ވެވޭ އެންމެހާ އެއްބަސްވުންތަކާއި ގުޅޭ ނިންމުންތައް ނިންމާއިރު އެ ފަރާތްތަކުގެ މަސްލަހަތު ފުށުއަރާކަން މި ކޮމިޝަން [އޭސީސީ] ގެ ތަހުގީގަށް ފާހަގަ ކުރެވިފައިވެ އެވެ." އޭސީސީން ނެރުނު ބަޔާނުގައި ވެއެވެ.\nޓީއެމްއޭގެ މަތިންދާބޯޓު ތަކެއް: އައު ސީޕްލޭން ޓާމިނަލް ދޭނެ ގޮތަކާމެދު ބޮޑެތި ބަހުސްތަކެއް ދަނީ ހިނގަމުން ---\nމި މައްސަލައާއި ގުޅިގެން ޓީއެމްއޭއިން ނެރެފައިވާ ބަޔާނެއްގައި ބުނެފައިވަނީ އާ ޓާމިނަލް ޓީއެމްއޭ އަށް ދެވޭނެ މުއްދަތާއި ޖާގަ އާއި ކުލި އަދި ކޮންޓްރެކްޓުގެ މުއްދަތާއި ގުޅޭ ގޮތުން ލިޔުމުން ވެފައިވާ އެއްބަސްވުމެއް އޮތުމަކީ ބެއިން ކެޕިޓަލް އިން ޓީއެމްއޭގެ މެޖޯރިޓީ ހިއްސާ 500 މިލިއަން ޑޮލަރަށް ގަތުމަށް އެންމެ ބޮޑު ސަބަބުކަން އެ ކުންފުނިން ސަރުކާރަށް ސާފުކޮށް ދީފައިވާނެ ކަމަށެވެ.\nމި މައްސަލާގައި ރައްޔިތުންގެ މަޖިލީހުގެ ރައީސް މުހައްމަދު ނަޝީދުވެސް ވަނީ ވާހަކަދައްކަވާފައެވެ.\nރައީސް ނަޝީދު ވިދާޅުވީ އެމްއޭސީއެލް އާއި ޓީއެމްއޭގެ މުއާމަލާތްތައް ހިންގާފައި ހުރީ ކުރީގެ ރައީސް އަބްދުﷲ ޔާމީންގެ ސަރުކާރުގައި ކަމަށެވެ. އެ މައްސަލައަށް ގޮތެއް ނުހޯދިއްޖެ ނަމަ ރަންވޭ ހުޅުވުން ލަސްވުމުގެ އިތުރުން ޓީއެމްއޭއަށް ބަދަލު ދޭން ޖެހިދާނެ ކަމަށެވެ.\nސަރުކާރާއި ޓީއެމްއޭއަށް ވެސް ފައިދާ ހުރި އެއްބަސްވުމަކަށް އައުން ވަރަށް ބޭނުންތެރި ކަމަށާއި ގޯސް ހެދި މީހުންނަށް އަވަސް ތަހުގީގެއް ފަށަން ޖެހޭ ކަމަށް ރައީސް ނަޝީދު ވިދާޅުވި އެވެ. އަދި ޓީއެމްއޭއާއި ސަރުކާރާ އެއްބަސްވެވޭ ގޮތައް ވީހާވެސް އަވަހަށް ގޮތެއް ނިންމަން ޖެހޭ ކަމަށާއި ގޯސް ކަމެއް ހިނގާފައިވާ ނަމަ އެކަން ކުރި މީހަކު ނުވަތަ ބަޔަކަށް ދައުވާ އުފުލުން އެއީ އެހެން ކަމެއް ކަމަށްވެސް ރައީސް ނަޝީދު ވިދާޅުވެފައިވެއެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ޓީއެމްއޭ + މަންތާ އެއާ


Buruga elhee baalaakah noon: Shifa\nބުރުގާ އެޅީ ބާލާކަށް ނޫން: ޝިފާ\n03 ޖުލައި 2021 - 18:07:42\nދިވެހި ޓިކްޓޮކް ތަރީންގެ ތެރެއިން މަރިޔަމް ޝިފާގެ ނަމަކީ އާ ނަމަކަށް ނުވާނެއެވެ. ޝިފާ ކުރާ ކޮންމެ ކަމަކަށް ބުނެލާ ކޮންމެ ބަހަކަށް އަބަދުވެސް އެތައް ބަޔަކު ތިބެނީ ބަލަ ބަލައެވެ.\nމިއަދު ޝިފާގެ ވާހަކަތައް އަނެއްކާ ވެސް މީޑިއާގައި ގަދަވެފައިވަނީ ޝިފާގެ ހަޔާތަށް ގެނައި ބޮޑު ބަދަލަކުންނެވެ. މުޅިން އައު ފެށުމަކުން ފަށައި ޝިފާ ބުރުގާ އެޅި ހިސާބުންނެވެ. މިކަން ޝިފާ ހާމަކޮށްފައިވަނީ އޭނާ އިންސްޓަގްރާމް ސްޓޯރީންނެވެ.\nޝިފާ ބުރުގާ އެޅި ހަބަރާއެކު ގިނަ ބަޔަކު ޝިފާއަށް ތައުރީފްކުރިއިރު، ގިނަ ބަޔަކު ވަނީ އޭނާ ބުރުގާ އަޅައިގެން އުޅުމަށްފަހު އަމިއްލައަށް ބުރުގާ ބާލައިގެން އުޅުމަށް ފަހު އަނެއްކާ ވެސް ބުރުގާ އެޅުމުން ފާޑުތަކެއް ވެސް ކިޔާފައެވެ.\nސީއެންއެމްއަށް ދިން އިންޓަވިއުއެއްގައި ޝިފާ ބުނީ ފުރަތަމަ ބުރުގާ އެޅިއިރު ވަރަށް ކުޑަ ކަމަށާއި އޭރު އުމުރުން ވާނީ ދިހަ ވަރަކަށް އަހަރު ކަމަށެވެ. އަދި އޭރު ބުރުގާ ބޭލީ އެއްވެސް ބައްޔެއްގެ ސަބަބުން ނޫން ކަމަށާއި އަމިއްލައަށް ބޭނުންވުމުގެ ސަބަބުން ކަމަށެވެ.\n"ބައްޔެއް ވެސް ނުވޭ. އަމިއްލައަށް ބޭނުންވެގެން ބޭލީ ދިރިއުޅުމުގެ ހާލަތު ހުރި ގޮތުން އޭރު" ޝިފާ ބުންޏެވެ.\nޝިފާ ބުނީ އަލުން ބުރުގާ އަޅަން ވިސްނާ ތާ ވަރަށް ދުވަސް ވެއްޖެ ކަމަށާއި އެއީ ޝިފާގެ މަންމަ ވެސް ވަރަށް ބޭނުންވާ ކަމެއް ކަމަށެވެ. އަދި ބުރުގާ އަޅައިގެން އުޅުނު ނަމަވެސް ޝިފާ ކުރާ ކަންތައް ޝިފާއަށް ކުރެވޭނެ ކަމަށް މަންމަ ބުނި ކަމަށާއި މިއީ މަންމަ އަށް ވީ ޕްރޮމިސްއަށްޓަކައި، ޝިފާ މަންމަ އަށް ކޮށްދިން ކަމެއް ކަމަށް ޝިފާ ފާހަގަކުރިއެވެ.\nޝިފާ ބުނީ މަންމަ ކިޔައިގެން ކުރި ކަމެއް ނަމަވެސް މިއީ ޝިފާ އަމިއްލައަށް ވެސް ވަރަށް ބޭނުން ވެގެން ކުރި ކަމެއް ކަމަށެވެ. އަދި ޝިފާ ބުރުގާ ބާލަން ބުރުގާ ނާޅާނެ ކަމަށް ވެސް ޝިފާ ބުންޏެވެ.\nއިންސްޓަގްރާމްގައި ހުރި ބުރުގާ ނާޅާ ފޮޓޯތަކާއި ޓިކްޓޮކްތަކާ ގުޅޭ ގޮތުން ސުވާލު ކުރުމުން ޝިފާ ބުނީ އެ ބުރުގާ ނާޅާ ހުރި ފޮޓޯތަކާ ވީޑިއޯތައް ޝިފާ ހައިޑް ކުރާނެ ކޮށް މުޅިން އައު ފެށުމަކުން ފަށާނެ ކަަމަށެވެ.\nޝިފާ ބުރުގާ އެޅުމާއެކު ދެން ގިނަ ބަޔަކު ކުރި ސުވާލަކީ ފިލްމީ ކެރިއަރުން ޝިފާ ދުރަށް ގޮސްދާނެތޯ ކުރާ ސުވާލެވެ.\nމި ސުވާލަށް ޖަވާބު ދެމުން ޝިފާ ބުނީ ބުރުގާ އަޅައިގެން ފިލްމީ ދާއިރާގައި އުޅެން ހުރަސްތަކެއް ހުންނަ ކަމަށާއި ބުރުގާ އަޅާ ކުދިންނަށް ގިނަ ފުރުސަތުތަކެއް ނުލިބޭ ކަމަށް ގަބޫލުކުރާ ކަމަށެވެ. ނަމަވެސް ބުރުގާ އަޅައިގެން ދާއިރާގައި ކުރިއަށްދާން މާ ހިތްހަމަޖެހޭ ކަން ފާހަގަކޮށް ޝިފާ ބުނީ ދާއިރާގައި ކުރިއަށް ދާނެ ކަމަށާއި ވަޒީފާގައި އުޅެމުން ވެސް ފިލްމީ ދާއިރާއިން ފުރުސަތު ލިބޭ ވަރަކުން ފެންނާނެ ކަމަށެވެ.


FAM in club thakah maalee eheedheyn contract eh | Mihaaru\nއެފްއޭއެމުން ކްލަބްތަކަށް މާލީ އެހީދޭން ކޮންޓްރެކްޓެއް\nފައިނޭންޝިއަލް އެސިސްޓަންޓްސް ޕްރޮގްރާމްގައި ސޮއިކުރުމަށް ފަހު އެފްއޭއެމްގެ ރައީސް ބައްސާމް (ކ) އާއި މާޒިޔާގެ ޗެއާމަން ސާޖިދު.-- ފޮޓޯ: އެފްއޭއެމް\n01 ސެޕްޓެމްބަރ 2020 - 09:29\nޕްރޮފެޝަނަލް އުސޫލުތަކުގެ ތެރެއިން ފުރަތަމަ ޑިވިޝަން ކްލަބްތައް ހިންގުން ހަރުދަނާކުރުމުގެ ވިސްނުމުގައި ކުރިއަށް ދިއުމުގެ ގޮތުން އެފްއޭއެމުން ޓުވާޑްސް ފިއުޗާ ފައިނޭންޝިއަލް އެސިސްޓަންސްގެ ނަމުގައި ފުރަތަމަ ޑިވިޝަން ޓީމުތަކާ އެކު އެގްރީމެންޓެއްގައި ސޮއިކޮށްފި އެވެ.\nމިދިޔަ ސަރުކާރުން ފުރަތަމަ ޑިވިޝަނުގެ ކްލަބްތަކަށް މާލީ އެހީދޭން 2017 ވަނަ އަހަރު ފެށި ސްޓޭޓް އޯންޑް އެންޓަޕްރައިޒަސް (އެސްއޯއީ) އެސިސްޓަންޓްސް ޕްރޮގްރާމުގެ ދަށުން ކްލަބްތަކަށް އެހީވީ ސަރުކާރު ހިއްސާވާ ކުންފުނިތައް މެދުވެރިކޮށެވެ. އޭރު ކޮންޓްރެކްޓް ހެދީ ކްލަބްތަކާއި ކުންފުނިތަކާ މެދު އެވެ. އެފްއޭއެމްގެ މާ ބޮޑު ރޯލެއް އޭރު އެ ކޮންޓްރެކްޓްގައި ނެތްއިރު، ކޮންޓްރެކްޓްގައި ބުނާ ގިނަ ކަންތައްތަކެއް އެ ފަހަރު ކްލަބްތަކަށް ފުރިހަމަ ވެސް ނުކުރެވުނެވެ.\nއެސްއޯއީ ކޮންޓްރެކްޓް ދެ އަހަރު ދުވަހަށް ހަދައި 2018 ވަނަ އަހަރުގެ ނިޔަލަށް އެއްބަސްވުން ހަމަވިއިރު، މި ސަރުކާރުން ނިންމީ އެ އުސޫލުން ސަރުކާރު ހިއްސާވާ ކުންފުނިތަކުން ކްލަބްތަކަށް ހަރަދުނުކުރާށެވެ. އެއާ އެކު އެސްއޯއީ ޕްރޮގްރާމް ހުއްޓުމުން ކްލަބްތަކަށް ލިބެމުން އައި ފައިސާގެ ދޮރު ބަންދުވީ އެވެ. ސަރުކާރުން ކްލަބްތަކަށް އެގޮތަށް މާލީ އެހީ ނުދޭން ނިންމީ އެއީ އެއްވެސް އުސޫލެއްގެ ދަށުން ކުރެވުނު ކަމެއްގެ ގޮތުގައި ގަބޫލުނުކުރެވޭތީ ކަމަށް ސްޕޯޓްސް މިނިސްޓްރީން އޭރު ވަނީ ބުނެފަ އެވެ. އަދި މި ސަރުކާރުގެ ވިސްނުމަކީ ސަރުކާރު ހިއްސާވާ ކުންފުނިތަކުން ވަކި އެސޯސިއޭޝަނަކަށް ވުރެން ބޮޑަށް މުޅި ކުޅިވަރަށް ހަރަދުކުރުން ކަމަށް ކުޅިވަރާ ބެހޭ ވަޒީރު އަހުމަދު މަހުލޫފް އޭރު "މިހާރަ"ށް ދެއްވި އިންޓަވިއުއެއްގައި ވިދާޅުވި އެވެ.\nރިސްކެއް ނެގުމަށް ފަހު މިދިޔަ އަހަރު އެފްއޭއެމުން އެ އެސޯސިއޭޝަނުގެ ބަޖެޓުގައި 30 މިލިއަން ރުފިޔާ ހިމަނައި ފުރަތަމަ ޑިވިޝަން ކްލަބްތަކަށް މާލީ އެހީތެރިކަން ދޭން ނިންމި އެވެ. އެއީ އެފްއޭއެމަށް ބޭރު ސްޕޮންސަރުތަކުގެ ތެރެއިން ލިބޭ އެހީ އިންނެވެ.\nރަސްމީ ކޮންޓްރެކްޓެއް ހެދުމެއް ނެތި މިދިޔަ އަހަރު ކްލަބްތަކަށް މާލީ އެހީތެރިކަން އެފްއޭއެމުން ފޯރުކޮށްދިން ނަމަވެސް އެފްއޭއެމްގެ ރައީސް ބައްސާމް އަދީލް ޖަލީލް ފަހުން ވިދާޅުވީ އެކަން ދެން ކުރާނީ ރަނގަޅު އުސޫލުގެ ތެރެއިން އެފްއޭއެމް ފާރަވެރިވާ ބަޔަކުގެ ގޮތުގައި އޮވެވޭ ގޮތަށް ކަމަށެވެ.\nއެފްއޭއެމުން މި ސީޒަނުގެ ފުރަތަމަ ޑިވިޝަނުގައި ކުޅޭ އަށް ޓީމާ އެކު ފައިނޭންޝިއަލް އެސިސްޓަންސް ޕްރޮގްރާމްގައި ސޮއިކުރީ ދެ އަހަރުގެ ކޮންޓްރެކްޓެއްގަ އެވެ. ޖުމްލަ ކޮންމެ ޓީމަކަށް ތިން މިލިއަނެއްހާ ރުފިޔާ ދޭން ނިންމާފައިވާއިރު، އެކަން ކުރާނީ ބަހާލައިގެން ވަކި ކަންތައްތަކެއް ފުރިހަމަވުމުންނެވެ. އެގޮތުން ފައިސާ ދޭން ނިންމާފައިވަނީ ލީގުގެ ކޮންމެ ބުރަކަށާއި އެފްއޭ ކަޕާއި ޕްރެޒިޑެންޓްސް ކަޕްގެ އިތުރުން އެގްރީމެންޓްގައި ހިމެނޭ ވަކި ކަންތައްތަކެއް ފުރިހަމަވަމުންދާ މިންވަރަށް ބެލުމަށް ފަހު ކަމަށެވެ.\nއެފްއޭއެމްގެ ކޮންގްރެސްއެއްގެ ތެެރެއިން އެ އިދާރާގެ ރައީސް ބައްސާމް (ކ) އާއި ޖެނެރަލް ސެކްރެޓަރީ ޖަވާ--. ފޮޓޯ:ނިޝާން އަލީ/ މިހާރު\nކޮންޓްރެކްޓް ބިނާވަނީ މައިގަނޑު ހަތް ކަމެއްގެ މައްޗަށެވެ. އެއީ ކްލަބް ލައިސަންސިން، އެކެޑަމީ އެންޑް ޔޫތު ޑިވެލޮޕްމަންޓް، ކްލަބް މެނޭޖްމަންޓް، ކްލަބް ފައިނޭންޝިއަލް ރިޕޯޓް، ސީނިއާ ވިމެންސް އެކްޓިވިޓްސް، ސީއެސްއާރް އެކްޓިވިޓީސް އަދި ޕްރޮމޯޝަނަލް އެކްޓިވިޓީސް އެވެ.\n"ދެ އަހަރުގެ ކޮންޓްރެކްޓެއްގައި ސޮއިކުރެވުނުއިރު ފުރަތަމަ އަހަރުގައި މި ކަންތައްތައް ފުރިހަމަނުވެއްޖެނަމަ ދެން އަންނަ އަހަރު ލިބޭ ފައިސާގެ އެހީ މަދުވާނެ. މީގެ ބޭނުމަކީ ކްލަބްތައް ހަރުދަނާކޮށް ހިންގޭނެ ގޮތްތަކެއް މަތީގައި ސާބިތުކުރުން،" އެފްއޭއެމްގެ ޖެނެރަލް ސެކްރެޓަރީ ހުސެއިން ޖަވާޒް (ޖަވާ) "މިހާރަ"ށް ވިދާޅުވި އެވެ.\nއެފްއޭއެމްގެ މީޑިއާ މެދުވެރިކޮށް ދިން އިންޓަވިއުގައި ޖަވާ ވިދާޅުވީ މި ހެދުނު ކޮންޓްރެކްޓްގެ ސަބަބުން ހަގީގަތުގައި ބޮޑު ފައިދާތަކެއް ކުރާނެ ކަމުގެ އުއްމީދު އެބައޮތް ކަމަށާއި ވިޔަފާރި އުސޫލުން ކްލަބްތައް ހިންގުމަށް މަގި ފަހިވެގެންދާނެ ކަމަށެވެ.\n"ހާއްސަކޮށް ފައިނޭންޝިއަލީ ކްލަބްތަކަށް މި ލިބޭ އެހީގެ އިތުރަށް ބިޒްނަސް މޮޑެލް އަކަށް ކްލަބް ހިންގުން ބަދަލުކުރުމާ ކްލަބްތައް އަމިއްލަ ފައިމައްޗަށް ތެދުވުމަށް ވަރަށް ގިނަ ކަންތައްތަކެއް މި އެގްރިމެންޓްގައި ހިމެނިފައިވާނެ. އެ ގޮތުން އެފްއޭއެމް އިން މިހާރު ފަށާފައިވާ އިންފްރާސްޓްރަކްޗާ ޕްރޮޖެކްޓްތަކުން ހެދޭ އިމާރާތްތަކުގެ އެހީގައި އާމްދަނީ އިތުރުކުރަން ކްލަބްތަކަށް ފުރުސަތު ލިބޭނެ،" ޖަވާ ވިދާޅުވި އެވެ.\nމި ފަހަރު ފުރަތަމަ ޑިވިޝަނުގައި ވާދަކުރާ އަށް ޓީމަކީ މާޒިޔާ ސްޕޯޓްސް އެންޑް ރެކްރިއޭޝަން، ޓީސީ ސްޕޯޓްސް ކްލަބް، ކްލަބް ގްރީން ސްޓްރީޓްސް، ކްލަބް އީގަލްސް، ދަ ގްރާންޑޭ ސްޕޯޓްސް ކްލަބް، ޔުނައިޓެޑް ވިކްޓްރީ އަދި މިިދިޔަ ސީޒަނު ދެ ވަނަ ޑިވިޝަނުން ޕްރޮމޯޓްވި ސުޕަ ޔުނައިޓެޑް ސްޕޯޓްސް (ސަސް) އަދި ކްލަބް ވެލެންސިއާ އެވެ. ފުރަތަމަ ޑިވިޝަނުގައި ވާދަކުރަމުން އައި ރާއްޖޭގެ ތާރީހީ ދެ ކްލަބް ކަމަށްވާ ނިއު ރޭޑިއަންޓާއި ވިކްޓަރީ އޮތީ ކުޅުންތެރިންނަށް މުސާރަ ނުދޭ މައްސަލައިގައި ސަސްޕެންޑްކޮށްފަ އެވެ.\nގޭދޮށުޓީމްތަކަށް ޙަރަދުކުރާން މަރުކަޒީ ބެންކްގެ ތިޖޫރިތައް ޙަވާލު ކުރިކަމުގައިވިޔަސް ދަނޑަށް މީހުންނުވަންނަނަމަ ތިއީ ބޭކާރުކަމެއް. # ރާއްޖެ3ސަރަޙައްދަކަށް ބަހާލާ މާލޭގެ އިތުރުން ހަނިމާދޫ އަދި އައްޑޫސިޓީގައި ސްޓޭޑިއަމާއި ވަސީލަތް ޤާއިމްކޮށް އުތުރާއި ދެކުނުގެ ޓީމްތަކުގެ ހޯމް ސްޓޭޑިއަމްތަކަކީ އެއީކަމުގައިހަދާ ދިވެހި ލީޤް ހޯމްއަވޭ އުސޫލަށް ނުކުޅޭހާ ހިނދަކު ގަލޮޅުދަނޑަށް އަހަރުމެން ވަންނާނެ ކަމެއްނެތް. ލާރި ތަޅަން އެކުދިން ބައިތިއްބާ.ދުވަސްކޮޅަކުން ވައިވެދާނެ.\nބަރާބަރު. މާލޭ މީހުންގެ ކިބައިން މިދައުލަތް ސަލާމަށް ކުރާންޖެހޭ.\nބަހާފަ ބަހައްޓާ.މަމެންގެ ކްލަބް ނިއު އެނބުރި އަންނާނެ.އިންޝާﷲ.


SunOnline: Umurun 16 aharugai Barcelona ge Fati record thah mugurany\nޢަބްދުﷲ އައިމަން 15 Sep 2019, 11:14\nބާސެލޯނާގެ ޒުވާން ފޯވާޑް އަންސޫ ފަޓީ ގޯލު ޖެހުމަށްފަހު އުފާފާޅު ކުރަނީ --- ފޮޓޯ// ޖޯ ރައިޓް\nބާސެލޯނާގެ ފުރަތަމަ އެގާރައިގައި ހިމެނިގެން އުމުރުން 16 އަހަރު އަންސޫ ފާޓީ ކުޅުނު ފުރަތަމަ މެޗުގައި ލަނޑެއް ޖަހައި، އެސިސްޓެއްކޮށް ވެލެންސިއާ ގާތުން މޮޅު ކޮށްދީފިއެވެ.\nއެންމެ ފަހުން އޮސަސޫނާއާ ދެކޮޅަށް ކުޅުނު މެޗުގައި ވެސް ހިތްގައިމު ގޯލެއް ޖަހައި ބާސެލޯނާގެ ތާރީހުގައިވެސް ގޯލު ޖެހި އެންމެ ޒުވާން ކުޅުންތެރިޔާގެ ޝަރަފު ހޯދި ފަޓީ ވަނީ ރޭ ޖެހި ގޯލާއެކުވެސް މުޅި ސްޕެނިޝް ލީގުގެ ރެކޯޑް މުގުރާލައިފައެވެ. އޭނާއަކީ މިހާރު އެ ލީގުގައި އެއް މެޗެއްގެ ތެރޭގައި ގޯލެއް ޖަހައި އެސިސްޓް ކުރި އެންމެ ޒުވާން ކުޅުންތެރިޔާއެވެ.\nބާސެލޯނާގެ ކެޕްޓަން ލިއޮނެލް މެސީއާއި އެ ޓީމުގެ ކުރިއަށް ކުޅެމުން އަންނަ ލުއިސް ސުއަރޭޒް އަދި އުސްމާން ޑެމްބެލޭ އަނިޔާގައި ހުރުމުން އާނެސްޓޯ ވަލްވާޑޭ ވަނީ ރޭ ވެލެންސިއާއާ ދެކޮޅަށް ކުޅުނު މެޗުން ފަޓީއަށް ޖާގަ ދީފައެވެ. އޭނާ ވަނީ މެޗު ފެށިގެން ދެ މިނަޓުގެ ތެރޭގައި ބާސެލޯނާއަށް ލީޑު ނަގައިދީފައެވެ. އަދި އޭގެ ފަސް މިނަޓު ފަހުން ބާސެލޯނާއަށް އިތުރު ގޯލެއް ޖެހުމަށް އެސިސްޓްވެސް ކޮށްދިނެވެ.\nއެންމެ 16 އަހަރުގެ ކުޅުންތެރިޔަކާ އަޅާ ބަލާ އިރު ފަޓީ ރޭގެ މެޗުގައި ދެއްކި ކުޅުމަކީ ކުރި އަރަމުން އަންނަ ޒުވާން ކުޅުންތެރިންނަށް ނަމޫނާ އެކެވެ. އެއްވެސް ޕްރެޝަރެއް ނެތި ފަޓީ ރޭގެ މެޗުގައި ކުޅެލި އިރު އޭނާއަށް ބޯޅަ ލިބޭ ކޮންމެ ފަހަރަކުހެން ސަޕޯޓަރުންގެ ފޯރި ގަދަ ކޮށްލައެވެ. ފަހުންވެސް އޭނާއަށް ގޯލު ޖަހާނެ ރަނގަޅު ފުރުސަތުތަކެއް ލިބުނެވެ.\nދެވަނަ ހާފުގެ ކުރީކޮޅު ލުއިސް ސުއަރޭޒަށް ޖާގަ ދިނުމުގެ ގޮތުން ފަޓީ ދަނޑުމަތިން ފައިބައިގެން ދިޔަ އިރު ބާސެލޯނާގެ ދަނޑަށް އެއްވެފައި ތިބި އެންމެން ކަހަލަ ގޮތަކަށް ވަނީ ކޮޅަށް ތެދުވެ ހޫނު ތަރުހީބެއް ދީފައެވެ. މީގެން ވެސް ހާމަވަނީ އޭނާ އެންމެ މެޗެއްގެ ތެރޭގައި ބާސެލޯނާގެ ލޯބި ހޯދައިފައިވާ މިންވަރެވެ.\nއެކެޑެމީން ބޮޑު ޓީމަށް ޒުވާން އުމުރުގައި ދެމިގަތް ފަޓީ ދެއްކި މޮޅު ކުޅުމާއެކު ބާސެލޯނާގެ އޮފިޝަލް ޕޭޖުގައ ވެސް ވަނީ އޭނާއަށް ބޮޑު ތައުރީފެއް ކޮށްފައެވެ.\n"އަންސޫ ފަޓީ، މި ނަން ހަނދާން ނައްތާނުލާތި. ރެކޯޑްތައް މުގުރާނެކަން ޔަގީން." ބާސެލޯނާގެ އޮފިޝަލް ސައިޓުގައި ބުނެފައިވެއެވެ.\nރޭގެ މެޗުގައި ދެއްކި މޮޅު ކުޅުމާއެކު ކުރިއަށް އޮތް ޗެމްޕިއަންސް ލީގުގައި ޑޯޓްމަންޑާ ބައްދަލުކުރާ މެޗުގައިވެސް ފަޓީ ފެނުމުގެ ފުރުސަތު ބޮޑެވެ.\nބާޓޮމެއު ވަކިކުރަން ހެދި ޕެޓިޝަނުގެ ސައްހަކަން ބަލަނީ\nއާސެނަލް ބަލިކޮށް ލިވަޕޫލްގެ ހޯމް ރެކޯޑަށް އިތުރު ބޮޅެއް


27 ފެބުރުއަރީ 2019 1 year ago\nމަރަދޫ އަވަށު އޮފީސް / އައްޑޫސިޓީ، މަރަދޫ\nމަރަދޫ އަވަށު އޮފީހާއި، އޮފީސް ހިމެނޭ ސަރަޙައްދުގެ ގޯތިތެރޭގައި ކުނިކަހާ ވިނަނޮޅާ، ފޮޅާ ސާފުކުރުމުގެ އެންމެހައި މަސައްކަތް ކުރުން.\n(ވަނަވަރު ފޯމު، އައްޑޫސިޓީ ކައުންސިލްގެ އިދާރާގެ އަވަށު އޮފީސްތަކުގެ ކައުންޓަރުން ލިބެން ހުންނާނެއެވެ.)\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 މާރިޗު 10 ވާ އާދިއްތަ ދުވަހު 14:00 ގެ ކުރިން، މަރަދޫ އަވަށު އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ([email protected]) މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2019 މާރިޗު 17 އާއި މާރިޗު 21 އާ ދެމެދު، މަރަދޫ އަވަށު އޮފީހުގައެވެ. މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n22 ޖުމާދަލްއާޚިރާ 1440\n27 ފެބުރުވަރީ 2019\nޕަބްލިޝް ކުރި ތާރީޚް: 27-02-2019\nސުންގަޑި: 2019-03-10 14:00:00


BREAKING NEWS: Kulli Haalathugai Jessi Flight eh3Buriyah Bindhihjje - Vaguthu\nކުއްލި ހާލަތުގައި ޖެއްސި ފްލައިޓެއް ތިން ބުރިއަށް ބިނދިއްޖެ\n6 މަސް ކުރިން ( ފެބުރުއަރީ 5, 2020 )\nކުއްލި ހާލަތުގައި ތްރުކީ އެއާޕޯޓަކަށް ޖެއްސި ފްލައިޓެއް ތިން ބުރިއަށް ބިންދައިގެން ހިނގައްޖެއެވެ.\n177 މީހުން ތިބި ފްލައިޓަކީ ތްރުކީގެ ބަޖެޓް އެއާލައިނެއް ކަމަށްވާ "ޕެގަސޫސަސް" އެއާލައިންގެ ފްލައިޓެކެވެ. ޑޮމެސްޓިކް ފްލައިޓް ބިންދައިގެން ދިޔައީ ތުރުކީގެ ވެރިރަށް އިސްތަންބޫލްގައި އޮންނަ ސަބިހާ ގޫކްޗެން ނަމަކަށް ކިޔާ އެއާޕޯޓަށް ޖެއްސިތަނުންނެވެ.\nމީޑިއީ ރިޕޯޓްތައް ބުނާ ގޮތުގައި ފްލައިޓް ބިންދައިގެން ދިޔަ ވަގުތު ކޮންމެވެސް ވަރަކަށް އަލިފާން ފެނުނު ނަމަވެސް ފްލައިޓްގައި އަލިފާން ރޯވެފައެއް ނުވެއެވެ. ފްލައިޓްގައި ތިބި އެންމެން ވަނީ ބިންދައިގެން ގޮސް ވަކި ވެފައި އޮތް ތަނަކުން ނެރެފައެވެ. މިހާދިސާގައި އެއްވެސް މީހަކު މަރުވެފައެއް ނުވެއެވެ.\nމި ހާދިސާގައި އަނިޔާވި މީހުންގެ ތަފްސީލެއް އަދި ނުލިބެއެވެ.\nމީޑިއާ ރިޕޯޓްތައް ބުނާ ގޮތުގައި ފްލައިޓް ބިންދައިގެން ދާން މެދުވެރިވި ސަބަބެއް އަދި ނޭނގެއެވެ.\nޕެސަގޫސަސް އެއާލައިންގެ ފްލައިޓަކަށް 2018 ވަނަ އަހަރު ވެސް މިފަދަ ހާދިސާއެއް ދިމާވިއެވެ. އެފަހަރު ފްލައިޓް ރަންވޭގައި ކޮންޓްރޯލް ނުވެގެން ގޮސް ފަރުބަދައެއް މަތިން ތިރިއަށް ނުވެއްޓުނީ ކިރިޔާއެވެ.\nމިހާދިސާ ހިނގި އިސްތަންބޫލްގެ އެއާޕޯޓަކީ ތުރުކީގެ ދެވަނަ އަށް އެންމެ ބާރުބޮޑު އެއާޕޯޓެވެ. އިންޓަނޭޝަނަލް ފްލައިޓްތައް ވެސް ޖައްސާ މި އެއާޕޯޓަކީ ހާއްސަ ގޮތެއްގައި ޑޮމެސްޓިކް ފްލައިޓްތަކުގެ ހަބެކެވެ. މި އެއަޕޯޓުން އަހަރަކު 30 މިލިއަން މީހުން ޚިދުމަތް ހޯދައެވެ.